
DOMNISOARA CU OCHII VERZI 


CAPITOLUL I - ... Şi englezoaica cu ochii albaştri 


Raoul de Limezy se plimba vesel pe bulevard, ca un 
bărbat fericit care nu are decit de privit pentru a se bucura de 
viaţă, de peisajele încîntătoare şi de veselia pe care o oferă 
Parisul în unele zile luminoase de aprilie. De talie mijlocie, avea 
un trup subţire dar puternic. În dreptul bicepşilor, mînecile 
hainei erau umflate, pieptul îi era lat şi bombat, mijlocul suplu, 
șoldurile înguste. Croiala şi culoarea hainelor arăta că era vorba 
de un bărbat cu gusturi alese care ştie să se îmbrace elegant. 

Trecînd prin faţa Gimnaziului, avu impresia că un domn 
care mergea alături urmărea o doamnă, impresie care se 
transformă imediat în certitudine. Nimic nu i se părea lui Raoul 
mai amuzant decit un bărbat urmărind o femeie. Aşa că-l urmări 
şi el pe domnul care urmărea doamna şi toţi trei, unul în spatele 
celuilalt, la o distanţă convenabilă, porniră cu sîrg de-a lungul 
bulevardului zgomotos. 

Trebuia să ai experienţa baronului de Limezy pentru a 
ghici că domnul cu pricina urmărea o doamnă, căci domnul 
făcea uz de cea mai mare discreţie pentru ca doamna să nu 
observe. Baronul de Limezy grabi pasul ca să-i poată vedea pe 
cei doi. 

Văzut din spate, domnul se distingea printr-o cărare dublă 
care-i despărţea în două părul negru şi pomădat şi printr-o 
ținută elegantă care-i punea în valoare umerii laţi şi talia înaltă. 
Văzut din față, avea o figură agreabilă, împodobită cu o barbă 
îngrijită, un ten proaspăt şi trandafiriu. Să tot fi avut vreo 
treizeci şi ceva de ani. Dar părea un tip care-şi dădea prea 
multă importanţă, avea o puternică notă de vulgaritate, prea 
multe inele pe degete, iar în gură un portţigaret cu capăt de aur. 

Raoul se grăbi să vadă şi femeia. Era înaltă, cu o înfăţişare 
nobilă, părea o fiinţă hotărită şi plină de aplomb, avea picioare 
frumoase şi glezne delicate. După aspect părea a fi englezoaică. 
Avea un chip deosebit de frumos, luminat de doi ochi mari 
albaştri şi de o masă grea de păr blond. Bărbaţii se opreau şi 
întorceau capul după ea. Dar doamna părea total indiferentă la 
acest omagiu spontan al lor. „Ei, drăcie, îşi zise Raoul, ce aris- 
tocrată! Nu-l merită pe pomădatul care se ţine după ea! Cine să 
fie? Un soţ gelos? Un pretendent respins? Mai curînd cred că un 
înfumurat în căutare de aventuri. Omul are de altfel mutra unui 


fante care se crede irezistibil." 

Femeia străbătu Piaţa Operei fără să-i pese de vehicolele 
care treceau. Ajungînd în bulevardul Haussmann, intră într-o 
patiserie şi Raoul o văzu așezindu-se la o masă. Domnul care o 
urmărea ramînînd afară, Raoul intră şi se aşeză la o masă mai în 
fund în aşa fel încît cel de afară să nu-l vadă. 

Blonda comandă un ceai şi patru sanvişuri pe care le 
devoră cu dinţii ei albi şi superbi. Vecinii o priveau cu admiraţie. 
Ea rămase imperturbabilă şi comandă să i se mai aducă încă 
patru sanvişuri. 

Dar iată că o altă tînără, aşezată puţin mai departe, îi 
atrase atenţia lui Raoul. Blondă ca şi englezoaica, îmbrăcată mai 
modest, dar cu acel bun gust care trăda parizianca, era 
înconjurată de trei copii vagabonzi pe care-i îndopa cu prăjituri 
şi cu limonadă, îi întîlnise la uşă şi-i trata cu dulciuri numai 
pentru simpla plăcere de a le vedea ochii strălucind şi obrajii 
plini de frişcă. Raoul fu în curînd cucerit de două lucruri: de 
veselia ei firească de copil şi de doi ochi mari, verzi, de culoarea 
jadului, striaţi cu auriu şi de la care — dacă se uita la tine — nu- 
ţi mai puteai desprinde privirea. Astfel de ochi sînt de obicei 
stranii, melancolici sau gînditori; dar cei ai domnişoarei ofereau 
în acel moment o bucurie intensă, ca şi restul figurii, ca şi gura 
cu buze senzuale, ca şi obrajii cu gropiţe surizătoare. „Bucurie 
extremă sau durere excesivă, nu există cale de mijloc pentru 
astfel de fiinţe", îşi zise Raoul de Limezy. 

Apoi se întoarse spre englezoaică. Aceasta era într-adevăr 
deosebit de frumoasă, o frumuseţe puternică, făcută din 
echilibru, din proporţii perfecte şi din seninătate. Dar 
domnişoara cu ochi verzi îi plăcea mai mult. O admira pe una, 
dar dorea de fapt s-o cunoască pe cealaltă şi să pătrundă taina 
existenţei sale. 

Cînd vînzătoarea veni să facă socoteala pentru prăjiturile 
consumate, baronul ezită. Pe care din ele s-o urmărească? Să se 
ducă după ochii verzi? Sau după ochii albaştri? Se ridică repede, 
aruncă banii pe tejghea, şi ieşi. II atrăseseră ochii verzi. 

In stradă însă nimeri peste un spectacol neprevăzut: 
domnişoara cu ochii verzi discuta pe trotuar cu pomădatul care, 
cu o jumătate de ceas mai înainte, o urmărise pe englezoaică 
precum un îndrăgostit timid sau gelos. Discuţie aprinsă şi dintr-o 
parte şi dintr-alta, care aducea mai curînd a ceartă. Era vizibil că 


tinăra încerca să treacă şi că pomădatul o împiedica. Raoul fu 
gata să intervină, dar nu mai avu cînd, căci un taxi se opri în 
faţa patiseriei. Un domn cobori din el şi, văzînd scena de pe 
trotuar, dintr-o lovitură făcu să-i zboare cît colo pălăria 
înfumuratului. Acesta o ridică de jos, apoi se năpusti furios 
asupra intrusului fără să-i pese de lumea care se adunase. 

— Eşti nebun, domnule? strigă el. Noul venit, care era mai 
bătrîn, ridicînd bastonul, strigă : 

— Ti-am interzis să vorbeşti cu această fată. Sînt tatăl ei şi 
ţi-o spun încă o dată că eşti un ticălos! 

Lumea începu să vocifereze. Injuriatul se pregăti să sară la 
bătaie, dar fata îl luă pe bătrîn de braţ şi-l duse spre taxi. Reuşi 
astfel să-i despartă, cînd iată că pomădatul se trezi nas în nas 
cu un necunoscut care clipea nervos din ochiul drept şi în a 
cărui gură strimbată de o grimasă ironică se afla o ţigară. 

— Un foc, vă rog! 

Cerere într-adevăr inoportună. Ce-l apucase pe tînărul 
ăsta ? Pomădatul se supără. 

— Lasă-mă dracului în pace ! N-am nici un foc! 

— Ba da ! Adineauri v-am văzut fumînd, i se adresă 
baronul de Limezy, căci el era intrusul. 

leşindu-şi din sărite, celălalt încercă să-l îndepărteze. Dar 
brusc îşi simţi mîinile strînse ca într-o menghină. 

— Un foc, vă rog ! Ar fi păcat de dumneavoastră să-mi 
refuzaţi un foc ca să-mi aprind ţigara ! 

Lumea din jur începu să ridă. Exasperat, pomădatul 
strigă : 

— Dar du-te, domnule, şi lasă-mă în pace ! Ţi-am spus că 
n-am nici un foc! 

Domnul îşi înălţă capul cu un aer melancolic. 

— Sînteţi nepoliticos ! Nu se refuză niciodată un foc cuiva 
care vrea să-şi aprindă ţigara. Dar din moment ce daţi dovadă 
de atita rea-credinţă, mă rog... 

li dădu drumul din menghina miinilor. Pomădatul se 
întoarse uitîndu-se după maşină, dar aceasta plecase ducînd cu 
sine adversarul înarmat cu baston şi pe superba domnişoară cu 
ochi verzi. Văzindu-l alergind zadarnic după maşină, Raoul îşi 
spuse: „Am făcut-o pe Don Quihote pentru o necunoscută cu 
ochii verzi care a şters-o fără să-mi dea nici numele, nici adresa. 
N-o mai pot găsi ! Atunci ce-mi rămîne ?" 


Îi rămăsese englezoaica pe care se hotărî s-o urmărească. 
După ce asistase la toată tevatura, frumoasa cu ochi albaştri o 
luase din loc. Raoul de Limezy se luă după ea pînă la gară şi mai 
apoi în tren. Faptul de a se afla singur într-un compartiment cu o 
necunoscută deosebit de frumoasă, de a petrece noaptea alături 
de ea, i se păru un fel de anomalie mondenă. Raoul se amuza 
teribil. Ajuns lîngă ea se hotărî să nu-şi piardă timpul cu lectura, 
meditaţia sau privirile furişe. Se mai apropie cu un loc. 
Englezoaica, deşi văzuse că acel companion al ei ar fi vrut să-i 
adreseze un cuvint, indiferentă, tăcu din gură. Atunci Raoul se 
văzu nevoit să ia iniţiativa. 

— Oricît de nepoliticos vi s-ar părea, am să vă cer totuşi 
permisiunea de a vă aduce la cunoştinţă un lucru care s-ar 
putea să vă intereseze, îmi îngăduiţi să rostesc cîteva vorbe ? 

Ea alese o altă bucată de ciocolată şi, fără a întoarce 
capul, zise : 

— Dacăe vorba doar de citeva cuvinte, mă rog.. 

— lată, doamnă... Ea rectifică : 

— Domnişoară... 

— lată, domnişoară, am văzut din întîmplare că aţi fost 
toată ziua urmărită în mod echivoc de un domn care se 
ascundea de dumneavoastră şi care... 

Ea îl întrerupse : 

— Demersul dumitale e de o nepoliteţe care mă miră din 
partea unui francez. Nu aveţi misiunea de a supraveghea 
oamenii care mă urmăresc. Pe domnul în cauză îl cunosc, căci 
cel puţin el a avut delicateţea de a se prezenta anul trecut. Se 
numeşte Marescal, m-a urmărit de la distanţă şi a avut bunul 
simţ să nu dea buzna în compartimentul meu. 

Înciudat, Raoul se înclină. 

— Bravo, domnişoară ! Punct ochit, punct lovit ! Nu-mi 
rămîne decit să tac! 

— Într-adevăr, nu vă mai rămîne decît să tăceţi pînă la 
prima staţie unde vă sfătuiesc să coboriţi. 

— Regret enorm, dar am treburi urgente la Monte-Carlo. 

— Aveţi treburi acolo de cînd aţi auzit că şi eu merg la 
Monte-Carlo. 

— Nu, domnişoară, ci de cînd v-am văzut în patiseria de 
pe bulevardul Haussmann, răspunse Raoul. 

Riposta fu promptă. 


— Ilnexact, domnule ! Admiraţia dumneavoastră pentru o 
domnişoară cu nişte magnifici ochi verzi v-ar fi determinat s-o 
porniţi după ea, dacă, după scandalul care a urmat, aţi mai fi 
putut s-o ajungeţi. Neputînd, v-aţi luat după mine, mai întîi pînă 
la hotelul „Concordia", apoi pînă la bufetul gării. 

Raoul se amuză copilăreşte. 

— Sînt flatat că nici una dintre faptele mele nu v-au 
scăpat ! 

— Mie nu-mi scapă nimic, domnule. 

— Mi-am dat seama, în curînd mă aştept să-mi spuneţi şi 
cum mă cheamă. 

— Raoul de Limezy, explorator, reîntors din Tibet şi Asia 
centrală. 

Raoul nu-şi ascunse mirarea. 

— Sînt din ce în ce mai flatat. Aţi făcut deci o anchetă în 
ce mă priveşte... 

— Nici o anchetă. Dar cînd o doamnă vede un tînăr 
năpustindu-se într-un compartiment, în ultimul moment şi fără 
bagaje, e de datoria ei să-l observe. Or, dumneavoastră aţi tăiat 
două sau trei pagini din brosura pe care o aveţi în mina, cu o 
carte de vizită. V-am citit numele pe ea şi mi-am amintit de un 
interviu recent în care Raoul de Limezy vorbea despre ultima sa 
expediţie. E foarte simplu. 

— Da, e foarte simplu, dar înseamnă că aveţi nişte ochi de 
vultur, dacă aţi putut vedea ce scria pe cartea de vizită. 

— Ai mei sînt cît se poate de buni. 

— Totuşi, n-aţi părăsit din priviri cutia cu bomboane. Acum 
mîncaţi a optsprezecea bucată. 

— N-am nevoie să mă uit în jur ca să văd, nici să reflectez 
ca să ghicesc. 

— Ca să ghiciţi de pildă, ce ? 

— Ca să ghicesc că numele dumitale adevărat nu e Raoul 
de Limezy. 

— Nu se poate ! 

— Ba se poate, dacă inițialele din fundul pălăriei dumitale 
n-ar fi un H şi un V. Doar dacă nu cumva porţi pălăria vreunui 
prieten. 

Raoul începu să se impacienteze. Nu-i plăcea ca 
adversarul să aibă atitea avantaje. 

— Şi ce înseamnă, după dumneavoastră, H.V. ? întrebă el. 


După ce ronţăi cea de-a nouăsprezecea ciocolată, 
domnişoara cu ochi albaştri răspunse pe un ton indiferent : 

— Horace Velmont. 

— Şi cine e acest Horace Velmont ? 

— Horace Velmont este unul din pseudonimele sub care 
se ascunde... 

— Sub care se ascunde ?! 

— Arsene Lupin. Raoul izbucni în ris. 

— Deci, eu aș fi Arsene Lupin ? Ea protestă. 

— Ce idee ! Ti-am spus doar ce-ar putea să însemne 
inițialele din fundul pălăriei dumitale. Şi mi-am spus că numele 
dumitale de Raoul de Limezy seamănă mult cu Raoul d'Andresy 
pe care-l poartă adesea Arsene Lupin. 

— Foarte bune răspunsuri, domnişoară. Dar dacă aş fi 
avut cinstea să fiu Arsene Lupin, crede-mă că n-aș fi fost chiar 
atit de lipsit de spirit, cum sînt eu acum în faţa dumneavoastră. 
Cu cîtă indiferenţă vă bateţi joc de bietul Limezy ! 

Ea îi întinse cutia cu bomboane. 

— Serviţi o ciocolată, domnule, ca să suportaţi mai uşor 
înfrîngerea şi lăsaţi-mă să dorm. 

— Cum, discuţia noastră se va opri aici ? 

— Nu, răspunse ea. Dacă nevinovatul de Limezy nu mă 
interesează, află că mă interesează alţi oameni ale căror nume 
m-au intrigat întotdeauna. Motivele ? De ce se deghizează ? 
Singur, o curiozitate puţin cam perversă, dar... 

— O curiozitate pe care şi-o poate îngădui o lady 
Bakefield. După cum vedeţi, domnişoară, uite că şi eu vă cunosc 
numele. 

— Dar mi-l cunoaşte şi controlorul de bilete, zise ea rizind. 

Şi pentru prima oară îl privi drept în ochi cu ochii ei 
superbi de un albastru ceresc. „Pe cît de frumoasă, pe atit de 
misterioasă !" îşi zise Raoul... 

— Cituși de puţin misterioasă ! ripostă ea, ca şi cum i-ar fi 
ghicit gîndul. Mă numesc Constance Bakefield şi mă duc la 
Monte-Carlo să mă întîlnesc cu tatăl meu, lordul Bakefield, care 
mă aşteaptă ca să jucăm golf. In afară de golf, care-mi place la 
fel de mult ca şi alte sporturi, scriu în jurnale diverse articole ca 
să-mi cîştig traiul şi să-mi păstrez independenţa. Meseria mea 
de reporter îmi îngăduie să am acces la informaţii de mîna întîi 
despre toate personajele celebre : oameni de Stat, generali, 


cavaleri de industrie, mari artişti şi hoţi „iluştri“. Noapte bună, 
domnule ! 

Şi trăgîndu-şi peste faţă cele două capete ale șalului, îşi 
vîri capul blond în pernă, se acoperi cu pledul şi-şi întinse 
picioarele pe banchetă. 

Raoul, care tresărise auzind cuvintul „hoţ'", mai spuse 
cîteva cuvinte, care însă nu mai primiră nici un răspuns. Bătea, 
cum s-ar spune, la o uşă închisă. Cel mai bine era să tacă şi să 
aştepte să-şi ia revanşa. Se retrase deci în colţul său, 
deconcertat, dar în fond încîntat şi plin de speranţă. Superbă 
făptură, originală şi captivantă, enigmatică şi atit de sinceră ! 
Şi ce spirit de observaţie ! Cum văzuse ea cele două iniţiale din 
fundul pălăriei ? Îşi luă pălăria, îi smulse căptuşala de mătase şi 
o aruncă pe una din ferestrele coridorului. Apoi reveni în 
compartiment şi se aşeză între două perne. Viaţa i se părea 
plină de farmec. Era tînăr, în buzunar avea o mulţime de bilete 
de bancă pe care le câştigase cu uşurinţă, îşi făcu unele planuri 
ingenioase şi rodnice pentru viitor. Apoi se gîndi că a doua zi 
dimineaţă avea să aibă în faţa ochilor spectacolul tulburător al 
unei femei frumoase care se trezeşte din somn. Deşi pe 
jumătate adormit, nu vedea decit albastrul încîntător şi 
frumuseţea ochilor vecinei sale. Dar pe neaşteptate, albastrul se 
schimbă într-un verde de culoarea jadului şi în somn nu-şi mai 
dădu seama dacă în faţa lui se afla englezoaica cea cu ochii 
albaştri sau franţuzoaica cea cu ochii verzi. 

Ca orice om cu conştiinţa curată, Raoul se lăsă purtat pe 
aripile visului fără să-şi fi luat unele măsuri de precauţie, mai 
ales atunci cînd călătoreşti noaptea cu trenul aproape gol. Aşa 
că nu auzi nici cînd se deschise uşa de la capătul coridorului, 
nici cînd se apropiară, cu paşi de lup, trei personaje mascate, 
îmbrăcate în nişte bluze lungi, cenuşii, care se opriră în faţa 
compartimentului său. Altă greşeală : lăsase lumina aprinsă. 
Dacă ar fi stins-o, s-ar fi trezit cînd cei trei ar fi aprins-o. Aşa că 
dormind dus, nu auzi şi nu văzu nimic. Unul dintre cei trei, cu 
revolverul în mînă, rămase pe coridor de pază. Ceilalţi doi 
intrară în compartiment. Unul îl pocni în cap pe Raoul. Celălalt 
se năpusti spre englezoaica acoperită cu pledul. Din clipa aceea, 
Raoul se prăbuşi în cele mai negre tenebre. Nu-şi mai veni în fire 
decit atunci cînd începură să-l lege zdravăn. Apoi îi puseră un 
căluş în gură şi-i acoperiră capul cu o cîrpă aspră. Cineva Îl 


buzunări şi-i luă banii. 

— Bună treabă! şopti o voce. Dar asta e doar „gustarea". 
L-ai legat şi pe celălalt ? 

— Nu-i nevoie. Lovitura de măciucă l-a năucit... 

Dar se pare că lovitura de măciucă n-o prea năucise 
pe domnişoara Bakefield, fiindcă Raoul auzi nişte înjurături, 
zgomotul unei lupte înverşunate, apoi ţipetele fetei. 

— la, drăcie ! Bărbatul e o muiere ! M-a zgiriat, m-a 
mușcat cățeaua, cine mama dracului o fi curva ? 

— Fă-o să tacă ! 

Celălalt o făcu într-adevar să tacă. Ţipetele slăbiră şi se 
transformară în horcăituri. Limezy, legat fedeleş, avea impresia 
că trăieşte un coşmar. Dar brusc totul luă sfîrşit. Cea de a treia 
voce, cea de pe coridor, strigă : 

— Ce dracu ! Incă nu i-aţi venit de hac? 

— Ba mă tem că da ! răspunse o voce de bărbat. 

— leşiţi repede şi în linişte... 

Şi cei doi ieşiră din compartiment. Raoul, care începuse 
să-şi vină în fire şi să se mişte, auzi : 

— Da... se pare că sînt în alt compartiment... Cel din 
capăt... Repede într-acolo ! Să nu vină controlorul ! 

Şi cei trei se năpustiră spre capătul opus, spre 
compartimentul unde Limezy observase că se aflau doi călători. 
De îndată ce scăpă de agresori încercă să-şi desfacă legăturile. 
Reuşi ca, prin cîteva mişcări ale maxilarului, să scape doar de 
căluş. Alături de el, englezoaica gemea din ce în ce mai slab. 
Incercă să se elibereze ca s-o salveze pe fată, dar legăturile 
erau solide. Izbuti cu chiu, cu vai să-şi dea jos din cap bucata de 
pînză care-i acoperise ochii. Atunci o văzu pe englezoaică în 
genunchi, cu coatele sprijinite pe banchetă, privindu-l cu nişte 
ochi care nu mai vedeau. Din capătul coridorului răsunară cîteva 
împuşcături. Probabil că bandiții şi călătorii atacați se băteau pe 
viaţă şi pe moarte. După cîteva clipe, unul dintre bandiți trecu în 
goană pe coridor, cu o valiză mică în mînă. După un minut sau 
două trenul încetini. Se făceau probabil nişte reparaţii la şinele 
de cale ferată, moment pe care şi-l aleseseră şi bandiții pentru 
atac. Raoul era disperat. Neputindu-se cu nici un preţ dezlega, îi 
spuse fetei, după ce scăpase de câluş : 

— Încearcă să rezişti... te implor... Ce ai ? Ce te doare ? 

Bandiţii o strinseseră prea tare de git şi probabil i-l 


rupseseră, fiindcă chipul fetei era vinăt şi prezenta grave 
simptome de asfixie. Raoul îşi dădu imediat seama că era pe 
moarte. Gifiia şi tremura din cap pînă în picioare. Printre gifiieli 
şi horcăituri, izbuti să articuleze cîteva cuvinte : 

— Sînt pierdută... Ascultă-mă... Făgăduieşte-mi că ai să iei 
geanta cu hirtii... Tata nu trebuie... să ştie nimic... 

Apoi căzu pe spate şi muri. 

In clipa aceea, pe coridor trecură şi ceilalţi doi infractori. 
Spre ghinionul lor se întîlniră cu controlorul. Omul încercă să-i 
oprească, dar o lovitură zdravănă în cap îl potoli. Cum trenul îşi 
încetinise aproape de tot mersul, cei trei se năpustiră spre uşă 
cu intenţia vădită de a cobori. Dar în încăierarea cu controlorul, 
cel mai pricăjit dintre cei trei bandiți făcu o mişcare greşită şi 
masca i se agăţă de un cârlig de pe coridor. O smulse şi şi-o 
puse la loc într-o secundă. Dar Raoul avu vreme, spre stupoarea 
lui, să zărească chipul adorabil, speriat şi palid şi ochii mari de 
jad verde ai tinerei franţuzoaice din patiseria de pe bulevardul 
Haussmann. 


CAPITOLUL II - Investigaţii 


Moartea domnişoarei Bakefield, atacul sălbatec al celor 
trei personaje mascate, probabil asasinarea celor doi călători, 
pierderea banilor, toate acestea la un loc nu-l impresionaseră pe 
Raoul de Limezy cît îl impresionase apariţia în acel loc, la acea 
oră şi în acea companie, a domnişoarei cu ochii verzi. Cea mai 
graţioasă şi mai seducătoare femeie pe care o întîlnise vreodată 
se dovedise a fi o criminală! Cel mai strălucitor chip, ivindu-se 
de sub masca îngrozitoare a hoaţei şi a ucigaşei! Domnişoara cu 
ochi de jad de care bărbatul din el se simţise atras încă din 
primul minut şi pe care o reîntîlnise într-o bluză cenuşie, pătată 
de sînge, în compania a doi ucigaşi înfricoşători, jefuind, ucigind 
şi semănînd, împreună cu ei, moartea şi spaima! 

Deşi viaţa lui aventuroasă îl întărise, făcîndu-l să suporte 
cu sînge rece cele mai cumplite spectacole, Raoul - vom 
continua să-l numim astfel, fiindcă sub acest nume Arsene Lupin 
şi-a jucat rolul său în acea dramă - Raoul de Limezy rămase 
cufundat într-o realitate pe care-i era cu neputinţă s-o conceapă. 
Faptele îi depăşeau imaginaţia. 

Afară se auzea gălăgie. Din gara cea mai apropiată, gara 


din Beaucourt, dăduseră năvală slujbaşii, precum şi un grup de 
muncitori care lucrau la calea ferată. Se auziseră nişte strigăte 
şi toţi voiau să afle din ce parte veniseră. 

Controlorul îi tăie legăturile lui Raoul ascultîindu-i 
explicaţiile, apoi deschise o fereastră de pe coridor şi făcu semn 
cîtorva funcţionari. 

— Aici, aici ! Veniţi încoace ! 

Apoi întorcîndu-se spre Raoul îi zise": 

— Tînăra femeie e moartă, nu-i aşa, domnule ? 

— Da... A fost sugrumată... Şi asta nu e tot... Se pare că 
au mai fost ucişi doi călători în partea cealaltă a vagonului. 

Se duseră cu toţii în compartimentul de la capătul 
vagonului. Intr-adevăr, acolo alte două cadavre. Nici o urmă de 
luptă, în plasele de deasupra, nimic. Nici valize, nici pachete. 

În acel moment, funcţionarii gării încercau să deschidă uşa 
prin care se putea trece în vagonul de alături. Dar uşa fusese 
blocată, ceea ce îl făcu pe Raoul să priceapă de ce trebuiseră 
cei trei tilhari să se întoarcă pe acelaşi coridor şi să fugă pe 
cealaltă uşă, care fu într-adevăr găsită deschisă. Ciţiva oameni 
urcară în tren, alţii coboriră, cînd iată o voce puternică rosti pe 
un ton imperios : 

— Nimeni să nu atingă nimic. Nu, domnule, lăsaţi 
revolverul acolo unde se află. E o piesă convingătoare extrem 
de importantă. Şi apoi ar fi de preferat ca toată lumea să plece. 
Vagonul unde s-au comis crimele va fi curînd detaşat, iar trenul 
va pleca mai departe. Nu-i aşa, domnule şef de gară? 

În momentele de mare zăpăceală e de-ajuns ca cineva să 
vorbească răspicat şi să ştie ce vrea pentru ca toţi să se plece în 
faţa lui şi să-l considere şef. Or, omul se exprima cu vehemenţă, 
ca cineva care e obişnuit să fie ascultat. Raoul îl privi şi rămase 
stupefiat, căci în persoana omului care vorbise îl recunoscu pe 
individul care o urmărise pe miss Bakefield şi o abordase pe 
domnişoara cu ochii verzi, pe individul căruia el îi ceruse un foc 
pe scurt, pe înfumuratul pomădat căruia domnişoara Bakefield îi 
spusese domnul Marescal. 

În picioare, în uşa compartimentului unde zăcea 
englezoaica, bara calea curioşilor, punîndu-i pe goană. 

— Domnule şef de gară, strigă el, mi se pare că datoria 
dumitale e să ai grijă de mersul trenurilor, nu? Şi te rog să iei cu 
dumneata pe tot slujbaşii care-şi fac de lucru pe aici! Ar trebui 


de asemenea să dai un telefon la cea mai apropiată 
jandarmerie, să ceri să vină un medic şi să anunţi Parchetul din 
Romillaud. După cum vezi, ne aflăm în faţa unei crime. 

— A trei crime, rectifică controlorul. Cei doi bărbaţi 
mascaţi care m-au lovit au fugit... 

— Ştiu, răspunse Marescal. Muncitorii de la calea ferată 
au văzut nişte umbre alergind printre şine şi au pornit în 
urmărirea lor. Deasupra taluzului se află o pădurice. Probabil că 
fugarii au luat-o într-acolo. Dacă-i vor prinde, ni-i vor aduce aici. 

Vorbea apăsînd cu duritate cuvintele, însoţindu-le de ges- 
turi seci şi autoritare. Raoul se miră din ce în ce mai tare, dar 
brusc îşi regăsi sîngele rece. Ce-şi tot dădea aere pomădatul 
ăsta? Şi ce anume îl făcea să aibă un asemenea aplomb? Nu se 
întîmplă de atitea ori ca aplombul unor astfel de personaje să se 
datoreze faptului că au ceva de ascuns dincolo de faţada lor 
strălucitoare? Cum putea Raoul să uite că individul o urmărise 
toată după-amiaza pe miss Bakefield, o pîndise înainte de a se 
urca în tren şi cum se găsea acum aici? Fusese desigur în 
compartimentul numărul patru înainte de a se săvirși crima. 
Apoi, dintr-un compartiment în altul, ajunsese la pasarelă, da, la 
pasarela pe unde o șterseseră cei trei bandiți. Nu cumva 
Marescal era unul dintre ei, întors înapoi, care acum începuse a 
da ordine? 

Compartimentul se  golise. Nu mai rămăsese decit 
controlorul. Raoul încercă să ajungă la locul său, dar nu i se 
îngădui. 

— Cum, domnule, zise el sigur că Marescal nu-l 
recunoscuse, aici am stat cînd am fost atacat şi nu pot să revin 
la locul meu? 

— Nu, domnule, ripostă Marescal. Orice loc unde s-a 
săvirșit o crimă aparţine justiţiei şi nimeni nu poate pătrunde 
aici fără autorizaţie. 

Controlorul interveni. 

— Acest călător a fost una dintre victimele atacului. L-au 
legat burduf şi i-au furat toţi banii. 

— Regret, zise Marescal, dar ordinele sînt ordine. 

— Ale cui ordine? întrebă Raoul iritat. 

— Ale mele. 

Raoul îşi încrucişă braţele. 

— Dar, domnule, în numele cui vorbeşti dumneata? Ai 


venit aici şi dai ordine pe care alte persoane poate că sînt 
dispuse să ţi le accepte, dar eu nu sînt. 

Înfumuratul îi întinse cartea de vizită scandînd cu voce 
pompoasă: 

— Sînt  Redolphe Marescal, comisar în Serviciul 
Cercetărilor Internaţionale, ataşat pe lingă ministrul de interne. 

În faţa unor asemenea titluri, Marescal avea acum să-i 
spună că nu-i mai rămiînea altceva de făcut decit să se încline. 

După o scurtă pauză, adăugă: 

— Am preluat conducerea acestei anchete de comun 
acord cu şeful gării, cît şi pentru faptul că asta mi-e profesia. 

Deşi cam iritat, Raoul se abţinu de la orice fel de 
comentarii. Numele de Marescal, căruia mai înainte nu-i dăduse 
atenţie, deşteptă subit în memoria lui amintirea confuză a unor 
afaceri unde se pare că acest comisar dovedise merite şi o clar- 
viziune remarcabile, în orice caz ar fi fost absurd să-l înfrunte. 
„E greşeala mea, îşi zise el. În loc să fiu alături de englezoaică şi 
să-i îndeplinesc ultima dorinţă, mi-am pierdut timpul după 
fetişcana mascată. Totuşi, am să te trag pe sfoară, pomădatule, 
şi nu mă voi lăsa pînă nu-mi voi bate joc de tine. Pînă atunci să 
ne purtăm frumos!" Şi pe un ton plin de respect, ca şi cum ar fi 
fost foarte sensibil la înaltele funcţii ale lui Marescal, spuse: 

— Scuzaţi-mă, domnule. Oricît de puţin parizian aş fi, 
pentru că locuiesc mai mult dincolo de hotarele Franţei, 
notorietatea dumneavoastră a ajuns totuşi pînă la urechile 
mele... îmi amintesc, între altele, de o întîmplare cu nişte 
cercei... 

Marescal se umflă în pene. 

— Da, cerceii prinţesei Laurentini, zise el. O afacere 
interesantă. Dar astăzi vom încerca să facem o treabă şi mai 
bună şi mărturisesc că, înainte de sosirea jandarmilor şi mai ales 
a judecătorului de instrucţie, mi-ar plăcea să duc ancheta pînă 
la punctul în care... 

— Pînă la punctul în care, completă Raoul, acei domni nu 
vor mai avea nimic de făcut. Aveţi perfectă dreptate, iar eu nu- 
mi voi continua călătoria decît mîine, dacă socotiți că prezenţa 
mea v-ar putea fi utilă. 

— Extrem de utilă şi vă mulţumesc. După ce spuse ce ştia, 
controlorul plecă. Între timp, vagonul fusese tras pe o linie 
moartă, iar trenul plecase. Marescal îşi începu investigaţiile, 


apoi, cu intenţia vădită de a scăpa de Raoul, îl rugă să dea o 
fugă pînă la gară şi să caute nişte cearceafuri ca să acopere 
morţii. Raoul cobori grăbit, o luă de-a lungul vagonului, iar apoi 
se ridică pe virfuri în dreptul celei de-a treia ferestre a 
culoarului. „Exact cum mi-am închipuit, își spuse. Pomădatul a 
vrut să rămînă singur. Probabil vreo mică maşinaţie 
preliminară." 

Într-adevăr, Marescal ridicase puţin trupul englezoaicei şi-i 
descheiase mantia de călătorie. In jurul taliei, fata purta un 
cordon de care era agăţată o geantă mică din piele roşie. O 
scoase din cordon, o luă şi o deschise. În ea se aflau nişte hirtii 
pe care comisarul începu să le citească. 

Raoul, care nu-l vedea decît din spate şi nu putea să-şi 
dea seama, după expresia chipului, ce impresie îi făcuse lectura, 
plecă bombănind. „Ehei, drăguţule, îşi spuse el, hirtiiile astea 
mi-au fost lăsate mie şi nimeni altul nu are dreptul asupra lor." 

Îşi îndeplini misiunea pe care i-o dăduse comisarul şi, cînd 
se înapoie, însoţit de nevasta şi de mama şefului de gară, care 
ţineau să vegheze morţii, află de la Marescal că doi dintre 
criminali fuseseră încolţiţi în pădure. 

— Nici un alt amănunt? întrebă Raoul. 

— Nici unul, răspunse Marescal, decît că unul dintre cei 
doi şchiopăta şi că lucrătorii au găsit în urma lui tocul unui 
pantof de damă. 

— Deci nici o legătură cu crima. 

— Nici una. O întinseră pe englezoaică pe banchetă. Raoul 
se uită pentru ultima oară la frumoasa şi nefericita sa 
companioană de călătorie şi murmură ca pentru sine : 

— Te voi răzbuna, miss Bakefield. Dacă n-am ştiut să 
veghez asupra dumitale şi să te salvez, îţi jur că cei care te-au 
ucis vor fi pedepsiţi! 

Se gindi la domnişoara cu ochii verzi şi repetă în sinea lui 
jurămîntul de răzbunare. Apoi, închi-zînd ochii fetei, o acoperi cu 
cearşaful. 

— A fost într-adevăr o femeie frumoasă. Nu ştiţi cum o 
chema? întrebă Raoul. 

— De unde să ştiu? declară Marescal, ascunzindu-i 
adevărul. 

— A, dar iată o mică geantă... strigă Raoul. 

— Nu poate fi deschisă decit în prezenţa Parchetului, zise 


Marescal care şi-o puse în tasca de pe umăr, adăugind: E de 
mirare că bandiții nu i-au furat-o! 

— Conţine probabil acte fără valoare... 

— Vom aştepta Parchetul, repetă Marescal. Dar mi se pare 
ciudat că bandiții, care te-au jefuit pe dumneata, fetei ăsteia nu 
i-au furat nimic. Nici ceasul-brăţară, nici broşa, nici colierul de 
perle... 

Raoul povesti ce se petrecuse, la început, cu ei doi şi cum 
ar fi vrut să dea o mînă de ajutor la descoperirea criminalilor. 
Dar încet, încet, din motive ştiute doar de el, denaturind anu- 
mite fapte, nu scoase o vorbă despre cel de-al treilea complice 
şi nu dădu despre ceilalţi doi, decit nişte semnalmente 
aproximative, fără să dezvăluie prezenţa unei femei printre ei. 

Marescal ascultă și puse cîteva întrebări, apoi, lăsînd un 
paznic lîngă moartă, îl luă pe celălalt cu sine în compartimentul 
unde zăceau, morţi, cei doi bărbaţi. Semănau bine între ei, deşi 
unul era mai tînăr.  Amîndoi aveau însă aceleaşi trăsături vul- 
gare, aceleaşi sprâncene dese şi aceleaşi haine gri prost croite. 
Cel mai tînăr fusese împuşcat în frunte, celălalt în git. 

Marescal îi examină îndelung fără să-i mişte din poziţia lor, 
le cercetă buzunarele şi-i acoperi cu acelaşi cearşaf. 

— Domnule comisar, zise Raoul care observase cît era de 
vanitos şi plin de ifose Marescal, cred că v-aţi şi croit drum către 
adevăr. Se vede maestrul din dumneavoastră. E cu putinţă să fi 
dat atit de repede de urma firului călăuzitor? 

— Şi de ce nu? întrebă Marescal intrînd împreună cu Raoul 
în alt compartiment. Jandarmii nu vor întîrzia, iar medicul nici 
atit. Adevărul e că sînt gata să expun oricui rezultatul primelor 
mele investigaţii. „Laudă-te, pomădatule, îşi zise Raoul. Nici nu- 
ţi puteai alege un confident mai bun decit mine!" Făcu pe 
uimitul. Vai, ce onoare pe el şi ce bucurie! După ce îl rugă să se 
aşeze, comisarul începu: Domnule, fără a mă lăsa influenţat de 
unele contradicții, nici a mă pierde în detalii, ţin să scot în 
evidenţă două fapte primordiale, care, după modesta mea 
părere, sînt de o importanţă considerabilă. Primul, că tînăra 
englezoaică — după cum văd că îi spui dumneata — a fost 
victima unei erori. Da, domnule, a unei erori. Nu protesta! Am 
dovezi! La ora cînd se ştia că trenul îşi va încetini mersul, te-au 
atacat, ţi-au luat banii, au atacat-o pe vecina dumitale încercînd 
s-o lege... apoi, brusc, au lăsat totul baltă şi s-au dus în ultimul 


compartiment. De ce această întoarcere de o sută optzeci de 
grade? Pentru că s-au înşelat, pentru că tînăra era ascunsă sub 
pled, pentru că ei au crezut că s-au năpustit asupra a doi bărbaţi 
şi, cînd colo, au văzut că cel de-al doilea bărbat era de fapt o 
femeie. De aici şi spaima lor. „Ei drăcie, iată o muiere!" şi au 
plecat imediat. Cercetind compartimentele, au dat peste cei doi 
pe care-i căutau. Numai că cei doi s-au apărat. Criminalii i-au 
ucis şi le-au luat tot ce aveau. Valize, pachete, totul a dispărut. 
Pînă şi șepcile. Hm, ce părere ai? 

Raoul era surprins, nu de ipoteză, pentru că el i-o 
admisese încă de la început, ci de logica şi de acuitatea lui 
Marescal. 

— Punctul doi, continuă polițistul, pe care admiraţia 
interlocutorului său îl făcuse să se umfle în pene, uite ce-am 
găsit pe banchetă 

— O tabacheră 

— Da, o tabacheră veche, dar nu pentru tutun, ci pentru 
ţigări. Şapte ţigări cu tutun blond, pentru o femeie... 

— Sau pentru un bărbat, zise Raoul surizind, fiindcă aici n- 
au fost decit bărbaţi. 

— Ba pentru o femeie, domnule. 

— Imposibil! 

— la miroase tabachera. 

Marescal o duse la nasul lui Raoul. Acesta, după ce o 
mirosi, îi dădu dreptate. 

— Intr-adevăr, e parfum de damă. O damă care-şi pune 
tabachera în geantă la un loc cu batista, cu pudra şi cu sticluţa 
de colonie. 

— Atunci... 

— Atunci nu mai înţeleg nimic. Doi bărbaţi morţi şi alţi doi 
care i-au omorît şi care au fugit. 

— De ce nu un bărbat şi o femeie? 

— Hm ! O femeie! adică unul dintre cei doi bandiți să fi 
fost femeie? 

— Şi tabachera asta. 

— Nu-i o probă concludentă. 

— Mai am una. 

— Care? 

— Tocul de la pantof. Acel toc găsit în pădurice. Crezi că- 
mi trebuie mai mult ca să-mi dau seama că cei doi agresori au 


fost unul bărbat şi celălalt femeie? 

Perspicacitatea lui Marescal îl agasa pe Raoul. Se feri însă 
să-i arate acest lucru şi spuse tare: 

— Siînteţi teribil, domnule ! Apoi adăugă: Asta-i tot? Nu 
mai există şi alte descoperiri? 

— Ei, zise celălalt rizînd, lasă-mă să răsuflu! 

— Cred că nu aveţi intenţia să lucraţi toată noaptea! 

— In orice caz pînă ce-mi vor fi aduşi cei doi fugari, fac de 
veghe. Nu vor  întîrzia prea mult, dacă lucrătorii imi vor urma 
întocmai instrucţiunile. 

Raoul ascultase dizertaţia lui Marescal cu aerul unui om de 
treabă care, nepricepîndu-se la astfel de lucruri, lasă altora grija 
de a descurca o afacere din care el nu pricepe mare lucru. 
Ridicîndu-şi capul, întrebă căscînd: 

— Distraţi-vă, domnule comisar. În ce mă priveşte, vă 
mărturisesc că toate aceste emoţii m-au dat gata şi că un ceas 
sau două de somn... 

— Du-te, domnule, şi te odihneşte, îl aprobă Marescal. Du- 
te în orice compartiment vrei. lată, de pildă, ăsta. Voi veghea ca 
să nu te deranjeze nimeni. Şi cînd voi isprăvi ancheta, voi veni şi 
eu să mă odihnesc la rîndul meu. 

Raoul se încuie în compartiment, trase draperia şi aprinse 
lumina. In acel moment nu avea o idee precisă despre ceea ce 
urma să facă. Evenimentele foarte complicate nu se pretau încă 
la o soluţie precisă, aşa că-şi spuse că se va mulţumi să-l 
spioneze pe Marescal. „Tu, pomădatule, eşti ca şi corbul din 
fabulă. Lăudîndu-te, te voi obliga să deschizi ciocul. Vorbeşti 
cam mult, ăsta-i cusurul tău! M-aş mira peste poate să-i prinzi 
pe frumoasa cu ochii verzi şi pe complicele ei. De treaba asta 
mă voi ocupa eu personal". 

Chiar în aceeaşi clipă dinspre gară se auzi un zgomot de 
voci care se înteţi. Raoul trase cu urechea. Marescal se aplecase 
pe una dintre ferestrele culoarului şi-i întrebă pe cei de afară: 

— Ce s-a întîmplat? A, au venit jandarmii? Perfect! 

Cineva i-a răspuns: 

— Da, sunt șeful unei patrule călare, domnule comisar. 

— Dumneata eşti, domnule brigadier? Ai izbutit să arestezi 
pe cineva? 

— O singură persoană, domnule comisar. Unul dintre cei 
doi s-a prăbuşit pe drum din pricina oboselii, la vreun kilometru 


de aici. Celălalt ne-a scăpat. 

— Şi medicul? 

— Va fi aici în vreo patruzeci de minute. Trebuia să-i pună 
unui bolnav piciorul în ghips. 

— Pe care l-ai prins, brigadiere? Pe cel pirpiriu? 

— Da. Pirpiriu şi palid. Cu o şapcă mai mare decit capul... 
şi care plinge şi spune că va mărturisi tot. Dar numai 
judecătorului... 

— L-ai lăsat pe cel prins în gară ? 

— Da! Sub pază bună. 

— Mă reped pînă acolo ! 

— Dacă nu vă deranjează, domnule comisar, aş dori s-o 
văd şi eu pe englezoaica moartă. Se zice c-ar fi grozav de 
frumoasă. 

— Nu mă deranjează. Urcă... 

Brigadierul urcă împreună cu un jandarm. Marescal îi luă 
în primire şi-i conduse în compartimentul unde se afla moarta. 

— Lucrurile merg cît se poate de bine, zise încet Raoul, 
care nu pierduse nici un cuvînt din acel dialog. Dacă pomădatul 
le va ţine ăstora o prelegere, e perfect. Aș avea o mulţime de 
timp la dispoziţie. 

Acum vedea clar ce avea de făcut, fără să-şi poată însă 
explica ce anume îl determina să procedeze astfel. Stinse becul, 
cobori încet geamul şi se uită să vadă dacă se afla cineva pe 
linie. Nimeni. Şi nici o licărire de lumină. Sprijinindu-se în miini, 
sări. 


CAPITOLUL Ill - Un sărut în noapte 


Gara Beaucourt e situată în plin cîmp, departe de orice 
aşezare. Un drum perpendicular cu calea ferată leagă gara de 
satul Beaucourt, apoi de Ramillaud, unde se află jandarmeria, 
apoi de Auxerre de unde erau aşteptaţi să sosească magistraţii. 
Gara e tăiată în unghi drept de drumul naţional care merge vreo 
cinci sute de metri de-a lungul căii ferate. Peronul fusese 
luminat cu tot ce se putea găsi: lămpi, lumânări, lanterne, 
felinare, fapt ce-l obligă pe Raoul să înainteze cu infinită 
precauţie. Şeful de gară, un impiegat şi un muncitor discutau cu 
un jandarm a cărui siluetă înaltă se profila în faţa uşii deschise a 
unei camere plină de colete, rezervată serviciului de mesagerie. 


În semiobscuritatea acelei camere se vedeau stive de lăzi, 
de pachete şi de coşuri de toate felurile. Lui Raoul i se păru că 
zăreşte, stînd pe una din lăzi, pe cineva aplecat şi nemişcat. 

„Trebuie să fie domnişoara cu ochi verzi! îşi zise el. lată o 
închisoare practică, fiindcă paznicii stau grămadă în faţa 
singurei ieşiri posibile dacă nu cumva va mai fi existând una". 

Situaţia i se păru avantajoasă, cu condiţia să nu se 
împiedice de nişte obstacole menite să-l deranjeze, mai ales că 
Marescal şi brigadierul puteau apărea dintr-un moment într- 
altul. Făcu deci un înconjur şi ajunse în spatele gării, fără să fi 
întîlnit pe nimeni. Trecuse de miezul nopţii. Nici un tren nu mai 
oprea pînă dimineaţă în acea gară şi, în afară de grupul celor 
care sporovăiau pe peron, nu mai era nimeni în preajma gării. 

Intră deci în sala de bilete, în stinga, o uşă, apoi un 
vestibul din care pornea o scară, în dreapta vestibulului, altă 
uşă. Pentru un om ca Raoul o uşă încuiată nu era un obstacol 
demn de luat în seamă. Avea întotdeauna asupra lui patru sau 
cinci instrumente cu care venea de hac celor mai îndărădnice 
broaşte. Uşa cu pricina se deschise într-o clipă încă de la prima 
încercare. Oamenii de afară nu putuseră nici să-l vadă, nici să-l 
audă. Uşa dădea în camera plină cu colete unde domnişoara cu 
ochii verzi stătea pe o ladă şi plingea amarnic. Afară, muncitorul 
le istorisea celorlalţi, cum prinsese „vînatul". 

— Cum am pus mîna pe el golănașul a început să se 
lamenteze şi să plingă ca o muiere. Mă tot intraba cu glasul lui 
subţire de fată : „,„Unde-i judecătorul? Numai lui îi voi spune 
totul. Du-mă în faţa judecătorului". 

Auditoriul izbucni în rîs. Raoul profită de ocazie şi se 
strecura înăuntru, şoptind: 

— Nu te teme. 

Cum fata tăcea, el adăugă: 

— Nu-ţi fie teamă. Sînt un prieten... 

— Guillaume? întrebă ea în şoaptă. Raoul pricepu că era 
vorba de celălalt fugar, aşa că răspunse : 

— Nu, e cineva care vrea să te salveze din mîinile 
jandarmilor. 

Temîndu-se probabil de vreo capcană, fata nu scoase o 
vorbă. Raoul insistă : 

— Eşti în mîna justiţiei. Dacă nu mă urmezi ştii ce te 
aşteaptă: puşcăria. Curtea cu juri... 


— Nu! şopti ea. Judecătorul mă va elibera. 

— Nu te va elibera. Doi bărbaţi morţi, o fată sugrumată. 
Bluza dumitale pătată de sînge. Hai vino ! Dacă mai şovăi fie şi 
o secundă, eşti pierdută! 

Fata murmură : 

— Am miinile legate. Aplecîndu-se, Raoul îi tăie legăturile 
cu un briceag, apoi întrebă : 

— Crezi că acum cei de afară te văd ? 

— Numai jandarmul cînd întoarce capul şi nici atunci prea 
bine, pentru că e foarte întuneric. Ah, stai puţin... Ascultă... 

Pe peron se auzeau nişte paşi venind, apoi vocea lui 
Marescal. Atunci Raoul şopti : "Stai unde eşti şi nu fă nici un 
gest! lată că vin mai repede decit mă aşteptam, ii auzi?" 

— Un bărbat brunet care a vrut să mă reţină sau mi se 
pare că voia asta... Doamne, oare să fie cu putinţă? 

— Da, şopti el, e vocea lui Marescal, duşmanul dumitale. 
Dar nu trebuie să-ţi fie frică. Adu-ţi aminte că pe bulevardul 
Haussmann cineva s-a interpus între dumneata şi el. Acel cineva 
am fost eu. Te rog, nu-ţi fie frică... 

— Dar va veni şi... dacă vine, ce fac? Cum procedez? 

— Prefă-te că dormi sau că ai leşinat. Pune-ţi capul pe braţ 
şi rămii nemişcată. 

— Şi dacă vrea să-mi vadă faţa? Dacă mă recunoaşte? 

— Nu-i răspunde. Orice s-ar întîmpla, să nu scoţi nici un 
cuvînt. Marescal nu va acţiona imediat. Se va mai gîndi... 

În realitate, Raoul nu era cîtuşi de puţin liniştit. Era sigur 
că Marescal va vrea să se convingă dacă presupunerea lui 
fusese exactă şi cel de-al doilea bandit era într-adevăr o femeie. 
Aşa că mai mult ca sigur că-i va lua un interogatoriu imediat şi 
va vrea de asemenea să se convingă cit era de sigură acea 
închisoare improvizată. lIntr-adevăr, de îndată ce ajunse, 
comisarul spuse bine dispus : 

— Ei bine, domnule şef de gară, am auzit că unul dintre 
asasini se află aici, prizonier. În curând, gara din Beaucourt va 
deveni celebră. Brigadier, locul mi se pare foarte bine ales şi 
sînt convins că nici nu puteai găsi unul mai bun. Numai că dintr- 
un exces de prudenţă vreau să mă asigur că e într-adevăr aşa... 

Zicînd acestea, Marescal o porni spre magazia de colete, 
exact cum prevăzuse Raoul. Citeva gesturi, cîteva cuvinte şi 
domnişoara cu ochi verzi va fi iremediabil pierdută. Raoul fu 


gata să bată în retragere. Nu se îndură totuşi s-o părăsească pe 
sărmana captiva. 

Marescal intră în magazia de colete continuînd să le 
vorbească oamenilor de afară. Raoul era bine ascuns atit de 
întuneric, cit şi de lăzile după care se pitise. Comisarul se opri şi 
spuse cu glas tare: 

— Se pare că doarme. Hei, băiete, nu vrei să stăm puţin 
de vorbă? 

Şi scoţindu-şi din buzunar lanterna, apăsă pe buton şi 
îndreptă fascicolul de lumină către făptura ghemuită pe ladă. 
Nevăzind decît o şapcă şi două braţe încrucişate peste ea, îi 
îndepărtă braţele şi-i scoase şapca. 

— Deci e aşa cum am bănuit. O femeie. O femeie blondă. 
Hai drăguţo, ia arată-ţi mutrişoara! 

Şi apucînd-o de cap, o întoarse cu faţa spre el. Dar ceea 
ce văzu părea atit de neverosimil, încît îi fu greu să accepte 
realitatea. 

— Nu, murmură el, nu-i cu putinţă ! Se uită spre uşa de la 
intrare nedorind ca cineva dintre cei de afară să vină după el. 

— Ea, ea! murmură el. Sau eu am vedenii sau... Doamne, 
nu-i cu putinţă ca tocmai ea să fie o- ucigaşă... 

Captiva nu se clinti. Gifiind, Marescal şopti : 

— Dumneata, aici?! Prin ce întîmplare? Deci ai ucis! Şi 
jandarmii, care vor veni dintr-o clipă într-alta... 

Ai fi zis că într-adevăr fata dormea. Marescal șopti din 
nou: - Foarte bine... rămii aşa... mă duc să-i îndepartez pe 
ceilalţi şi mă întorc, într-un ceas voi fi înapoi şi vom sta de 
vorbă. Ah, acum va trebui să accepţi, drăguţo... 

Oare ce voia să spună? Să-i fi propus vreun tîrg josnic? 

— Un puştan dat dracului! spuse el ieşind afară. Cred că n- 
are nici optsprezece ani. Un mucos, pe care complicele lui l-a 
tras în piept. 

Continuă să vorbească, dar era cu mintea aiurea. 

— Cred, zise el, că mica mea anchetă preliminară nu va fi 
lipsită de interes pentru cei de la Parchet. Aşteptindu-i, voi sta 
de pază aici cu brigadierul. Sau mai bine singur, fiindcă probabil 
vrei şi dumneata să te odihneşti un pic, nu-i aşa? 

Între timp, Raoul luă un sac care era cam de culoarea 
bluzei cu care era îmbrăcată fata, îl ridică murmurînd: 

— Întinde picioarele către mine... Mişcă-te încet, ca să pot 


pune sacul ăsta în locul dumitale. Aşa... 
Apoi o apucă de mîna îngheţată, şoptindu-i: 

— Te rog, fă ce-ţi spun... Marescal e în stare de orice... L-ai 
umilit... Aşa că se va răzbuna... Acum vino încet spre mine... 

Fata se mişcă atit de încet, încît ai fi zis că stătea 
nemişcată. După trei, patru, minute în locul ei se afla o momiie 
ale cărei contururi dădeau iluzia unei forme omeneşti, iluzie 
menită să-i liniştească pe jandarm şi pe Marescal. 

— Hai şopti Raoul, profită de o clipă cînd se întorc cu 
spatele sau cînd vorbesc mai tare şi vino spre mine... 

O apucă de mină şi o trase spre uşa întredeschisă. Abia în 
vestibul se îndreptară amindoi de spate, încuie uşa la loc, 
trecură prin sala de bilete şi ieşiră afară. Dar cînd dădu de aer 
curat, fata avu o senzaţie de leşin, i se muiară genunchii şi fu cît 
pe ce să cadă. 

— Oh, nu voi putea niciodată să... murmură ea. 

Fără cel mai mic efort, Raoul o luă în braţe şi se îndreptă 
în grabă spre masa de arbori ce indicau drumul spre Romillaud 
şi Auxerre. Simţea o adincă satisfacţie la gîndul că ucigașa 
domnişoarei Bakefield nu mai putea să-i scape. Ce va face cu 
ea? Încă nu ştia. În acel moment Raoul era călăuzit doar de 
spiritul de dreptate; pedeapsa va căpăta forma pe care i-o vor 
dicta împrejurările. 

După vreo două sute de metri, se opri nu fiindcă şi-ar fi 
pierdut răsuflarea, ci ca să tragă cu urechea dacă nu cumva 
aude vreun zgomot. Dar nu distinse decit foşnetul uşor al 
frunzelor şi undeva, foarte departe, tropotul unui cal. „Oare 
cine-o fi?" se întrebă fata cu spaimă. Raoul mai făcu vreo trei, 
patru sute de metri cu fata în braţe pînă cînd ajunse la drumul 
naţional. 

— Ascultă-mă cu atenţie ce vreau să-ţi spun. Văd că vine 
o trăsură. E a doctorului pe care îl aşteaptă Marescal. Am să-l 
leg pe bietul om de un copac, iar noi ne vom urca în trăsură şi 
vom merge toată noaptea pînă vom da de o altă cale ferată. 

Fata nu răspunse. El se îndoi că auzise ce spusesee. Acum 

mîna îi ardea ca focul. Biîigui în șoaptă — N-am ucis... Eu 

n-am ucis... 

— Taci! îi spuse Raoul cu bruscheţe. Vom vorbi mai tîrziu... 

Tăcură amindoi. Pacea imensă a cîmpului adormit întindea 
în jurul lor spaţii de tăcere şi de siguranţă. Doar tropotul calului 


se auzea din cînd în cînd în întuneric. De două, trei ori văzură la 
oarecare distanţă farurile trăsurii care luceau ca nişte ochi larg 
căscaţi. Dinspre gară, nimic. Nici strigăte, nici larmă. 

Raoul se gîndi la situaţia stranie în care se afla, iar dincolo 
de acest lucru, la ucigașa a cărei inimă bătea atit de tare, încît o 
auzea şi el. Îşi aminti de parizianca văzută cu opt sau nouă ore 
mai devreme, fericită şi fără griji. Cele două imagini atît de dife- 
rite una de cealaltă se suprapuneau totuşi în mintea lui. 
Amintirea superbei făpturi pe care o admirase atenua ura 
împotriva celei care o ucisese pe englezoaică. Dar oare chiar o 
ura? Se agăţă totuşi de acest cuvînt. „O urăsc. Orice mi-ar 
spune, a ucis. Englezoaica a murit din vina ei şi a complicilor ei. 
Da, o urăsc. Miss Bakefield va fi răzbunată!" 

Totuşi nu spuse nimic, iar cînd vorbi, vorbi calm şi măsurat 


— Nenorocirea te loveşte cînd nu te aştepţi, nu-i aşa? Eşti 
fericit, trăieşti şi hop crima! Dar pînă la urmă totul se aranjază. 
Aşa că te rog să ai încredere în mine... 

Avu impresia că încet, încet fata se linişteşte. Nu mai 
tremura din cap pînă în picioare, aşa cum se întâmplase mai 
înainte. Raoul era încîntat de influenţa, de puterea lui oarecum 
magnetică asupra unor fiinţe pe care împrejurările le năuceau, 
cărora el reușea să le redea echilibrul, ii făcea să uite pe 
moment înfricoşătoarea realitate. De altfel, el se detaşase de 
dramă. Englezoaica moartă se ştersese din memoria sa, iar el 
nu stringea la piept o femeie într-o bluză pătată de sînge, ci pe 
franţuzoaica elegantă şi radioasă pe care o văzuse la Paris. „O 
voi pedepsi!" îşi spuse, dar în acelaşi timp îi simţi răsuflarea 
proaspătă ce ieşea dintre buzele sale pline şi frumos modelate. 

Ochii lanternei se măriră, deci în cîteva minute doctorul 
avea să ajungă. „Va trebui s-o las jos şi să acţionez, îşi spuse, şi 
acesta va fi sfîrșitul. Nu va mai exista poate niciodată între mine 
şi această fată o clipă de o atit de mare intimitate." Se aplecă şi 
mai mult peste uşoara povară din braţele sale. Era sigur că 
închisese ochii şi că se lăsase în grija lui. Dar iată că brusc o 
sărută îndelung pe buze. Ea încercă să se zbată, oftă, apoi 
răspunse sărutului său. Acest lucru dură doar cîteva secunde, 
căci iată, tresări plină de revoltă. Se zbătu în braţele sale şi, 
sărind jos, cu o energie surprinzătoare, spuse ofuscată: 

— Oh, ce ruşine! Lasă-mă! Ceea ce faci e o josnicie! 


Furios, Raoul vru să-i spună ceva care s-o usture. Dar nu- 
şi găsi cuvintele şi, în timp ce ea îl împinse cît colo, el spuse 
încet: 

— Ei, da! Acum te-a găsit pudoarea! Ce ţi-am făcut? Doar 
n-am săvirşit o crimă! 

Între timp, fata dispăruse în întuneric. Înjurînd, începu s-o 
caute, furios că fusese astfel tras pe sfoară. Dar iată că auzi 
nişte strigăte venind din drum. Părea ca strigatele veneau din 
trăsură! 

Dupa o cotitură, văzu într-adevăr felinarele trăsurii, dar 
avu impresia că aceasta întoarce în loc şi o ia înapoi. Alergă într- 
acolo, dar trăsura se îndepărta în goană. Nu mai auzi tropăitul 
monoton al calului, ci un galop îndrăcit stimulat de nişte strigăte 
şi de nişte lovituri zdravene de bici. Îndreptîndu-se spre locul 
unde se auziseră strigătele, Raoul văzu în întuneric silueta unui 
om care vocifera în mijlocul unui tufiş de mărăcini. 

— Siînteţi doctorul din Romillaud? întrebă el. M-au trimis 
de la gară în întîmpinarea dumnea-voastră. Ce s-a întîmplat? Aţi 
fost atacat? 

— Da. Un trecător m-a întrebat care-i drumul înspre... n- 
am înţeles prea bine spre ce anume. Eu am oprit trăsura, el m-a 
apucat de git, m-a legat şi m-a aruncat în mărăcini. 

— Şi a fugit cu trăsura dumneavoastră ? 

— Da. 

— Singur ? 

— Nu, cu încă unul care l-a ajuns din urmă. 

— Bărbat? Femeie? 

— N-am putut vedea. Au schimbat doar cîteva cuvinte în 
şoaptă. 

Imediat după plecarea lor am început să strig. 

— Nu v-a legat? întrebă Raoul. 

—: Ba da, dar nu prea bine... Am reuşit să mă dezleg. 

— Cu ce v-a legat? 

— Cu fularul meu... 

— Cum v-a legat? Aşa? întrebă Raoul care îl trînti pe 
doctor și începu să-l lege temeinic. Fiţi liniştit, nu vă fac nici un 
rău. Sînt dezolat, dar n-am încotro. Apoi eu n-am să vă arunc 
nici în spini, nici în urzici. lată un loc unde nu veţi petrece o 
noapte chiar atît de proastă. Muşchiul e cald datorită soarelui 
care l-a bătut toată ziua, e moale şi uscat. Nu, doctore, nu-mi 


mulţumiţi. Credeţi-mă că, dacă m-aş fi putut dispersa de treaba 
asta, aș fi făcut-o cu plăcere... 

In clipa aceea, baronul de Limezy nu se gândea decît cum 
să facă să-i ajungă pe fugari. Turba de furie că fusese tras pe 
sfoară. Doamne, că prost mai fusese! O avusese în mînă pe 
ucigaşa aceea frumoasă şi, în loc s-o stringă de git, el o 
sărutase! Dar parcă mai poţi să mai judeci în astfel de situaţii? 
Numai că în noaptea aceea Raoul de Limezy una gîndea şi alta 
făcea. De îndată ce l-a părăsit pe doctor, în loc să se ducă după 
fugari, s-a îndreptat spre gară. li venise ideea să fure calul unui 
jandarm şi, călare, să se ducă după cei doi. 

Observase că sub o şură se aflau trei cai înşeuaţi, păziţi de 
un bărbat. Cînd ajunse în faţa şurii, văzu că omul dormea dus, 
vegheat de un felinar. Scoase un briceag cu intenţia de a tăia 
frânghia unuia din caii legaţi la o iesle. Dar se răzgândi şi tăie 
chingile şeilor celor trei cai. Aşa că acum nimeni n-o mai putea 
urmări pe domnişoara cu ochii verzi, cînd Marescal va băga de 
seamă că fugise. 

„Cred că nu-s în toate minţile, îşi spuse Raoul reintrînd în 
compartimentul său. Mi-ar fi plăcut grozav s-o dau pe 
demoazelă pe mîna justiţiei şi să răzbun moartea englezoaicei 
Cînd colo, eu mă strădui de zor s-o salvez. De ce?" 

Dar din păcate cunoştea perfect de bine răspunsul la 
această întrebare. Dacă fata îl preocupase mai înainte numai 
pentru că avea ochi de culoarea jadului, cum să n-o protejeze 
acum, cînd o ţinuse în braţe, strîngind-o la piept şi mai ales 
după ce-o sărutase cu atita patimă? Mai poţi să dai pe mîna 
justiţiei o femeie pe care o săruţi astfel? Ucigasă? Poate! Dar 
răspunsese sărutului său, aşa că de-acum încolo era de datoria 
lui s-o apere faţă de ceilalţi. In ce-l privea, sărutul pătimaş din 
acea noapte trecea înaintea oricărei drame şi oricăror hotărri pe 
care judecata sa ar fi încercat să le ia. 

Trebuia deci să reia legătura cu Marescal ca să afle 
rezultatul cercetărilor sale şi să pună neapărat mîna pe geanta 
roşie în care se aflau hârtiile englezoaicei. 

Peste două ceasuri, Marescal, zdrobit de oboseală, se trînti 
pe bancheta din compartimentul unde Raoul îl aştepta liniştit. 
Prefăcîndu-se că se trezeşte brusc, aprinse lumina, dar văzînd 
chipul descompus al comisarului şi mustaţa sa pleoştită, strigă: 

— Ce s-a întîmplat, domnule comisar? Siînteţi de 


nerecunoscut! Marescal biîigui : 

— Cum, nu ştii? N-ai auzit nimic? 

— Nu. De cînd m-aţi încuiat aici şi pînă acum am dormit. 
Ce să aud? 

— A evadat. 

— Cine ? 

— Asasinul. 

— Deci l-aţi prins? 

— Da. 

— Pe care din ei? 

— Pe femeie. 

— Deci era şi o femeie? 

— Da. 

— Păi aşa de bine au păzit-o? 

— Au păzit-o. Numai că... 

— Numai că ? 

— În locul ei au găsit un sac şi nişte boarfe. 

Renunţind la urmărirea fugarilor, Raoul se supusese între 
altele şi dorinţei acute de răzbunare. Batjocorit, voia şi el, la 
rîndul lui, să batjocorească pe altul şi căşunase pe Marescal pe 
care nu-l putea suferi, pe Marescal de la care trăgea nădejde să 
smulgă cît mai multe amănunte. 

— E o adevărată catastrofă, zise comisarul. 

— Şi n-aveţi nici un indiciu? 

— Nici unul. 

— Nici o urmă a complicelui? 

— Ce complice? 

— Păi cel care a ajutat-o să fugă. 

— Nici una. Am descoperit urmele pantofilor de damă prin 
pădure. Doar la ieşirea din gară, pe o porţiune mai noroioasă, 
am văzut alături de urmele pantofilor de damă şi urmele unor 
ghete bărbăteşti cu vîrful ascuţit. 

Raoul îşi vîri sub bancă picioarele încălţate cu ghetele 
pline de noroi, apoi întrebă curios: 

— Atunci înseamnă că a mai existat cineva care a ajutat- 
O... 

— Indubitabil. Şi acel cineva a fugit cu ucigașa folosindu- 
se de trăsura doctorului. 

— De trăsura doctorului?! 

— Da. Complicele l-a văzut pe doctor venind, l-a aruncat 


din trăsură, cei doi i-au luat locul şi au sters-o englezeşte. 

— Dar o trăsură se poate urmări... 

— Cum? 

— Cu jandarmii-călare. 

— Am dat fuga sub șură unde erau adăpostiţi caii şi am 
sărit în spatele unuia din ei. Dar şeaua s-a răsucit şi am căzut 
grămadă pe partea cealaltă, cu tot cu ea. 

— Ce spuneţi ! 

— Omul care păzea caii aţipise şi în vremea asta cineva a 
tăiat chingile. Cred că-ţi dai seama că în condiţiile astea era cu 
neputinţă să urmăreşti trăsura. 

Raoul se abţinu să nu rîdă. 

— Ei, drăcie! lată un adversar demn de dumneavoastră. 

— Un maestru, domnule... Raoul fu nemilos. 

— Sigur că e o adevărată catastrofă. Mai ales dacă 
această arestare v-ar fi putut fi de folos mai tîrziu... 

— Aşa e, domnule, răspunse abătut Marescal pe care 
înfringerea sa îl predispunea la confidenţe. Am duşmani 
puternici la minister şi prinderea acestei femei m-ar fi ajutat 
enorm.  Gindeste-te şi dumneata. Scandalul cu criminala 
deghizată în băiat... O tînără frumoasă... Scandalul pe care l-ar fi 
dezlănţuit ziarele. Şi apoi... 

— Şi apoi? 

Marescal avu o uşoară ezitare. Dar există ceasuri în care-ţi 
dai totuşi drumul la gură, chiar dacă mai tirziu, vei regreta. 

— Şi apoi acest lucru ar fi dublat, ar fi triplat importanţa 
victoriei pe care pentru a doua oară aș fi repurtat-o pe terenul 
advers. 

— O a doua victorie? zise Raoul cu admiraţie. 

— Da, şi definitivă. 

— Definitivă? 

— Sigur! Nimeni n-ar mai fi putut să mi-o smulgă. Şi apoi 
mai este şi problema moartei... 

— Cine? Tinăra englezoaică? 

— Da, tînăra englezoaică. 

Fără a renunţa la aerul lui puţin cam neghiob şi ca şi cum 
ar fi cedat dorinţei de a-şi admira companionul, Raoul spuse : 

— Nu prea înţeleg. N-aţi vrea să-mi explicaţi? 

— De ce nu? La urma urmei, vei fi informat cu două 
ceasuri înaintea judecătorului. Asta-i tot. 


Istovit de oboseală, cu mintea năucă, Marescal comise 
imprudenţa, contrar obiceiului său, de a sporovăi ca un novice. 
Aplecîndu-se spre Raoul, spuse: 

— Ştii cine era de fapt englezoaica? 

— Dac-aş şti, nu v-aş mai întreba. Deci dumneavoastră o 
cunoaşteţi, domnule comisar... 

— Dacă o cunoşteam! Eram chiar buni prieteni. De şase 
luni trăiam în umbra ei, pîndind-o şi căutînd dovezi s-o pot 
închide. 

— Pe englezoaică ? 

— Da, pe englezoaică. Pe faimoasa lady Bakefield, care pe 
de o parte era fiica mult iubită a lordului Bakefield, pair al 
Angliei şi multimilionar, iar pe de alta era o hoaţă internaţională, 
şoarece de hotel şi șef de bandă, şi toate acestea numai din 
plăcere şi diletantism. Dar şi ea, tirfa, mă dibuise şi, cînd îi 
vorbeam, o simţeam mult prea sigură pe ea. Hoaţă, da, şi-mi 
prevenisem. şefii... Dar cum să pun mina pe ea? Fusesem 
înştiinţat de cineva din serviciul nostru că miss Bakefield primise 
ieri, la Nisa, planul unei vile unde urma să facă o spargere. Vila 
B. cum o desemnase ea într-o misivă aflată în geanta de piele 
roşie unde se află dealtfel o grămadă de documente 
compromiţătoare. De asta am şi plecat după ea... S-o prind 
asupra faptului, adică în flagrant delict. Dar iată că bandiții mi- 
au dat-o pe tavă cu documente cu tot! Am aici geanta ei, zise 
Marescal bătîndu-se peste buzunarul pardesiului. Am aruncat o 
privire peste acele hirtii care sînt mai mult decit acuzatoare. Am 
dat şi peste planul vilei B. şi peste scrisoarea unde ea a notat cu 
creionul data de 28 aprilie. Oh, 28 aprilie e poimiine, miercuri... 

Raoul simţi o oarecare decepţie. Deci frumoasa lui 
companioană de-o seară fusese o hoaţă! Decepţia era cu atit 
mai mare, cu cît nu putea protesta împotriva acestei acuzaţii 
dovedită cu hirtiile din geantă. Abia acum îşi explica privirea ei 
mult prea ageră în ceea ce-l privea. Şefă a unei bande 
internaţionale, englezoaica poseda despre diverse persoane 
informaţii preţioase care-i îngăduiseră să vadă, dincolo de 
persoana lui Raoul de Limezy, silueta lui Arsene Lupin. 

— Păi, domnule comisar, zise Raoul, asta va însemna 
dezonoarea familiei Bakefield! 

— Ce pot face ? răspunse Marescal. 

— Nu vă e greu să faceţi aşa ceva? Şi tot în ideea asta, nu 


vă e greu să daţi pe mîna poliţiei pe femeia care a fugit? Căci 
din cite înţeleg, e tînără. 

— E tînără şi deosebit de frumoasă. Dar în ciuda acestor 
consideraţii, nimic nu mă împiedică să-mi fac datoria. 

Rosti aceste cuvinte ca un om care aşteaptă răsplata 
meritelor sale, dar a cărui conştiinţă profesională e mai 
puternică decit orice. 

— Foarte bine, domnule comisar, aprobă Raoul, observând 
că Marescal părea să confunde datoria cu multe alte lucruri 
printre care se numărau mai ales ranchiuna şi ambiția. 

Marescal se uită la ceas şi, văzînd că avea timp să se 
odihnească înainte de sosirea Parchetului, se trînti pe canapea 
şi peste puţin, adormi. Raoul îl contemplă vreme de citeva 
minute. Brusc îşi aduse aminte de mutra acestui poliţist 
intrigant, dornic să se îmbogăţească şi care făcea pe polițistul 
mai mult pentru a-şi rezolva interesele şi pasiunile sale. Era 
totuşi un om înstărit, dar un mare fustangiu, lipsit de scrupule şi 
pe care femeile îl ajutaseră să facă o carieră rapidă. De altfel se 
şi spunea că intrase pînă şi în familia ministrului său a cărui 
nevastă nu era deloc străină de unele favoruri nemeritate. 

Raoul luă carnetul poliţistului şi scrise următoarele: 

„Observații privitoare la Rodolphe Marescal." 

Agent remarcabil. Plin de inițiativă şi luciditate. 

Dar prea vorbăreţ. Se încrede în primul venit 

fără să ştie cine e şi nici să-i vadă ghetele pline de noroi. 

Destul de prost-crescut. Dacă întilneşte pe bulevard o 
tînără care iese dintr-o patiserie, o acostează imediat. Dacă o 
vede peste citeva ceasuri, deghizată, cu o bluză pătată de 
singe, păzită de un jandarm, nu verifică dacă nu mai există o 
uşă pe unde poate fugi. 

Aşa că să nu se mire dacă un oarecare, profitind de 
greşelile lui grosolane, hotărit să-şi păstreze anonimatul, a 
preluat această afacere, dornic să apere memoria domnişoarei 
Bakefield şi s-o pedepsească pe necunoscuta cu ochi verzi, 
neîingăduind nimănui să se atingă nici măcar de un fir din 
pletele sale blonde." 

Ca semnătură, Raoul desenă un cap de bărbat cu o ţigară 
în colţul buzelor, iar dedesubt scrise : N-ai un foc, Rodolphe? 

Comisarul sforăia. Raoul îi aşeză carnetul pe genunchi, 
apoi destupă un mic flacon pe care i-l puse sub nas. Un miros 


puternic de cloroform se răspîndi în compartiment. Capul lui 
Marescal se înclină şi mai mult. Atunci Raoul îi deschise încet 
pardesiul, scoase din buzunarul hainei geanta roşie a 
englezoaicei şi o viîri în buzunarul vestonului său. Chiar în clipa 
aceea intră în gară un marfar. Raoul deschise geamul şi sări fără 
să fie văzut. Apoi se instală confortabil sub coviltirul unui vagon 
cu mere. 

„O hoaţă care a murit, îşi spuse el, şi o ucigaşă de care 
mi-e silă, iată care sînt «distinsele» persoane cărora le-am 
acordat protecţie. De ce dracu m-oi fi vîrît în aventura asta?" 


CAPITOLUL IV - Spargere la vila B 


Există un principiu căruia i-am rămas fidel, îmi spuse 
Arsene Lupin după mai mulţi ani, cînd mi-a relatat povestea 
domnişoarei cu ochii verzi, apoi el constă în faptul că nu caut 
niciodată soluţia unei probleme înainte de a-i fi venit ceasul. Ca 
să poţi dezlega unele enigme, trebuie să aştepţi ca întâmplarea 
sau abilitatea ta să-ţi dea un număr suficient de fapte concrete. 
Nu trebuie să înaintezi pe drumul adevărului decît pas cu pas, 
cu multă prudenţă, în deplin acord cu evenimentele. 
Raţionament cu atit mai just într-o afacere ca cea de faţă, unde 
nu existau decît contradicții, absurdităţi, acte izolate pe care 
nimic nu părea să le lege, şi nici un indiciu călăuzitor. Deducţii, 
intuiţii, analize, cercetări, toate nişte capcane de care trebuia să 
te fereşti ca să nu cazi în ele. 

Aşa că Raoul rămase toată ziua sub coviltirul său în vreme 
ce marfarul se îndrepta spre sud, printre cîmpiile însorite. Rodea 
mere ca să-şi potolească foamea şi făcea tot felul de ipoteze în 
legătură cu crimele domnişoarei cu ochi verzi, dar mai ales 
gîndindu-se la buzele ei calde şi catifelate şi la sărutul lui 
pătimaş, ăsta fiind unicul fapt de care ţinea seamă. 

Explorind geanta englezoaicei, nu izbutise să afle prea mare 
lucru. O listă cu complici, o corespondenţă asiduă cu hoţi din 
diverse ţări. Din păcate, Miss Bakefield era într-adevăr o hoaţă, 
după cum dovedeau toate acele hirtii pe care săvirșise 
imprudenţa să nu le distrugă. Alături de ele, scrisorile lordului 
Bakefield, în care era dezvăluită toată tandreţea şi onestitatea 
unui tată iubitor. Dar nimic care să indice legătura fetei cu cei 
care o omoriseră sau măcar cu domnişoara cu ochii verzi. Raoul 


găsi şi scrisoarea despre care pomenise Marescal, în care era 
vorba despre furtul de la vila B. 


„Veti găsi vila B. pe dreapta, pe drumul ce duce de la Nisa 
la Cimiez, dincolo de arenele romane. E o clădire masivă 
aşezată în mijlocul unei grădini cu măslini şi cu duzi. 

In cea de a patra miercuri a fiecărei luni, bătrinul conte de 
B. se aşează în fundul caleştii sale şi descinde la Nisa împreună 
cu servitorul şi cu cele două slujnice — menajera şi bucătăreasa 
— ca să facă tot soiul de cumpărături. Deci între orele trei şi 
cinci după-masă, casa e pustie. Daţi un ocol duzilor din grădină 
pînă spre valea măslinilor. Acolo se află o portiță de lemn, roasă 
de cari, a cărei cheie v-o trimit prin acelaşi mesager. 

Există certitudinea că domnul conte de B., care nu se 
înțelegea cu nevastă-sa, n-a izbutit să găsească nici pină azi 
pachetul masiv cu acțiuni pe care l-a ascuns ea. Dar într-o 
scrisoare pe care defuncta i-a trimis-o unei prietene, face aluzie 
la o cutie stricată de vioară, cutie ce se află într-un fel de debara 
unde au fost înghesuite toate obiectele vechi. Planul lejer al 
casei arata că sus, în capătul scării interioare, se află debaraua 
cu pricina, care e aproape o ruină. Cercetarea ei necesită două 
persoane dintre care una va trebui să stea la pindă căci există o 
vecină — spălătoreasă — care intră adesea pe o altă portiță a 
grădinii, o portiță din grilaj a cărei cheie o are. 

Fixați data — pe marginea scrisorii fusese scris cu un 
creion albastru: 28 aprilie — şi anunţaţți-mă. ca să ne întîlnim la 
hotel. Semnat: G. 

Post-scriptum: Ca acțiumea să reușească depinde doar de 
voi altfel ne ramine pista cealaltă. 


Raoul nu dădu atenţie acelui cuvînt ciudat. Furtul de la 
vila B îl acaparase în cel mai înalt grad. Şi cum Raoul pornise 
spre sud, își spuse că ar fi păcat să piardă o asemenea ocazie. 
Așa că în noaptea următoare părăsi marfarul care ajunsese în 
oraș, se urcă într-un expres din care cobori în dimineaţa zilei de 
miercuri 28, la Nisa, arătînd ca un burghez de treabă, deghizat 
cu cîteva boarfe pe care își îngăduise să şi le cumpere impreună 
cu o valijoară, şi să tragă la hotelul Majestic din oraș. Işi luă 
micul dejun citind în ziarele locale nişte reportaje mai mult sau 
mai puțin fanteziste despre crimele din rapidul care se indrepta 


spre Monte-Carlo. 

La ora două după-amiază, ieşi din hotel atît de schimbat şi 
la chip şi la îmbrăcămite, încît lui Marescal i-ar fi fost cu 
neputinţă să-l recunoască. Dar cum ar fi putut bănui comisarul 
că cel care-i făcuse figura, în tren, ar mai avea tupeul să se 
substituie domnişoarei Bakefield? 

„Cînd un fruct s-a copt, îşi spuse Raoul, îl culeg. Or, acesta 
mi se pare copt şi ar însemna să fiu laș să-l las să putrezească. 
Acea sărmană domnişoară nu ar fi vrut”. 

Chiar la începutul drumului indicat în scrisoare se afla vila 
al cărui domeniu era un vast teren lat cu măslini. Raoul ajunse 
la locul cu pricina, ocoli grădina cu duzi, văzu portiţa de lemn 
miîncată de cari, iar ceva mai departe, portita din fier forjat. 
Peste drum văzu o căsuţă care trebuie să fi fost a spălătoresei. 
Se întoarse chiar în clipa în care o caleașcă o pornise din loc 
îndreptîndu-se spre Nisa. 

„Casa e goală, îşi spuse Raoul. Nu-mi vine a crede că cel 
care i-a trimis scrisoarea domnişoarei Bakefield, aflind ce i s-a 
întîmplat acesteia, să mai aibă curajul să comită o spargere. 
Deci, haidem după cutia de vioară!" 

Se întoarse la portita de lemn şi se opri într-un loc unde 
zidul, nu prea înalt, avea unele asperităţi care-i îngăduiră să 
sară cu uşurinţă în grădină. Apoi se îndreptă spre casă printr-un 
loc acoperit de buruieni. Toate uşile cu fereastră de la parter 
erau deschise ca şi uşa de la vestibul unde era scara care 
ducea deasupra, unde se afla acea debara plină cu vechituri. 
Dar cum puse piciorul pe prima treaptă, ceva ca o sonerie 
electrică începu să sune. 

„Ei, drăcie, îşi zise Raoul, deci domnul conte şi-a luat 
unele măsuri de prevedere!" 

Soneria care zbirniia întruna în vestibul, scoţindu-te din 
sărite, se opri brusc cînd Raoul luă piciorul de pe treaptă. Curios 
din fire, o cercetă cu atenţie. Văzind că era fixată pe perete sus, 
aproape de tavan, urmări firul subţire care mergea paralel cu 
ornamentele de ipsos din partea de sus a peretelui, ieşind apoi 
afară. Deci declanşarea soneriei nu se datorase greşelii sale, ci 
se datora cuiva de afară. leşind din casă, văzu că firul trecea 
din creangă în creangă ducînd pînă în fundul grădinii. „Deci, îşi 
spuse Raoul, soneria începe să sune cînd se deschide portiţa de 
lemn. Prin urmare cineva a vrut să intre, apoi auzind soneria, a 


renunţat”. 

Raoul se dădu puţin înapoi pînă ajunse în dreptul unui 
tufiş de unde putea vedea casa, o anumită parte a gardului de 
zid şi poarta de lemn. Aştepta. Şi iată că avu loc a doua 
tentativă. Un bărbat încălecă zidul tot pe acolo pe unde sărise şi 
el, se ridică o secundă pe creasta lui, apucă firul sonerie şi-l taie 
lăsîndu-l să cadă. Pe urmă, descuie fără nici o grijă poarta şi o 
femeie păşi înăuntru. 

Hazardul joacă adesea un rol malefic sau benefic în viaţa 
marilor aventurieri, dar oricît de capricios ar fi el, Raoul nu şi-ar 
fi închipuit niciodată că ar putea să i-o mai scoată în cale pe 
domnişoara cu ochii verzi. Repeziciunea cu care fugise 
împreună cu complicele ei, intruziunea în acea grădina, şi la 
acea dată, 28 aprilie — toate acestea îi dovedeau lui Raoul că 
cei doi erau la curent cu afacerea şi că urmăreau acelaşi scop ca 
şi el? Dacă Raoul îşi frămîntase mintea căutînd o legătură între 
englezoaica ucisă şi franţuzoaica ucigaşă, acum o găsise. 

Bărbatul care o însoțea pe tînăra cu ochi verzi era slab, 
complet ras, şi avea aerul unui actor antipatic; ţinea în mînă un 
plan şi mergea cu grijă, uitîndu-se în toate părţile. Tinăra... Ei 
bine, deşi Raoul ştia perfect de bine că era ea, abia o recunoscu. 
Cît de mult se schimbase acel chip fericit şi surizător pe care-l 
admirase atita cu cîteva zile mai înainte în patiseria din 
bulevardul Haussmann! Nu mai era nici faţa tragică zărită pe 
culoarul trenului, ci un biet chip temător, îndurerat, care-ţi 
inspira milă. Purta o rochie gri, simplă, fără nici un fel de 
podoabe şi o pălărie mică de pai care-i ascundea pletele. 
Tocmai cînd ocoleau tufişul după care se pitise Raoul, acesta 
văzu ivindu-se peste gard capul unui bărbat, fără pălărie, cu 
părul negru şi ţepos ca o perie şi cu o faţă lată şi vulgară. Totul 
nu dură decit o secundă. Să fi existat un al treilea complice 
postat în stradă? 

Perechea din curte se opri în locul unde se întilneau cele 
două poteci care duceau spre cele două portiţe: cea de lemn şi 
cea de fier forjat. Guillaume se îndreptă în goană spre casă 
lăsînd-o pe fată singură. 

Raoul, care se afla cam la cincizeci de paşi de ea, o privi 
cu aviditate, gîndindu-se că probabil celălalt bărbat, cel de 
afară, o privea la fel prin crăpăturile porţii. Ce să facă? S-o 
prevină? Să o smulgă din acel loc aşa cum făcuse în gara din 


Beaucourt, ca s-o ferească de cine ştie ce primejdie? Dar 
curiozitatea fu mai puternică decit orice. Voia să afle, voia să 
vadă... 

Fata, sprijinită de un copac, se juca distrată, cu fluierul în 
care trebuia să sufle în caz de alertă. Avea un obraz ca de copil 
şi probabil că era încă un copil, fiindcă nu părea să aibă mai 
mult de  nouăsprezece-douăzeci de ani. Părul, virit sub 
pălărioara de pai, strălucea de parcă ar fi fost de metal, făcîndu- 
i un fel de aureolă în jurul capului. Timpul trecea. Raoul auzi 
portita de fier scîrţiind şi văzu intrînd în curte o femeie simplă, 
care se îndreptă spre casă purtînd sub braţ un coș cu rufe. 
Auzind-o, domnişoara cu ochi verzi se piti după copac, 
ghemuindu-se în ierburile înalte. Oare ce va face Guillaume cînd 
va da nas în nas cu spălătoreasa? Dar exact cum se întîmplă în 
unele filme, spălătoreasa intră în casă pe uşa de serviciu exact 
în momentul în care Guillaume, cu cutia de vioară în mînă, ieşea 
pe uşa din faţă. Cînd îl văzu, fata se ridică şi-i spuse ceva. 
Guillaume se albi la faţă, clătinîndu-se. Apoi cei doi, livizi şi 
îngroziţi, se îndreptară spre poartă. 

„Da, da, daţi fuga! îşi spuse Raoul. S-ar putea ca în dosul 
zidului să vă aştepte Marescal şi oamenii săi! Şi bine ar face să 
vă înhaţe pe amindoi!" 

Dar se pare că în ziua aceea, evenimentele aveau de gînd 
să-i dejoace toate planurile lui Raoul, obligîndu-l să acţioneze 
aproape împotriva voinţei sale, în orice caz fără să aibă timp să 
se gîndească prea mult. Căci la vreo zece paşi de poartă, omul 
al cărui cap îl văzuse privind peste gard îi trase un pumn 
năpraznic în bărbie lui Guillaume scoţindu-l din luptă, înşfăcă 
fata cu o mînă şi cutia de vioară cu cealaltă şi ţişni pe poartă. 

Raoul ieşi la rîndul lui din tufiş, sări gardul şi se luă după 
cel de-al treilea bandit. Ascuns după un copac gros, îl văzu 
îndreptîndu-se către o maşină mare care staţiona pe o alee 
dosnică. În timp ce omul ţepos pornea motorul, Raoul sări în 
maşina decapotabilă şi se ascunse în spate sub o mantie largă 
aflată pe canapea. Grăbit, agresorul nu întoarse nici măcar o 
clipă capul, preocupat să iasă cît mai repede de pe drumul 
bolovănos şi să intre în şoseaua asfaltată. Cînd ajunse la sosea, 
încetini o clipă şi, punîndu-i fetei o mînă mare şi ciolănoasă în 
git, îi spuse: 

— Dacă scoţi o vorbă, eşti pierdută! Te string de git, aşa 


cum am strins-o şi pe cealaltă! Ştii ce vreau să spun, nu? 
Dealtfel fie vorba între noi, cred că n-ai nici un interes să strigi, 
nu-i aşa, frumuşico? - 

Maşina o luă spre Nisa. Fata nici nu cricni. In toiul acelor 
încurcate peripeții care păruseră pînă atunci să nu aibă nici o 
legătură între ele, Raoul îşi dădu dintr-odată seama că uritul cu 
părul ţepos trebuia să fi fost cel de-al treilea bandit din tren, cel 
care o strîinsese de git pe „cealaltă", adică pe englezoaică. „Asta 
e, îşi spuse el, şi iată şi dovada că există o legătură între 
afacerea Bakefield şi furtul de la vila B. Sigur că Marescal are 
dreptate să pretindă că englezoaica a fost ucisă din greşeala dar 
iată că cei trei bandiți au venit la Nisa, urmarind acelaşi lucru, 
furtul din vila B. Or, acest furt a fost pus la cale de Guillaume, 
autorul scrisorii semnată simplu, G., de Guillaume, care face 
parte din amîndouă bandele şi care urmărea, Împreună cu 
englezoaica, şi furtul din vilă şi dezlegarea enigmei de care 
vorbeşte în acel post-scriptum al scrisorii! Or, englezoaica 
murind, Guillaume vrea să săvirşească totuşi furtul. Atunci o ia 
cu el pe prietena sa cu ochii verzi, fiindcă mai are nevoie de încă 
cineva care să stea de pază. Sigur că lovitura i-ar fi reuşit, dacă 
cel de al treilea bandit, care-şi supraveghea complicii, n-ar fi 
profitat de ocazie ca să răpească «ochii verzi». Dar în ce scop? 
Să existe vreo rivalitate amoroasă între cei doi? Mă rog, 
deocamdată să ne mulţumim doar cu ce am aflat!" 

După cîțiva kilometri maşina o luă la dreapta, angajindu- 
se pe drumul în serpentină, apoi se îndreaptă spre Levens, unde 
se putea ajunge fie prin Vad, fie prin munţi. Şi după aceea? „Da, 
ce voi face după aceea, dacă maşina se opreşte în vreo cloacă a 
bandiţilor? Dacă mă voi vedea înconjurat de vreo şase 
puşcăriaşi cu care va trebui să lupt ca să pun mina pe «ochii 
verzi»?" O tentativă neaşteptată a fetei îl făcu să se hotărască 
brusc. Într-un acces de disperare, domnişoara încercă să fugă cu 
riscul de a-şi frînge gitul. Dar bărbatul o înşfacă imediat cu mîna 
sa implacabilă. 

— Fără prostii ! Dacă va trebui să mori, ai să mori de mîna 
mea, cînd ţi-o suna ceasul! Cred că n-ai uitat ce v-am spus în 
tren, ţie şi lui Guillame, înainte să-i curăţăm pe cei doi fraţi. Aşa 
că te sfătuiesc să... înainte de a apuca să-şi isprăvească fraza, 
zări capul şi bustul unui bărbat interpunîndu-se între el şi fată. 

— Noroc, amice ! Ce mai faci ? 


Omul rămase interzis. O mişcare greşită a volanului era cît 
pe ce să-i arunce pe toţi trei în prăpastie. 

— Fir-ar a dracului de treabă! Cine mai e şi fazanul ăsta? 
De unde a ieşit? 

— Ei, cum? Chiar nu mă recunoşti? Dacă tot vorbeşti de 
rapid nu se poate să nu-ţi aduci aminte de mine! Eu sînt tipul pe 
care l-ai altoit în tren şi căruia i-ai şterpelit douăzeci şi trei de 
mii de franci. Domnişoara m-a recunoscut, nu-i aşa, domnişoară, 
că recunoşti în persoana mea pe domnul care te-a dus în braţe 
în noaptea aceea şi pe care l-ai părăsit cu atita gentileţe? 

Tinăra tăcu făcîndu-se mică în colţişorul ei. Cel de la volan 
bîigui din nou: 

— Cine mai e şi caraghiosul ăsta? De unde a apărut? 

— De la vila B., unde eram cu ochii pe tine. Şi acum fă 

bine şi opreşte ca să coboare domnişoara... Individul nu 

răspunse. 

— Faci pe surdul? Greşeşti, amice. Ar fi trebuit să vezi în 
ziare că te-am menajat. N-am suflat o vorbă despre tine şi rău 
am făcut, fiindcă iată, acum sînt acuzat că eu aş fi şeful bandei. 
Eu, călătorul nevinovat care nu se gindeste decât cum să-i 
salveze pe cei din jur. Hai, amice, opreşte, fiindcă altfel s-ar 
putea să-ţi pară rău. 

Drumul şerpuia printr-un defileu îngust uneori lipit de 
peretele unei stinci, iar în cealaltă, apărat de un parapet, dincolo 
de care se căsca o prăpastie pe unde curgea un torent. Un drum 
îngust pe unde mai trecea şi linia unui tramvai. Aplecat pe 
jumătate între cei doi călători, Raoul abia aştepta să vadă 
apărînd tramvaiul. Dar iată că tocmai cînd se aştepta mai puţin, 
banditul îşi simţi mîinile ţintuite pe volan. Deconcertat, biigui : 

— Eşti nebun, domnule? Vrei să cădem în prăpastie? Lasă- 
mă dracului în pace, brută ce eşti! Incercă să-şi desprindă 
mîinile din braţele care-l stringeau ca o menghină, dar Raoul îi 
spuse rizînd: 

— Alege, amice: ori cădem în prăpastie, ori ne zdrobim de 
tramvaiul pe care-l aud venind. lată-l! A şi sosit! Opreşte, altfel 
vei fi lovit din faţă! 

Dîndu-şi seama de primejdie, omul stopă drept în faţa 
tramvaiului care se oprise şi el. 

— Fir-ar a dracului! Cine-i individul ăsta? Ai să mi-o 
plăteşti! 


— Vezi să nu uiţi să faci socoteala! Ai un stilou? N-ai! Ei, 
dacă n-ai de gind să adormi pe linia tramvaiului, atunci 
eliberează locul! 

Între timp, fata sărise jos din maşină. Călătorii din tramvai 
începură să vocifereze, vatmanul începu să strige, în sfîrşit, 
maşina se urni de pe linie şi tramvaiul plecă. Raoul, care-l ajuta 
pe bandit să împingă maşina, îi spuse, poruncitor: 

— Ai văzut cum lucrez eu, nu-i aşa, amice? Ei bine, dacă 
te mai agăţi de domnişoara, te dau pe mîna justiţiei. lar 
judecătorii te vor condamna atit pentru lovitura din tren cît şi 
pentru c-ai strîns de git o nevinovată. 

Omul se întoarse spre el. Faţa ridată îi era albă ca varul. 
Bîigui: 

— Minciună! Nici măcar n-am atins-o... 

— Ba da, ai atins-o atit de zdravăn, încît ai omorit-o. Am 
dovezi. Dacă nu te astimperi, ai să te vezi pe eşafod. Şi acum, 
cară-te! Lasă-mi mie droaga asta, ca s-o duc pe fată la Nisa. 

Cu un pumn zdravăn, îl aruncă pe individ din maşină şi se 
aşeză la volan, luîndu-i cutia viorii. Uitîndu-se după fată, trase o 
înjurătură. „lar a sters-o" îşi zise. 

Profitind de disputa celor doi adversari, domnişoara cu 
ochii verzi se urcase în tramvaiul care o pornise în direcţie 
opusă. Furios, Raoul îşi descarcă nervii pe omul căzut. 

— Cine eşti? O cunoşti pe fata aia? Cum o cheamă? Dar pe 
tine? Ce ai? Ţi-a pierit glasul? 

Individul, la fel de furios, vru să-i smulgă cutia de vioară, 

cînd iată că apăru şi al doilea tramvai. Raoul se năpusti în 

vagon, în vreme ce individul se căznea să pornească 
maşina. _ 

Ajuns la hotel, Raoul, deschise cutia. lnăuntru se afla o 
vioară amărită burduşită cu ziare vechi. 

— Ghinion pe toată linia! spuse el. Adevărul e că 
demoazela asta cu ochii verzi începe să mă enerveze! Ce 
aşteaptă? Să-i mai fur un sărut? Năzuroasa! 


CAPITOLUL V - Şantajul 
Vreme de o săptămînă, Raoul citi cu atenţie ziarele care 


vorbeau despre tripla crimă din tren. Văzind cam la ce anume se 
reduceau rezultatele anchetei, Raoul de Limezy şi le notă astfel: 


„l. Cel de-al treilea complice rămînînd în umbră, adică 
bruta din mîinile căreia am salvat-o pe domnişoara cu ochii 
verzi, cum nimeni nu ştie de existenţa lui, în ochii poliţiei eu sînt 
instigatorul acestei afaceri. 

Marescal mă va transforma într-un personaj diabolic şi 
omnipotent, care domină întreaga dramă. Victimă aparentă a 
amicilor mei, pe care i-am pus să mă lege burduf, îi călăuzesc, 
veghez la salvarea lor şi dispar în întuneric fără a lăsa alte urme 
decit cele ale ghetelor mele. 

2. Ceilalţi doi complici au şters-o cu trăsura doctorului. Dar 
pînă unde au fugit? Fiindcă în zori, calul aducea singur trăsura, 
scurtînd drumul şi luînd-o peste arătură. În orice caz, Marescal 
va spune că i-a smuls cu mîna lui masca unui bandit, denunţind- 
o fără milă pe tînăra şi frumoasa franţuzoaică ale cărei 
semnalmente văd totuşi că nu le dă, rezervîndu-şi astfel meritul 
unei arestări apropiate şi senzaţionale. 

3. Cei doi bărbaţi asasinați au fost identificaţi. E vorba de 
fraţii Arthur şi Gaston Loubeaux, cu 
domiciliul la Neuilly, asociaţi în plasarea unei mărci de 
şampanie. 

4. Un lucru important, revolverul cu care cei doi fraţi au 
fost împușcați și scăpat din mînă pe culoarul vagonului 
furnizează o indicație sigură. Fusese cumpărat cu cincisprezece 
zile mai înainte de un tînăr înalt şi slab, căruia amica sa, o tînără 
voalată, îi spunea Guillaume. 

5. În sfârşit, domnişoara Bakefield. Contra ei nici o 
acuzaţie. Neavînd probe, Marescal nu îndrăzneşte să rişte şi 
atunci, prudent, tace. O plimbăreaţă mondenă, foarte cunoscută 
la Londra şi pe Riviera, fata urma să se întâlnească cu tatăl ei, la 
Monte-Carlo. Asta-i tot. Să fi fost omorâtă din greşeală? Tot ce 
se poate. Dar cei doi Loubeaux de ce-au fost ucişi? Şi aici ca şi 
în rest, întuneric şi contradicţie. 

Dar cum eu n-am obiceiul să-mi sfărîm mintea cu astfel de 
probleme, să lăsăm poliţia să şi-o sfă-rime ea." 

Dacă Raoul gindea astfel, înseamnă că ştia în ce sens să 
acţioneze. Căci iată ce publicară ziarele din regiune: 

„Distinsul nostru oaspete, lordul Bakefield, după ce a 
asistat la înmormintarea sărmanei sale fiice, s-a întors printre 
noi şi a petrecut acest sfirşit de sezon, ca de obicei, la hotelul 
«Bellevue», din Monte-Carlo. " 


În aceeaşi seară, Raoul de Limezy lua la „Bellevue“ o 
cameră aflată alături de cele trei camere ale lordului. Toate 
acele încăperi, ca de altfel toate camerele de la parter, dădeau 
spre o grădină vastă, fiecare avîndu-şi ieşirea sa separată şi cite 
o mică terasă. 

Raoul auzi ușa de la camera lordului şi ieși pe terasă la 
timp ca să-l vadă în momentul în care acesta ieşea din odaia sa. 
Era un bărbat încă tînăr, dar îndurerat, ale cărui tristeţe şi 
disperare se manifestau prin mişcările sale bruşte, nervoase. 
După două zile, exact cînd Raoul se pregătea să-i trimită cartea 
sa de vizită dorind să ceară o întrevedere, văzu pe cineva pe 
coridor care bătea la uşa de alături. Cine era? Marescal??!!!! 
Faptul nu-l miră din cale-afară. | se păru cît se poate de firesc ca 
Marescal să vrea să afle unele lucruri de la tatăl domnişoarei 
Constance Bakefield. 

Deschise deci unul dintre cele două batante ale uşii duble 
şi capitonate care-l despărţea de camera vecinului său, dar nu 
auzi nimic. A doua zi la fel, a treia zi la fel. Cei doi interlocutori 
vorbeau atit de încet, încît Raoul nu putea distinge nimic. Pierdu 
astfel trei zile pe care comisarul şi englezul le folosiră în nişte 
conciliabule care-l intrigară grozav pe Raoul. Oare ce urmărea 
Marescal? Să-i dezvăluie lordului că fiica sa fusese o hoaţă? Nu 
putea crede acest lucru. 


În sfîrşit, într-o dimineaţă, Raoul — care pînă atunci nu 
reuşise să audă decit telefonul sunînd — izbuti să prindă sfîrșitul 
unei discuţii: 


— Ne-am înţeles, domnule. Ne întîlnim în grădina 
hotelului, astăzi la ora trei. Banii sînt pregătiţi şi secretarul meu 
vi-i va înmîna în schimbul celor patru scrisori despre care 
vorbiţi... 

g „Patru scrisori, bani! îşi zise Raoul. Asta miroase a şantaj. 
In cazul de față, ciripitorul nu e cumva Guillaume, care probabil 
că dă tîrcoale prin imprejurimi şi care, fiind complicele 
domnişoarei Bakefield, încearcă astfel să valorifice 
corespondenţa ei. Reflectîind astfel căpătă încredere în această 
presupunere şi-l puseră într-o altă lumină pe Marescal. Chemat, 
desigur, de lordul Bakefield pe care probabil că Guillaume îl 
ameninţase, comisarul îi întinse o capcană în care tînărul răufă- 
cător urma să cadă. Mă rog, el n-avea decit să cadă. Dar dacă 
domnişoara cu ochii verzi era şi ea virită în această combinaţie? 


În ziua aceea, lordul Bakefield îl reţinu pe comisar la 
masă. După ce isprăviră de mîncat, ieşiră în grădină şi o 
înconjurară de mai multe ori, discutînd cu multă însufleţire. La 
ora trei fără un sfert, polițistul intră în apartamentul lordului. 
Domnul Bakefield se aşeză pe o bancă, la vedere, nu prea 
departe de grilajul larg deschis pe unde se ieşea afară din 
grădină. 

Raoul pîndea de la fereastra sa. „Dacă vine demoazela, cu 
atit mai rău pentru ea! N-am să mişc un deget ca s-o ajut!" Se 
simţi uşurat cînd îl văzu pe Guillame singur, înaintînd cu 
precauţie către grilajul grădinii. 

Întîlnirea dintre cei doi oameni fu scurtă, căci condiţiile 
fuseseră fixate dinainte. Amiîndoi se îndreptară imediat către 
apartamentul lordului. În uşă, englezul spuse nervos: 

— Intră, domnule. Nu vreau să mă amestec în toate 
murdăriile astea! Dacă scrisorile conţin ceea ce afirmi 
dumneata, secretarul meu care e la curent cu această 
problemă, îţi va plăti suma cerută. 

Intrară. Raoul îşi lipi urechea de uşa capitonată. Aştepta o 
lovitură de teatru, dar îşi dădu imediat seama că Guillaume nu-l 
cunoştea pe Marescal şi că acesta fusese luat de sărmanul naiv 
drept secretarul lordului. Polițistul rosti răspicat: 

— lată cei cincizeci de mii de franci şi un CEC pentru 
aceeaşi sumă care poate fi încasat la Londra. Ai scrisorile? 

— Nu, răspunse Guillaume. 

— Cum nu? Păi în acest caz, n-am făcut nimic! Am primit 
instrucţiuni precise: îmi dai, îţi dau! 

— Am să vi le trimit prin poştă. 

— Eşti nebun, domnule, sau încerci să mă tragi pe sfoară? 

După o ezitare, Guillaume spuse : 

— Ei bine, scrisorile există, dar nu sînt la mine. 

— Dar la cine? 

— La unul din prietenii mei. 

— Şi unde e prietenul dumitale? 

— La hotel. Mă duc să-l caut. 

— Nu mai are rost, rosti Marescal care, bănuind despre ce 
era vorba, bruscă lucrurile. Sună. Venind o cameristă, îi spuse : 

— Ad-o pe tînăra care aşteaptă pe coridor. Spune-i că o 
cheamă domnul Guillaume. 

Guillaume tresări. Cum, îi cunoştea numele? 


— Ce înseamnă asta? protestă el. E contrar înţelegerii 
mele cu lordul Bakefield! Persoana care aşteaptă nu are nici un 
amestec în treaba asta! 

Dădu să iasă. Dar Marescal îl împiedică să plece şi, 
deschizînd uşa, o pofti înăuntru pe domnişoara cu ochii verzi, 
care intră şovăind şi care scoase un strigăt de spaimă cînd uşa 
se închise cu zgomot în spatele ei, iar cheia se răsuci în broască 
iar o mînă o apucă brutal de umăr. 

— Marescal! 

Inainte ca ea să fi apucat să rostească acest nume, 
Guillaume, profitind de zăpăceala creată, o lua la goană prin 
grădină, fără ca Marescal să se mai ocupe de el. Comisarul nu 
se mai gindea decit la fată care,  clătinîndu-se, tremura în 
mijlocul odăii, în vreme ce el îi smulgea geanta din mină, 
spunînd: 

— Ah, pungăşoaico, de data asta nimeni şi nimic nu te mai 
poate salva! Ai căzut, în sfîrşit, în cursă! 

Răscolindu-i prin geantă, bombăni: 

— Unde sînt scrisorile ? Acum te-ai apucat de şantaj? lată 
unde ai ajuns! Ce ruşine! 

Tînăra căzu pe un scaun. Negăsind nimic, Marescal ţipă la 
ea: 

— Scrisorile! Dă-mi imediat scrisorile! Unde sînt? În sîn? 

O apucă de bluza pe care i-o sfişie, plin de ură, 
împroşcînd-o cu tot soiul de vorbe murdare, pregă-tindu-se s-o 
pipăie, cînd iată că se opri brusc, stupefiat, cu ochii larg căscaţi, 
în faţa unui bărbat, care clipea dintr-un ochi şi care avea o 
ţigară în colţul gurii. 

— Ai un foc, Rodolphe? 

Aceeaşi frază năucitoare pe care o mai auzise şi la Paris şi 
pe care o citise şi în carnetul său de notițe. „Ce înseamnă asta? 
Cum de-şi permite acest om să-l tutuiască?" 

— Cine eşti, domnule, cine eşti? Omul din tren? Cel de al 
treilea complice? Să fie oare cu putinţă? 

Marescal nu era un mototol. Dăduse de multe ori dovadă 
de un curaj ieşit din comun şi cînd fusese cazul, nu ezitase să se 
bată şi cu doi sau trei adversari dintr-odată. 

Dar cel din faţa lui era un adversar cum nu mai întîlnise 
încă; acţiona folosindu-se de mijloace speciale faţă de care el se 
simţea tot timpul în stare de inferioritate. 


Rămase deci în defensivă în vreme ce Raoul, foarte calm, 
îi spuse fetei pe un ton sec: 

— Pune cele patru scrisori pe colţul şemineului... Sînt 
toate patru în plic? la să văd... Una, două, trei, patru... Bun. 
Acum şterge-o repede pe coridor şi adio! S-ar putea să nu ne 
mai întîlnim niciodată. Adio şi mult noroc! 

Tinăra plecă fără să scoată un cuvint. Raoul reluă: 

—: După cum vezi, Rodolphe, o cunosc prea puţin pe 
această persoană cu ochii verzi. Nu sînt nici complicele ei, nici 
asasinul care să-ţi inspire spaimă. Nu. Sînt un simplu călător 
căruia scăfirlia ta pomădată i-a displăcut din prima clipă şi 
căruia i-a făcut plăcere să-ţi smulgă din gheare victima. In ce 
mă priveşte, fata asta nu mă interesează cituși de puţin şi sînt 
hotărit să n-o mai văd niciodată. Fiecare cu drumul lui: al tău, la 
dreapta, al ei, la stînga, al meu, la mijloc, înţelegi ce spun, 
Rodolphe? 

Rodolphe schiţă gestul de a duce mîna la buzunarul 
revolverului. Dar Raoul îl scoase imediat pe al 
său şi-l privi pe Marescal cu o asemenea expresie implacabilă, 
încît comisarul renunţă. 

— Să trecem în camera de alături, Rodolphe, vom putea 
discuta în linişte. 

Cu revolverul în mînă, îl împinse pe Marescal în odaia lui şi 
închise uşa. Dar de îndată ce intră în cameră, Raoul trase o 
cuvertură groasă de pe masă şi i-o aruncă în cap comisarului 
întocmai ca pe o glugă uriaşă. Comisarul rămase încremenit. Să 
cheme în ajutor, să strige, să se zbată? La ce bun, cînd ştia că 
riposta va fi năpraznică? Se lăsă deci înfofolit în cuverturi, 
cearşafuri şi draperii, pe jumătate sufocat şi care nu-i mai 
îngăduiau nici o mişcare. 

— Asta a fost! zise Raoul după ce isprăvi. Cred că vei fi 
eliberat abia miine dimineaţă, pe la ora nouă, ceea ce ne dă 
timp suficient, ţie să reflectezi, demoazelei, lui Guillaume şi mie, 
să ne punem la adăpost. 

Işi făcu valiza fără să se grăbească şi o închise. Apoi îşi 
aprinse o ţigară şi în timp ce fuma, arse cele patru scrisori ale 
englezoaicei. 

— Incă un cuvînt, Rodolphe. Nu-l mai năuci pe bietul lord 
Bakefield. Dimpotrivă, pentru că nu mai ai nici o dovadă 
împotriva fiicei sale şi nu vei mai avea niciodată, fă o faptă bună 


şi dă-i Jurnalul fetei lui pe care l-am găsit în geanta de piele 
roşie şi pe care ţi-l las aici. Tatăl va fi convins că fata sa a fost 
cea mai onestă şi mai nobilă dintre femei. Vei face o faptă bună, 
ceea ce e mare lucru. Cît despre Guillaume şi despre complicea 
sa, spune-i englezului că te-ai înşelat, că era vorba de un șantaj 
ordinar, care nu avea nici o legătură cu crima din tren şi că le-ai 
dat drumul celor doi derbedei. Dealtfel, în principiu, renunţă la 
această afacere, care e mult prea complicată pentru tine. Adio, 
Rodolphe! 

Raoul încuie uşa, se duse la recepţie şi cerînd nota de 
plată, zise: 

— Păstraţi-mi camera şi miine. Plătesc înainte, în caz că 
nu mă voi putea înapoia diseară. 

Odată afară, îşi dădu seama că rolul lui se terminase. Fata 
nu avea decit să se descurce cum va şti. Acest lucru nu-l mai 
privea. 

Hotărîrea lui era atit de categorică, încît, văzind-o în 
expresul de Paris în care se urcă şi el la ora trei şi cincizeci de 
minute, nu încercă s-o revadă, ba chiar se ascunse ca să nu fie 
văzut. 

La Marsilia, demoazela se dădu jos şi se urcă în trenul de 
Toulouse, în compania unui grup ce părea a fi alcătuit din actori. 
Bineînţeles că Guillaume se amestecă în acel grup. 

„Călătorie sprîncenată! zise Raoul în sinea lui. Sînt încîntat 
că nu mai am nici o legătură cu perechea asta nefastă!" 

Totuşi, în ultimul moment, sări din compartiment şi luă 
acelaşi tren ca şi fata. Şi ca şi ea, cobori a doua zi la Toulouse. 

După crimele din tren, furtul, şantajul de la hotelul 
„Bellevue" - episoade forţate, neprevăzute, tablouri dintr-o 
piesă proastă, care dădeau actorului răgazul de a înţelege toate 
faptele. Ar fi trebuit terminat un altul, pe care Lupin l-a numit 
mai tîrziu furtul de la vila B., şi constituiau două imagini ca două 
taine speciale legate între ele, al treilea tablou mai tirziu s-a 
numit Tripticul salvatorului" — un al treilea tablou care, la fel ca 
şi celelalte două avea acelaşi caracter aspru şi brutal. 

La Toulouse, Raoul s-a informat de hotelul unde trăsese 
fata cu tot grupul care o însoțea şi a aflat că toţi acei călători 
făceau parte din trupa aflată în turneu a cîntăreţei Leonide Balli, 
care, în aceeaşi seară, cînta în opereta Veronique la Teatrul 
Municipal. 


La ora trei, tînăra ieşi din hotel, foarte agitată, uitîndu-se 
în dreapta şi în stînga, ca şi cum s-ar fi temut să n-o spioneze 
careva. Oare se ferea de Guillaume? Se duse pînă la poştă unde 
începu să scrie de trei ori, aceeaşi telegramă. 

După plecarea ei, Raoul luă din coşul de hirtii una din foile 
mototolite şi citi: 

„Hotel Miramare, Luz (Hautes-Pyrenees). — Voi sosi miine 
dimineață cu primul tren. Preveniţi casa." „Ce dracu face la 
munte pe vremea asta? murmură Raoul. Preveniţi casa. Oare 
familia ei să locuiască la Duz?" 

Îşi continuă urmărirea, cu precauţie şi o văzu intrînd la 
Teatrul Municipal, desigur, pentru a asista la repetiţia trupei. 

În restul zilei, Raoul supraveghe teatrul, dar fata nu mai 
ieşi de acolo. Seara, se strecură în fundul unei loje şi de îndată 
ce cortina se ridică, Raoul scoase o exclamaţie de uimire: actriţa 
care cînta în rolul lui Veronique nu era alta decît domnişoara cu 
ochii verzi! 

„Leonide Balli! îşi spuse el. Oare ăsta să fie numele ei? Să 
fie cîntăreaţă de operetă în provincie?" Raoul nu-şi credea 
ochilor. Acest lucru întrecea tot ce-şi închipuise el în legătură cu 
domnișoara cu ochii de jad. Tînăra pariziană se dovedi a fi o 
foarte bună comediană şi o încîntătoare muzicanta, deosebit de 
generoasă, o actriţă discretă, emoţionantă, plină de tandreţe şi 
de veselie, de seducţie şi de pudoare. Era plină de har şi de 
graţie, iar lipsa ei de obişnuinţă cu scena îi dădea un farmec în 
plus. Îşi aminti de impresia pe care i-o făcuse cînd o văzuse 
prima oară pe bulevardul Haussmann şi se gîndi la cele două 
destine atit de ciudate ale acelei fete a cărei mască era cînd 
veselă, cînd tragică şi totuşi atît de copilărească. 

Raoul petrecu în acel teatru trei ceasuri pline de încîntare. 
Nu se mai sătura să admire ciudata făptură pe care o văzuse 
rînd pe rînd veselă, speriată, îngrozită. Acum era cu totul altă 
persoană, plină de bucurie, de veselie, de armonie. Şi cu toate 
acestea, era aceeaşi care luase parte la trei crime şi la un jaf şi 
la un şantaj. De fapt, era complicea lui Guillaume. 

Pe care din cele două imagini diferite s-o considere cea 
adevărată? Culmea e că peste cele două imagini se suprapunea 
o a treia — plină de viaţă şi de tandreţe — imaginea eroinei 
interpretată cu atita talent de domnişoara cu ochi verzi, 
imaginea tinerei Veronique. 


„Trebuie să fi avut din nou necazuri! îşi spuse Raoul. 
Probabil că între douăsprezece şi trei s-a întîmplat ceva grav 
care a determinat-o să se ducă la poștă şi să dea acea 
telegramă. Mai mult ca sigur că întimplarea e legată de 
Guillaume, de acel caraghios de Guillaume care a dispărut pe 
neaşteptate." 

Ovaţii îndelungi o răsplătiră pe tînăra artistă după 
spectacolul care se termină. După ce cortina s-a lăsat în faţa 
scenei apăru şi salută publicul. O mulţime de oameni curioşi s-o 
vadă de aproape se înghesuiră la intrarea artiştilor. 

In faţa uşii principale a teatrului, staţiona un landou închis, 
la care fuseseră înhămaţi doi cai. Singurul tren care-i îngăduia 
să ajungă dimineaţa la Pierrefitte-Nestalas, staţia cea mai 
apropiată de Luz, pleca la orele douăzeci şi patru şi cincizeci de 
minute. Sigur că de la teatru, fata se ducea direct la gară, după 
ce-şi trimisese mai înainte bagajele. Doar tot la fel procedase şi 
Raoul cu valiza sa. 

La douăzeci şi patru şi un sfert fata se urcă în landoul care 

o porni încet din loc. Guillaume încă nu-şi făcuse apariţia. Dar în 
treizeci de secunde lui Raoul îi veni brusc o idee: începu să 
alerge după landou şi izbuti să se agaţe, de bine de rău, de bara 
din spate. 
_ Şi iată că lucrul la care se gindise el se întîmplă întocmai. 
In loc să se îndrepte spre gară, vizitiul dădu colţul spre dreapta, 
biciui caii şi o luă spre aleile pustii din Grand-Rond şi Jardin des 
Plantes. Goana nu fu prea lungă. Oprind brusc, vizitiul se dădu 
jos de pe capră, deschise portiera şi intră în landou. 

Raoul auzi strigătul fetei, dar nu se grăbi. Convins că 
agresorul nu era altul decît Guillaume, vru mai întîi să-şi dea 
seama de ce anume se certau. Doar cînd se păru că agresiunea 
ia un aspect periculos, se hotărî să intervină. 

— Vorbeşte! strigă Guillaume. Voiai s-o ştergi şi să mă laşi 
mască, hai? Vorbeşte, cască gura ce-aştepţi? Hai, dă-i drumul, 
că dacă nu... _ 

Raoul se sperie. Işi aminti de gemetele domnişoarei 
Bakefield. O lovitură mai puternică şi bruta putea s-o omoare. 
Deschise uşa şi-l înşfăcă pe bătăuş scoţindu-l afară. Celălalt, 
furios, încercă să-l atace, dar cu o mişcare bruscă Raoul îi frînse 
braţul. 

— Şase săptămîni de odihnă, îi zise el, iar daca te mai 


agăţi de domnişoara, ţi-l rup şi pe celălalt ! Cine are urechi de 
auzit, să audă! 

Se întoarse la landou, dar fata se topise în întuneric. 
„Degeaba fugi, frumoaso! îşi zise el. Ştiu încotro te duci, aşa că 
n-ai să-mi scapi. Cînd o pornesc pe un drum, merg întotdeauna 
pînă la capăt, iar capătul eşti tu, cu ochii tăi verzi şi buzele tale 
ademenitoare..." 

Părăsindu-l pe Guillaume, Raoul se îndreptă spre gară. 
Trenul tocmai sosea. Se urcă repede în aşa fel încît să nu fie 
văzut de fată. li despărţeau două compartimente pline de lume. 

Coborînd la Pierrefitte-Nestalas, staţia terminus, o văzu pe 
fată coborînd. De îndată ce puse piciorul pe peron, un grup de 
tinere, toate îmbrăcate la fel — în nişte rochii cafenii cu 
pelerine, mărginite de o panglică lată, albastră — se năpustiră 
spre ea, urmate de o călugăriţă cu o cometă mare, pe cap. 

— Aurelie! Aurelie! iat-o! strigară toate. 

Domnişoara cu ochi verzi îşi trecu braţul pe după gitul 
călugăriţei care o strînse la piept cu multă afecţiune şi bucurie. 

— Draga mea Aurelie, ce plăcere să te văd! Cred că vei 
rămîne la noi cel puţin o lună, nu-i aşa? 

Un autobuz, care făcea drumul dintre Pierrefitte și Luz, 
aştepta în staţie. Domnişoara cu ochii verzi 
urcă împreună cu călugăriţa şi cu toate celelalte. Autobuzul 
porni. 

Raoul, care stătuse deoparte, închirie o trăsură să-l ducă 
pînă la Luz. 


CAPITOLUL VI - În frunziş 


Domnişoară cu ochi verzi, frumoasă domnişoară cu ochi 
verzi, îşi zise Raoul în vreme ce trăsura începuse a urca panta, 
de-acum încolo eşti captiva mea! Complice a unui asasin, escroc 
şi turnător, poate că tu însăţi ucigașă, tînără din lumea mare, 
cîntăreaţă de operetă şi musafiră la mănăstire, oricine ai fi, n-ai 
să-mi mai aluneci printre degete! Încrederea e o închisoare de 
unde nu mai poţi să evadezi şi oricît de mult m-ar fi subjugat 
buzele tale, te voi determina să ai încredere în cel care vrea să 
te salveze atunci cînd te afli pe marginea prăpastiei. Pînă la 
urmă va trebui să-ţi iubeşti cîinele, chiar dacă te-a mușcat o 
dată de mînă. 


Deocamdată nu te socot nici criminală, nici o redutabilă 
aventurieră, nici măcar cîntăreaţă de operetă şi nu-ţi voi spune 
Leonide Balli, ci te voi numi simplu, Aurelie, un nume care îmi 
place pentru că e al tău, pentru că e un nume cinstit şi modest. 

Domnişoară cu ochii verzi, acum ştiu că deţii un secret pe 
care foştii tăi complici vor să ţi-l smulgă, dar pe care îl aperi cu 
înverşunare, într-o zi voi descoperi acest secret pentru că 
secretele sînt specialitatea mea şi atunci voi risipi şi umbrele în 
care te tot ascunzi, misterioasă şi pătimaşă Aurelie". 

Această mică apostrofă îl uşură pe Raoul, care adormi 
nemaigîndindu-se la enigma pe care o ascundea domnişoara cu 
ochii verzi. 

Orăşelul Luz şi vecinul său, Saint-Sauveur, alcătuiau o 
aglomerare termală unde persoanele venite la băi erau rare în 
acel anotimp. Raoul alese un hotel aproape gol unde se 
prezentă ca mare amator de botanică şi de mineralogie şi încă 
din acea după-amiază începu să studieze ţinutul. Un drum 
îngust, foarte incomod, ducea în douăzeci de minute de urcuş la 
clădirea călugăriţelor din ordinul Sfinta-Maria, o mînăstire veche 
ce slujea şi de pension. În mijlocul unei regiuni prăpăstioase şi 
bătute de furtuni, clădirea şi grădinile mînăstirii se întindeau pe 
nişte terase ce susțineau zidurile puternice de-a lungul cărora 
spumega odinioară torentul Sfintei-Marii, acum subteran. 
Celălalt versant era acoperit de o pădure de pomi, tăiată de 
două poteci făcute de tăietorii de copaci. Tot acolo existau grote 
şi stînci cu contururi bizare unde lumea venea în excursie 
duminica. In acea parte s-a aşezat şi Raoul la pîndă. Regiunea 
era pustie. Topoarele tăietorilor de lemne se auzeau undeva, 
departe. Din locul pe care şi-l alesese, Raoul putea vedea 
peluzele frumoase ale grădinii, șirurile de tei tăiaţi cu grijă, pe 
sub care se plimbau internele. În cîteva zile află care erau orele 
de recreaţie cum şi multe din obiceiurile mînăstirii. 

Și după patru zile, domnişoara cu ochii verzi, pe care sigur 
că oboseala o doborise — apăru pe aleea teilor. Fetele din 
ultima clasă, adevărate  domnişoare, se  înghesuiră s-o 
însoţească disputindu-şi-o cu gelozie. Raoul observă că era ca 
un copil care se ridică după o boală şi-şi revine în aerul curat şi 
sub soarele plăcut din munţi, îmbrăcată ca şi celelalte fete, era 
veselă, amabilă cu toate, amuziîndu-se ca o fetişcană fără griji şi 
rizînd cu hohote. 


„Ride, îşi spuse Raoul, şi nu cu acel ris fals de la teatru, ci 
cu unul sincer, sănătos, care-i dezvăluie adevărata fire. Ride! Ce 
minune!" 

Pe urmă, fetele intrară în clasă şi Aurelie rămase singură. 
Nu mai părea melancolică, dar nici prea veselă nu era. Adună 
cîteva conuri de pin pe care le așeza într-un coșuleţ de nuiele, 
apoi culese cîteva flori pe care le depuse pe treptele unei mici 
capele. Gesturile îi erau pline de graţie. Din cînd în când mîngiia 
un căţel care o însoțea, sau un pisoi care se tot ferea de 
picioarele ei. În altă zi, împleti o ghirlandă de trandafiri, şi-o 
puse pe cap şi se contemplă, rîzînd, în oglinda din geantă. 
Altădată, îşi dădu cu puţin roşu pe obraji, apoi cu pudră. Pe 
urmă, îşi scoase batista şi se şterse energic. Probabil că acest 
lucru era interzis la mînăstire. 

În cea de a opta zi, sări un pîrleaz şi urcă pe ultima şi cea 
mai înaltă dintre terase la al cărui capăt se afla un hăţiş de 
arbuşti, în cea de-a noua zi se reîntoarse în acelaşi loc cu o carte 
în braţe, în cea de-a zecea zi, înainte de recreaţie, Raoul se 
hotărî. 

Pentru asta trebui să se strecoare mai întîi prin nişte 
hăţişuri dese, apoi să străbată o largă porţiune acoperită cu apă, 
căci înainte de a dispărea sub pămînt, torentul Sfintei-Marii 
alcătuia un vast rezervor plin cu apă. Dar o barcă veche, legată 
la mal, îi îngădui să ajungă în cealaltă parte, care la piciorul 
terasei înalte se ridica dreaptă, întocmai ca zidul unui castel 
întărit. Peretele era din piatră de rîu, tăiată drept, pusă una 
peste alta, iar printre ele crescuseră tot soiul de ierburi şi 
buruieni. Ploile roseseră piatra în care copilandrii făcuseră nişte 
poteci pe unde se urcau din cînd în cînd pe terasă. Raoul urcă 
destul de uşor pe una din acele poteci. Terasa era ca o sală 
vastă, înconjurată de parmaclisuri dărîmate, de bănci de piatră 
şi împodobită în mijloc cu un frumos vas de ceramică. 

Se auzi larma recreaţiei, apoi, după cîteva minute, un 
zgomot uşor de paşi. O voce caldă fredona o romanță. Simţi 
cum i se strînge inima. „Oare ce va zice cînd mă va vedea?" 

Se auziră cîteva ramuri trosnind. Frunzişul fu dat la o parte 
întocmai ca o cortină care se ridică şi Aurelie îşi făcu apariţia. 

Se opri brusc, stupefiată. Cîntecul îi muri pe buze. Cartea, 
precum şi pălăria de pai pe care o umpluse cu flori, îi căzură din 
mînă. Rămăsese încremenită, o siluetă fină şi delicată, 


îmbrăcată în acea uniformă cafenie, modestă. La început, nu-şi 
dădu seama cine era. Dar cînd îl recunoscu pe Raoul se făcu 
roşie ca focul, se dădu un pas înapoi 

— Pleacă! Pleacă imediat! 

Tînărul nu dădu ascultare acestei porunci pe care ar fi zis 
că nici n-a auzit-o. O contempla pe fată cu o plăcere deosebită 
pe care nu o mai simţise niciodată în faţa unei femei. Ea repetă 
pe acelaşi ton poruncitor: 

— Pleacă! 

— Nu! răspunse el. 

— Atunci voi pleca eu! 

— Dacă pleci, te urmez. Vom intra împreună în mînăstire. 

Ea se întoarse ca şi cum ar fi vrut să fugă. El o apucă de 
braţ. 

— Nu mă atinge! spuse ea smulgîndu-şi indignată braţul. 
Nu vreau să te mai văd în preajma mea! 

— De ce? 

— Fiindcă mi-e silă de dumneata! spuse ea încet. 

Răspunsul era atit de neaşteptat, încît el nu se putu abtine 
să nu suridă. 

— Mă detești chiar atît de mult? 

— Da! 

— Mai mult decit pe Marescal? 

— Da! 

— Mai mult decit pe Guillaume şi pe banditul care te-a 
răpit, la vila B. 

— Da da, da! 

— Ei ţi-au făcut totuşi mult mai mult rău şi fără mine care 
te-am scăpat din miinile lor... 

Aurelie tăcu. Îşi luă pălăria de jos şi îşi acoperi cu ajutorul 
ei, buzele. 

Deci, asta era. Dacă-l detesta n-o făcea fiindcă fusese 
martorul crimelor şi al celorlalte fapte detestabile, ci pentru că o 
ţinuse în braţe şi o sărutase. Ciudată pudoare la o fată ca ea! 
Raoul şopti fără voia lui: 

— Te rog să uiţi acel mic incident. 

Şi dîndu-se cîţiva paşi înapoi pentru a-i arăta că era liberă 
să plece, continuă pe un ton plin de respect: 

— Despre noaptea aceea atit de ieşită din comun nu 
trebuie să ne mai aducem aminte nici dumneata, nici eu. Te rog 


să uiţi felul în care am procedat. N-am venit să te urmăresc, ci 
să-mi termin treaba. Hazardul m-a scos în calea dumitale şi tot 
el m-a ajutat să-ţi fiu de folos. Te rog să nu-mi respingi ajutorul. 
Primejdia în loc să scadă, dimpotrivă, a crescut. Ce vei face dacă 
nu voi fi aici, să te apăr? 

— Te rog, pleacă! îi spuse ea cu încăpăţinare. 

Rămăsese în picioare, în faţa frunzişului pe unde intrase, 
exact ca în faţa unei porţi. Ocolea privirile lui Raoul şi-şi 
ascundea buzele. Totuşi nu se îndura să plece. Ochii ei exprimau 
teama. 

— Du-te! spuse ea. Eram liniştită aici. Văd că te-ai 
amestecat în toate treburile, în toate treburile astea infernale... 

— Din fericire, da! răspunse el. Şi totuşi va trebui să mă 
amestec în tot ce se pune la cale. Crezi că ei nu te caută? Crezi 
că Marescal renunţă la dumneata? Ei bine, află că e pe urmele 
dumitale. Te va găsi pînă şi în această minăstire a Sfintei Maria. 
Dacă ai petrecut aici cîţiva ani fericiţi, în copilarie, după cum 
presupun, vor veni să te caute! Vorbea încet, cu o convingere 
care o impresiona pe Aurelie; şopti totuşi: 

— Pleacă... 

— Plec, zise el, dar miine la aceeaşi oră voi fi aici şi te voi 
aştepta. Te voi aştepta în fiecare zi, pentru că avem de discutat. 
Nu, nimic care să-ţi aducă aminte de coşmarul prin care ai 
trecut. Nu vreau să ştiu nimic despre acele lucruri, pentru că 
adevărul va ieşi singur la lumină. Vreau să-ţi pun însă citeva 
întrebări la care va trebui să-mi răspunzi. De fapt asta voiam şi 
azi, nimic altceva! Acum poţi să pleci, dar mai gîndeşte-te, 
fiindcă e spre binele dumitale iar eu, eu nu-ţi vreau decit binele. 
Obişnuieşte-te cu ideea că voi fi întotdeauna în preajma 
dumitale ca să te pot ajuta să scapi din primejdie. 

Fata plecă fără să rostească un cuvint. Raoul se uită după 
ea pînă ce o văzu ajungind în aleea cu tei. Cînd n-o mai văzu, 
adună cele cîteva flori care-i căzuseră şi dindu-şi seama de 
acest gest, îşi spuse: 

— Ei, drăcie, văd că se îngroaşă gluma! Te pomeneşti că 
m-am îndrăgostit! Hei, amice, vino-ţi în fire! 

Făcu deci cale-ntoarsă, străbătu din nou porţiunea aceea 
de apă, apoi se plimbă o vreme prin pădure, aruncînd florile una 
cîte una, ca şi cum ar fi vrut să scape de un gind ce nu-i dădea 
pace. Dar chipul domnişoarei cu ochi verzi nu vru să-i iasă din 


minte. 

A doua zi, urcă din nou pe ultima terasă a mănăstirii. Dar 
Aurelie nu veni. Nu veni nici a treia zi. În cea de-a patra zi îşi 
făcu însă apariţia, ieşind din frunziş. 

— O, ai venit ! şopti emoţionat Raoul. 

Din atitudinea ei înţelese că nu trebuia să spună nimic 
care s-o sperie. Totuşi vocea îi era mai puţin aspră cînd şopti: 

— N-ar fi trebuit să vin. Dar m-am gindit că ar trebui totuşi 
să-ţi mulţumesc şi să... te ajut. Şi apoi, ei, bine, mi-e frică! Mi-e 
frică de tot ce mi-ai spus. Intreabă-mă, îţi voi răspunde. 

— La tot? 

— Nu! şopti ea speriată. Nu la cele petrecute la Beaucourt. 
Ci la alte lucruri. Ce vrei să ştii? 

Raoul reflectă, întrebările erau foarte greu de formulat, 
fiindcă toate trebuiau să arunce o lumină tocmai peste faptele 
din Beaucourt. Incepu totuşi. 

— Mai întîi, cum te cheamă... 

— Aurelie, Aurelie d'Asteux. 

— Şi Leonide Balli? E un pseudonim? 

— Leonide Balli există. Dar fiind bolnavă, a rămas la Nisa. 
Printre actorii din trupa sa, cu care am călătorit de la Nisa la 
Marsilia, era unul pe care-l cunoşteam de astă-iarnă, cînd am 
jucat împreună în Veronique într-un teatru de amatori. Atunci au 
tăbărit toți cu gura şi m-au rugat să iau, pentru o seară, locul lui 
Leonide Balli. Erau atît de dezolaţi şi de încurcaţi, încît pînă la 
urmă le-am făcut acest serviciu. 

— Deci nu eşti actriţă, zise Raoul. Mă bucur, îmi place, mai 
mult să fii fetiţa de pension care eşti acum. 

Fata îşi încruntă sprîncenele. Raoul continuă : 

— Domnul care a ridicat bastonul asupra lui Marescal, cînd 
ai ieşit din patiseria de pe bulevardul Haussmann, e tatăl 
dumitale? 

— Tată vitreg. 

— Numele lui? 

— Bregeac. 

— Bregeac?! 

— Da, directorul afacerilor judiciare din Ministerul de 
Interne. 

— Deci, cu alte cuvinte, şeful lui Marescal. 

— Da. Dar nu se pot suferi unul pe altul. Marescal, care e 


susţinut de ministru, vrea să-i ia locul lui Bregeac, face tot ce se 
poate ca să scape de el. 

— Spune-mi, Marescal te iubeşte? 

— M-a cerut de soţie, dar l-am refuzat. Tatăl meu vitreg i-a 
interzis să mai calce pe la noi. Ne urăşte şi a jurat că se va 
răzbuna. 

— Bun! Asta e unul, zise Raoul. Să trecem la celălalt. Omul 
de la vila B. se numeşte... 

— Jodot. 

— Profesia? 

— Habar n-am. Venea uneori pe la tatăl meu vitreg. 

— Şi cel de-al treilea ? 

— Guillaume Ancivel. Şi el venea pe la noi pe acasă. Se 
ocupă de Bursă şi de afaceri. 

— lată deci care sînt cei trei adversari ai dumitale: 
Marescal, Jodot şi Guillaume. Căci nu mai sînt alţii, nu-i aşa? 

— Ba da, tatăl meu vitreg. 

— Cum? Sotul mamei dumitale? 

— Sărmana mea mamă a murit. 

— Şi toţi aceşti oameni te persecută din acelaşi motiv? 

— Da. Afară de Marescal, care nu vrea decit să se răzbune 
pe noi că l-am refuzat. 

— Ti-ar fi cu neputinţă să-mi dai citeva indicaţii, nu 
privitoare la secret, ci la circumstanţele care... 

— Da, îl întrerupse ea, pot. Pot să-ţi spun ceea ce ştiu 
ceilalţi şi de ce anume se înverşunează astfel. lată în două 
cuvinte despre ce e vorba. Tata, care era vărul mamei, a murit 
înainte de a mă naşte eu, lăsîndu-ne citeva rente la care s-a 
adăugat o pensie pe care ne-o dădea bunicul d'Asteux, tatăl 
mamei, un om minunat, un inventator, în căutare de descoperiri 
şi mari taine. L-am cunoscut bine. Parcă mă văd şi acum pe 
genunchii lui şi-l aud spunînd: „Mica noastră Aurelie va fi 
bogată. Pentru ea trudesc eu atîta!" Nu aveam decit şase ani 
cînd i-a scris mamei să venim într-o zi la el dar să nu spunem 
nimănui nimic. Aşa că într-o seară ne-am urcat în tren şi am 
rămas două zile lîngă bunicul. Cînd să plecăm, mama mi-a zis de 
faţă cu el: „Aurelie, să nu spui nimănui unde ai fost în aceste 
două zile, nici ce-ai făcut, nici ce-ai văzut. E un secret care-ţi 
aparţine şi care, cînd vei avea douăzeci de ani, îţi va aduce o 
avere. „O avere imensă, adăugă bunicul. Aşa că, jură că nu vei 


vorbi nimănui, niciodată, despre ceea ce ai văzut, indiferent cine 
ar fi, indiferent ce s-ar întîmpla. Nimănui, în afară de omul pe 
care-l vei iubi cînd vei fi mare şi de care vei fi tot atît de sigură 
ca de tine însăţi.' Am jurat aşa cum mi s-a cerut. Ştiu că eram 
atit de impresionată, încît am început să pling. Peste cîteva luni 
mama s-a recăsătorit cu Bregeac. Căsătoria a fost nefericită şi a 
durat puţin, în cursul anului următor mama a făcut o pleurezie şi 
a murit. Înainte de a muri a apucat totuşi să-mi trimită o hirtie 
pe care se aflau notate datele privitoare la ţinutul vizitat, 
precum şi ce anume trebuia să fac eu cînd aveam să împlinesc 
douăzeci de ani. La cîteva luni, a murit şi bunicul d'Asteux. Am 
rămas deci singură, cu tatăl meu vitreg, care a scăpat de mine 
dîndu-mă internă la pensionul din mînăstirea Sfinta-Maria. Am 
ajuns acolo într-o duminică. Am căutat un loc izolat şi pînă la 
urmă am găsit terasa asta. Vroiam să-mi pun în practică un plan 
pe care-l concepuse mintea mea de copil. Ştiam pe dinafară tot 
ce-mi scrisese mama în biletul acela pe care l-am ars. De altfel, 
la ce bun să păstrez o hîrtie care putea cădea în mîna oricui? 

— lar acum ai uitat ce scria în bilet, nu-i aşa? zise Raoul. 

— Da. Incet, încet, fără să-mi dau seama, furată de joacă, 
de lecţii, de răsfăţul maicilor de aici, toate acele date mi s-au 
şters din minte. Am uitat numele ținutului, amplasarea lui, calea 
ferată care duce într-acolo, actele pe care trebuia să le com- 
pletez, totul... 

— Absolut tot ? 

— Tot, în afară de cîteva peisaje şi de citeva impresii care 
s-au întipărit în mintea mea de copil. Nişte imagini pe care le 
văd şi acum în faţa ochilor şi nişte sunete... da, nişte sunete de 
clopote pe care le aud mereu... 

— Astea sînt impresiile, imaginile pe care dușmanii vor să 
le cunoască, sperînd ca în urma povestirii dumitale să dibuie 
adevărul? 

— Da. 

— Dar cum de-au aflat? 

— Prin mama care a comis imprudenţa de a nu distruge 
unele scrisori în care bunicul făcea aluzie la secretul ce-mi 
fusese încredinţat. Bregeac, care a pus mai tîrziu mîna pe acele 
scrisori, nu mi-a suflat o vorbă timp de zece ani cit am stat la 
maici şi care au fost cei mai frumoşi ani din viaţa mea. Dar 
acum doi ani, cînd m-am întors la Paris, Bregeac m-a şi întrebat. 


l-am spus că nu-mi mai aduceam aminte de nimic. Nu m-a 
crezut şi de atunci am dus-o numai în reproşuri, certuri şi 
scandaluri cumplite, pînă cînd m-am hotărît să fug... 

— Singură? Fata roşi. 

— Nu. Guillaume îmi făcea curte. Cu multă discreţie, ca 
unul care vrea să se facă util fără nădejdea că va fi răsplătit 
vreodată. A cîştigat astfel, dacă nu simpatia, cel puţin 
încrederea mea. Am făcut marea greşeală să-i spun că voiam să 
fug. 

— Sigur că te-a aprobat, nu-i aşa? 

— Nu numai că m-a aprobat, dar m-a ajutat să vind citeva 
bijuterii şi cîteva tablouri pe care le aveam de la mama. Cum nu 
ştiam unde să mă duc, Guillaume mi-a zis : „Vin de la Nisa unde 
trebuie să mă întorc miine. Nu vrei să te duci acolo? Să ştii că nu 
vei găsi nicăieri un loc mai liniştit în acest anotimp, ca pe 
Riviera". Ce motiv aş fi avut să-l refuz? Nu-l iubeam. Mi se părea 
însă foarte devotat şi sincer. Am acceptat. 

— Doamne, ce imprudenţă! zise Raoul. 

— Da, aşa e! Cu atît mai mult cu cit între noi nu au existat 
apropieri mai mult decît ne permitea conduita. Dar ce vrei? 
Eram singură, nefericită şi persecutată. Mai mult nu-mi oferea 
ajutorul, doar pentru cîteva ceasuri. Am plecat. Aurelie tăcu. 
După o uşoară ezitare continuă. 

— Călătoria a fost îngrozitoare... din pricina motivelor pe 
care le cunoşti. Cînd Guillaume m-a aruncat în trăsura pe care i- 
o luase doctorului, eram la capătul puterilor. M-a dus cu forţa 
pînă la o altă gară şi de acolo, cum aveam biletele la noi, ne-am 
dus la Nisa şi ne-am scos bagajele. Aveam febră, deliram. 
Acţionam ca o somnambulă, fără să-mi dau seama ce fac. A 
profitat de această stare a mea ca să mă oblige să-l însoțesc a 
doua zi la vila B. de unde, mi-a spus, trebuia să-şi ia nişte lucruri 
care-i aparţineau şi pe care stăpiînii casei nu voiau să i le mai 
dea. M-am dus. L-am urmat ca un automat fără să mă gindesc la 
nimic. Acolo am fost atacată şi luată în maşină de Jodot. 

— Şi salvată a doua oară de mine pe care m-ai răsplătit 
fugind din nou. Dar mă rog, să trecem peste asta. Probabil că şi 
Jodot voia amănunte despre locul acela miraculos, nu-i aşa ? 

— Da. 

— Şi pe urmă? 

— Pe urmă m-am întors la hotel unde Guillaume m-a rugat 


să merg cu el la Monte-Carlo. 

— Dar în acel moment ţi-ai putut da seama cu cine aveai 
de-a face... 

— Nu! De două zile parcă mă smintisem. Agresiunea lui 
Jodot mă scosese din minţi. L-am urmat pe Guillaume fără ca 
măcar să-l întreb ce căuta la Monte-Carlo. Eram descurajată, îmi 
era ruşine de laşitatea mea, mă simţeam jenată de prezenţa 
acelui om care mi se părea din ce în ce mai rece, mai străin. Ce 
rol am jucat la Monte-Carlo? Nici acum nu e prea clar pentru 
mine. Guillaume mi-a încredinţat nişte scrisori pe care trebuia să 
i le dau pe coridorul hotelului ca să le dea el însuşi unui domn. 
Ce scrisori, ce domn? De ce se afla Marescal acolo? Cum m-ai 
smuls din mîinile lui? Toate acestea sînt foarte obscure pentru 
mine. Din instinct, am început să simt faţă de Guillaume o 
ostilitate crescîndă. Îl detestam. Am plecat din Monte-Carlo, 
hotărâtă să nu-l mai văd şi să vin să mă ascund aici. El m-a 
urmărit pînă la Touluse şi cînd, după-masă, l-am anunţat că-l voi 
părăsi, mi-a spus, rece, cu o ură care-i strimba chipul: „Mă rog. 
Ne despărţim. Mie mi-e egal. Dar cu o condiţie." „Ce condiţie ? 
„Într-o zi l-am auzit pe Bregeac, tatăl tău vitreg, vorbind de un 
secret pe care numai tu îl cunoşti. Spune-mi despre ce e vorba 
şi eşti liberă!" Abia atunci am înţeles totul. Protestele, 
devotamentul, mincinunile! Singurul lui scop era să obţină de la 
mine, fie cu binişorul, fie cu ameninţarea, dacă nu se putea alt- 
fel, secretul pe care nu izbutiseră să mi-l smulgă nici Jodot, nici 
Bregeac. 

Aurelie tăcu. Spusese adevărul, adevărul ce făcuse o 
impresie profundă asupra lui Raoul. Acesta rosti grav: 

— Vrei să cunoşti exact personajul? 

— Crezi că e nevoie? 

— Da. Ascultă-mă. Titlurile pe care Guillaume le căuta în 
vila B. nu-i aparţineau. Venise, pur şi simplu, să le fure. La 
Monte-Carlo, ceruse o sută de mii de franci pentru nişte scrisori 
compromiţătoare. Deci domnul Guillaume e un hoţ şi un escroc. 

Aurelie nu protestă. Probabil că-şi dăduse şi ea seama 
între timp cu cine avusese de-a face aşa că realitatea n-o 
surprinse. 

— M-ai salvat din mîinile lui şi-ţi mulţumesc. 

— Vai, zise el, ar fi trebuit să ai încredere în mine şi să nu 
fugi! Cît timp pierdut! Deşi se pregătea să plece, fata replică: 


— De ce aş avea încredere în dumneata? Cine eşti? Nu te 
cunosc, Marescal, care te acuză, nu-ţi ştie nici măcar numele. M- 
ai salvat din toate primejdiile. Pentru care motiv? În ce scop? 

— In scopul de a-ţi smulge şi eu secretul, nu-i aşa? Asta 
crezi, nu? Asta vrei să spui? 

— Nu vreau să spun nimic! murmură ea copleşită. Nu ştiu 
nimic. Nu înţeleg nimic. De vreo trei săptămîni mă lovesc 
oriunde mă întorc, de nişte ziduri de umbră. Nu-mi mai cere să 
am încredere, fiindcă nu mai am în nimeni şi în nimic. 

Lui Raoul îi fu milă de ea şi o lăsă să plece. Plecînd - 

descoperise un alt drum şi o portiţă pe care izbutise s-o descuie 
- îşi zise : „N-a suflat un cuvînt despre noaptea aceea de groază. 
Or, atunci au fost ucişi doi bărbaţi şi o femeie. lar pe ea am 
văzut-o mascată şi travestită". 
_ Deci şi pentru el totul era la fel de misterios şi inexplicabil. 
In jurul lui ca şi în jurul ei, se ridicau aceleaşi ziduri de umbră, 
prin care abia răzbătea cite o rază de lumină. Nici un moment 
de altfel nu se mai gîndise la jurămîntul pe care-l făcuse în faţa 
cadavrului englezoaicei şi nici la alte lucruri care ar fi putut uriţi 
graţioasa imagine a domnişoarei cu ochi verzi. 

Timp de două zile n-o văzu. Apoi, în cea de-a treia, fata 
apăru din nou pe terasă, ca şi cum ar fi simţit nevoia să fie 
ocrotită. La început stătu un sfert de ceas, a doua zi stătu o 
jumătate de ceas, a treia zi un ceas. Fie că voia sau nu, 
încrederea începu să-şi facă drum în inima ei. Mai blindă, mai 
puţin distantă, încercase de mai multe ori să pună cite o 
întrebare. Dar ezita, tremurînd speriată, ca nu cumva vreo 
aluzie să-i aducă aminte de ceasurile îngrozitoare din 
Beaucourt. Vorbea mai mult despre lucruri din trecutul ei, 
despre viaţa pe care o dusese odinioară la miînăstire, despre 
liniştea care domnea încă în acel colţ plin de seninătate şi de 
tandreţe. Odată, cînd îşi pusese mina cu palma în sus, pe soclul 
vasului, Raoul se apropie şi, fără să o atingă, ii cercetă liniile. 

— Exact ceea ce am bănuit din prima zi, zise el. Un destin 
dublu, unul sumbru şi tragic, celălalt fericit şi simplu. Cele două 
destine se întretaie, uneori se confundă, dar încă nu pot spune 
care din ele va triumfa. Care e cel adevărat ce corespunde firii 
dumitale? 

— Destinul fericit, zise fata. Există în mine ceva care urcă 
repede la suprafaţă, care mă face să uit necazurile şi primejdiile. 


El îşi continuă examenul. 

— Fereşte-te de apă, spuse Raoul surizînd. Apa poate să-ţi 
fie funestă. Naufragiu, inundație, ştiu eu. Dar văd că primejdiile 
se îndepărtează. Da, pînă la urmă totul se linişteşte. Zina cea 
bună o învinge pe cea rea. 

Minţea, ca s-o liniştească, împins de dorinţa de a vedea 
cum pe buzele fetei frunoase, pe care abia cuteza să le 
privească, se aşterne surisul. De fapt şi el voia să uite. 

Trecură astfel două săptămîni de voioşie şi de bună 
dispoziţie. Purtat de virtejul iubirii, Raoul nu se mai gîndi nici la 
Marescal, nici la Jodot, nici la Guillaume. Dacă aceştia nu-şi 
făcuseră apariţia, însemna că pierduseră urma victimei lor. 
Atunci de ce să nu se lase în voia acelei minunate toropeli pe 
care o simţea ori de cite ori se afla alături de frumoasa Aurelie? 

Trezirea a fost brutală. Într-o după-amiază, vîrîți în frunziş, 
priveau suprafaţa netedă a bălții, aproape nemişcată în mijloc, 
străbătută de mici unduiri doar pe margini, cînd iată că o voce 
se auzi strigînd prin grădină: 

— Aurelie! Aurelie! Unde eşti, Aurelie? 

— Doamne! zise tinăra speriată. Oare de ce mă cheamă? 

Uitîndu-se în sus, o văzu pe una dintre călugăriţe pe aleea 
cu tei. 

— Vin imediat! Ce s-a întîmplat, soră? Și o luă la goană 
spre alee. 

— O telegramă, Aurelie... 

— O telegramă! 

O deschise. 

Cînd ajunse înapoi pe terasa unde se afla Raoul, zise: 

— O telegramă de la tatăl meu vitreg. 

— Bregeac? 

— Da! 

— Te cheamă acasă? 

— Mai rău! Va fi aici dintr-o clipă în alta. 

— De ce? 

— Vrea să mă ia cu el. 

— Cu neputinţă! 

— Ba da! 

Şi-i citi telegrama trimisă din Bordeaux: „Sosesc la ora 
patru. Plecăm imediat. Bregeac." Raoul întrebă: 

— l-ai scris că eşti aici? 


— Nu, dar venea în vacanţă să mă ia acasă. 

— Ce intenţionezi să faci? 

— Ce crezi că pot face? 

— Să refuzi să-l urmezi! 

— Stareţa n-ar fi de acord să mă ţină fără voia lui. 

— Atunci hai să plecăm imediat de aici, sugeră Raoul. 

Ea protestă : 

— Să evadez?! Să fug de aici, ca o vinovată?! Nu, le-aş 
mîhni prea mult pe femeile astea de treabă, care mă iubesc ca 
pe copilul lor, ca pe cel mai bun dintre copiii lor! Nu, asta 
niciodată! 

Părea foarte obosită. Se aşeză pe o bucată de piatră, în 
partea cealaltă a parapetului. Raoul se apropie de ea şi zise 
grav: 

— Nu-ţi voi mărturisi nici unul dintre sentimentele pe care 
le am pentru dumneata şi nici motivele care mă determină să 
acţionez. Totuşi, va trebui să ştii că-ţi sînt devotat aşa cum e 
devotat orice bărbat faţă de femeia pe care o divinizează. Vreau 
ca acest devotament să-ţi dea deplină încredere în mine şi să 
mă asculţi orbeşte. Numai aşa te voi putea salva, înţelegi? 

— Da! zise ea, subjugată de vocea lui. 

— lată care sînt rugăminţile, mai bine zis poruncile mele. 
Primeşte-l pe tatăl dumitale fără să te revolţi, fără să te cerţi, 
fără să discuţi. Să nu scoţi nici un cuvînt. E cel mai bun mijloc de 
a nu săvirşi greşeli. Urmează-l, întoarce-te la Paris, în seara 
sosirii ieşi din casă sub un pretext oarecare. O doamnă în vîrstă, 
cu părul alb, te va aştepta într-o maşină la douăzeci de metri de 
casă. Vă voi duce pe amîndouă în provincie, într-un loc unde nu 
vă va găsi nimeni. lar eu voi pleca imediat pentru a nu mai 
reveni lîngă dumneata decit atunci cînd mă vei chema. Eşti de 
acord? 

— Da! zise ea făcînd un semn afirmativ din cap. 

— Atunci rămîne pe miine seară. Şi aminteşte-ţi de ce ți- 
am spus. Chiar dacă totul pare să se întoarcă împotriva 
dumitale, să nu cumva să te descurajezi şi să nu fii neliniştită. 
Gîndește-te că, dacă vei avea nevoie de mine, eu voi fi 
întotdeauna în preajma dumitale. La revedere, domnişoară. 

Inclinîndu-se, atinse cu buzele panglica pelerinei. Apoi o 
luă pe poteca ce ducea la poarta de lemn. 

Aurelie nu se clinti de pe banca de piatră. Trecu un minut. 


Apoi auzi frunzişul din faţa ei, foşnind. Cineva se ascunsese 
acolo. Vru să strige dar de spaimă constată că îi pierise glasul. 
Crengile se mişcară. Oare cine avea să apară? Jodot sau 
Guillaume? Ajunsese să se teamă mai puţin de cei doi bandiți 
decît de Marescal. Dar din păcate din frunziş îşi făcu apariţia 
Marescal. De jos din dreapta, se auzi trîntindu-se portiţa în urma 
lui Raoul. 


CAPITOLUL VII - Una din gurile infernului 


Marescal era atit de sigur că, în sfîrșit, pusese mîna pe 
fata urmărită cu înverşunare, încît bărbia începu să-i tremure, 
iar gura i se strimbase într-un rictus care-l uriţea. 

— Ei bine, domnişoară, rosti el rînjind, văd că soarta a 
început să mai ţină şi cu mine. De data asta n-ai să-mi mai scapi 
ca în gara din Beaucourt! N-ai cum să mă mai alungi cum ai 
făcut la Paris! Va trebui să te supui celui mai tare. 

Stînd dreaptă pe banca de piatră, cu braţele înţepenite, cu 
pumnii strînsi, Aurelie îl contempla înnebunită de spaimă. 
Aştepta. 

— Cît mă bucur că te revăd, frumoasă domnisoara! Cînd 
iubeşti, e adevărat cam prea mult, cum te iubesc eu, îţi face 
plăcere să citeşti pe fața.. ca sa vezi! te-am revoltat, nu e nimic, 
asta face să fie mai atrăgătoare. Cucerirea prăzii, desigur, şi ce 
pradă, Dumnezeule... Căci într-adevăr eşti a naibi de frumoasă! 

Zărind pe bancă telegrama desfăcută, zise batjocoritor: 

— De la fleţul de Bregeac, nu-i aşa? Te anunţă că vine să 
te ia acasă... Ştiu, ştiu... De cincisprezece zile îl supraveghez pe 
acest director drag al meu, aşa că sînt la curent cu toate 
planurile sale. Am oamenii mei devotați care stau cu ochii pe el. 
Aşa am descoperit unde te-ai retras şi i-am luat-o înainte cu 
cîteva ceasuri. Am spionat locul, te-am pîndit de departe, te-am 
văzut urcîndu-te pe terasa asta şi am ajuns chiar în clipa în care 
cineva pleca. Un iubit, nu-i aşa? 

Marescal înainta cîțiva paşi. Fata se retrase înapoi, lipindu- 
se cu spatele de frunziş. El se înfurie. 

— Ei, frumoaso, bănuiesc că nu te-ai tras înapoi mai 
adineaori, cînd iubitul tău te giugiulea! Cine-i fericitul muritor? 
Logodnicul? Nu cred. Mai curînd amantul. Văd că am ajuns exact 
la vreme ca să-mi apăr ce-i al meu şi s-o împiedic pe candida 


musafiră de la mînăstirea Sfinta-Maria să facă vreo prostie. Ah, 
dacă aş fi bănuit acest lucrul!... 

Stăpînindu-şi furia, se aplecă spre ea continuînd: 

— La urma urmei, cu atit mai bine, căci iată! lucrurile s-au 
simplificat. Partida pe care o joc e grozavă, pentru că acum am 
în mînă toate atuurile. Ce noroc pe mine să aflu că domnişoara 
Aurelie nu e chiar virtutea personificată. După ce a ucis şi furat, 
acum am prins-o sărind pirleazul! Păi dacă faci lucrul ăsta cu 
altul, de ce să nu-l faci şi cu mine, hai? Am şi eu destule calităţi, 
domnişoară! care nu-s deloc de disprețuit! Ce zici, Aurelie? 

Fata se încăpăţină să tacă. Această tăcere spori furia 
duşmanului, care continuă, apăsînd pe fiecare cuvint: 

— N-avem vreme nici să vorbim din virful limbii, nici să 
atingem în treacăt subiectele. E cazul să vorbim clar, fără să ne 
temem de cuvinte, ca să nu existe nici o neînțelegere. Deci, la 
obiect. Tăcere asupra trecutului şi a umilinţelor la care m-ai 
supus. Astea nu mai contează. Acum contează prezentul. Or, 
prezentul înseamnă crimele din tren, fuga prin pădure, 
prinderea ta de către jandarmi, înseamnă douăzeci de dovezi 
dintre care fiecare e zdrobitoare pentru tine. Prezentul 
înseamnă azi, acum, cînd te am în mînă, cînd te voi duce la 
taică-tău strigîndu-i în obraz, de faţă cu martori „lată femeia 
care a ucis şi pe care o caută lumea. Am mandatul de arestare 
în buzunar. Anunţă jandarmii!" 

Ridică mînă gata s-o înşface pe criminală. Dar nu se putu 
abtine să nu-şi încheie astfel tirada amenințătoare: 

— Deci, pe de o parte denunţarea, Curtea cu juri, 
pedeapsa. Pe de altă parte, îţi dau voie să alegi; să accepţi fără 
condiţii să-mi devii amantă. Ceea ce-ţi cer e mai mult decit o 
făgăduială, e un jurămiînt pe care va trebui să-l faci în genunchi: 
juri că, de îndată ce te vei întoarce la Paris, vei veni să mă vezi 
singură, la mine acasă. lar ca înţelegerea să fie perfectă, va 
trebui pecetluită printr-un sărut, clar nu un sărut plin de ură şi 
de silă, ci unul dat de bunăvoie, un sărut de îndrăgostită, 
Aurelie. Ei drăcia dracului, dar spune ceva! strigă Marescal într-o 
izbucnire de miînie. Spune-mi că accepţi! M-am săturat de mutra 
asta de condamnată! Răspunde, că dacă nu, pun mina pe tine, 
te sărut, apoi te duc la puşcărie. 

Şi înşfăcînd-o pe fată, cu o mînă, de umăr, cu cealaltă îi 
apucă faţa şi i-o întoarse spre el, pregă-tindu-se s-o sărute. 


Moale, ca o cîrpă, Aurelie leşină. Incidentul îl tulbură 
profund pe Marescal. Venise fără un plan precis, doar cu dorinţa 
de a vorbi cu ea şi într-un ceas, înainte de sosirea lui Bregeac, 
să obţină din partea ei o promisiune; or, iată că întimplarea îi 
oferea o victimă inertă şi neputincioasă. 

Rămase citeva secunde aplecat asupra ei, privind-o cu 
ochi lacomi, apoi uitîndu-se de jur împrejur: nici un martor, nici o 
intervenţie posibilă. Dar un alt gînd îl făcu să se îndrepte către 
parapet de unde contemplă valea pustie, copacii întunecaţi, 
pădurea tenebroasă şi misterioasă, unde observase trecînd gura 
unei peşteri. Hm! Aurelie dusă acolo, închisă şi ameninţată cu 
jandarmii! Aurelie captivă, două zile, trei zile, dacă era nevoie 
chiar şi opt zile! Oare n-ar fi fost pentru el un deznodâmiînt 
nesperat, triumfal, începutul şi sfîrşitul aventurii? Scoase fluierul 
şi suflă în el. In faţa sa, pe partea cealaltă a bălții, două perechi 
de braţe se agitară pe deasupra tufişurilor. Era semnalul 
convenit; doi oameni postați acolo erau gata sa execute 
ordinele. La mal, barca se legăna. Marescal mai şovăi. Ştia că nu 
va mai avea ocazia s-o înhaţe pe fată. Se întoarse la bancă şi 
văzu că Aurelie era pe cale de a-şi veni în fire. „Să acţionăm cît 
mai repede, îşi zise el. Dacă nu..." Îi aruncă în cap un fular ale 
cărui capete le înnodă peste gură, făcîndu-i un fel de căluş. Apoi 
o luă în braţe şi porni. Fata era firavă şi nu cîntărea mult, iar el 
era un bărbat destul de solid. Povara i se păru uşoară. Totuşi 
cînd ajunse la poteca pe unde trebuia să coboare, văzind cit era 
de prăpăstioasă, nu avu curajul să pornească cu Aurelie în 
braţe. Aşa că o puse jos. Oare să fi avut fata o inspiraţie subită? 
Căci imprudenţa l-a costat mult pe Marescal. Cu o iuţeală şi o 
hotărire care l-au deconcertat, fata şi-a smuls fularul şi fără să-i 
pese de ce putea să i se întîmple, şi-a dat drumul de sus, ca o 
piatră desprinsă care se rostogoleşte în prăpastie, într-un nor de 
praf. 

Revenindu-şi din uimire, Marescal şi-a dat drumul după ea. 
A văzut-o alergînd pe faleză, ca o căprioară hăituită, care nu ştie 
unde să se ascundă. Era gata s-o ajungă, cînd ceva căzu de sus, 
de pe terasă, chiar alături de el. Se întoarse şi văzu un bărbat 
care-şi acoperise partea de jos a feţei cu o batistă şi care era 
probabil iubitul fetei. Marescal îşi scoase revolverul, dar nu mai 
avu cînd să tragă. O lovitură zdravănă dată în piept şi o lovitură 
de picior îl făcură să cadă într-o băltoacă în care se scufundă 


pînă la jumătate, pierzîndu-şi revolverul. 

Între timp agresorul ajunsese la barca în care se urcă 
împreuna cu Aurelie. 

— Stai! Stai, că trag! strigă Marescal. 

Dar Raoul nu răspunse, împinse în apă barca hodorogită, 
care începu să salte pe valuri. Găsindu-şi între timp pistolul, 
Marescal trase de cinci ori. Trase cu ură şi cu disperare, dar nici 
un glonţ nu-şi atinse ţinta. Atunci suflă cu putere în fluier. Cei 
doi oameni ţișniră din tufiş, ca nişte diavoli din cutie. Din 
fericire, Raoul ajunsese în mijlocul bălții, îndreptîndu-se spre 
malul opus. 

— Nu trageţi! urlă Marescal. 

Intr-adevăr, de ce să mai tragă? Ca să nu fie luat de 
curent şi să cadă în prăpastia în care se prăvălea torentul, 
fugarul nu avea altă posibilitate decit să ajungă pe malul celălalt 
unde îl aşteptau cei doi acoliţi cu revolverele în mînă. 

Dar fugarul reveni pe firul apei. 

— Trageţi ! Trageţi ! urlă Marescal, care bănui cam ce 
avea de gînd celălalt. Trageţi, dobitocilor, ce aşteptaţi ? 

Unul dintre cei doi trase. Din barcă se auzi un strigăt. 
Raoul dădu drumul lopeţilor şi se lungi pe fundul bărcii, în vreme 
ce fata se ghemui lîngă el. Lopeţile fură luate de valuri. Barca 
rămase un moment nemişcată, parcă nedecisă, apoi, luată de 
curent, se răsuci în loc, pornind cu viteză înainte. 

— Fir-ar a dracului de treabă ! Sînt pierduţi ! 

Dar ce mai putea face ? Barca fusese înghițită de apele 
torentului. Cu picioarele în apă, cu chipul îngrozit, Marescal 
rămăsese cu ochii aţintiţi spre locul acela blestemat, 
contemplîndu-l ca pe o gură a infernului. 

— Să fie cu putinţă ? bâigui el. Aurelie ! Aurelie !... 

Dar cei doi oameni ai săi îl treziră din năuceală. Toţi cei 
trei se aplecaseră deasupra cascadei, ascultară, priviră. Dar nu 
auziră nimic, decît zgomotul infernal al apelor ce se rostogoleau 
în prăpastie şi nu văzură altceva decît spuma albă a valurilor. 

— Asta-i infernul ! biigui Marescal. E una din gurile 
infernului ! Fata trebuie să fi murit. S-a înecat în mod sigur ! 
Doamne, ce moarte îngrozitoare !... 

O porniră toţi trei prin pădure. Marescal se clătina ca şi 
cum ar fi mers după un mort. Cei doi acoliţi ai săi îl întrebară de 
mai multe ori cîte ceva. Erau nişte indivizi de duzină pe care-i 


racolase din afara serviciului şi cărora nu le dăduse decit nişte 
informaţii sumare. Aşa că nu le răspunse. Se gindea la Aurelie, 
atit de încîntătoare şi de graţioasă, la Aurelie pe care o iubise cu 
atita patimă. Amintirile care îl tulburau îi treziră în suflet spaime 
şi remușcări. Cu atît mai mult cu cît avea conştiinţa încărcată. 
Putea urma o anchetă care să-l tragă la răspundere pentru acel 
accident. Asta ar fi fost o adevărată nenorocire, fiindcă ar fi 
adus după sine prăbuşirea, scandalul. Bregeac va fi neîndurător 
şi-l va urmări pînă în pînzele albe. Simţi imediat nevoia să 
părăsească acele locuri cît mai repede cu putinţă. Se temu de 
acoliţii săi. Le spuse că-i ameninţa un pericol comun şi-i roagă 
să se îndrepte care încotro, după ce le recomandă ca fiecare să 
plece cît mai departe ca să i se piardă urma. Le dădu dublu 
sumei convenite, evită casele din Luz şi se îndreptă spre 
Pierefitte. 

Se puse cu nădejdea de a găsi pe drum vreo trăsură să-l 
ducă la gară ca să mai poată prinde trenul de ora şapte seara. 
După vreo trei kilometri a fost depăşit de o şaretă cu un fel de 
copertină, condusă de un ţăran îmbrăcat într-o bluză largă 
purtînd pe umeri o pelerină şi pe cap o bască. Îl opri spunîndu-i 
pe un ton poruncitor 

— Ai cinci franci dacă mă duci repede la gară să prind 
trenul. 

Țăranul nu păru cîtuşi de puţin impresionat. Marescal se 
urcă alături, dar şareta abia mergea. Mai să-ţi vină a crede că 
ţăranul mai mult ţinea calul pe loc decit îl îndemna să meargă 
mai repede. 

— În felul ăsta, se lamenta Marescal, nu vom mai ajunge 
la timp, la gară. Asta e mirţoagă, nu cal ! îţi dau zece franci, dar, 
pentru Dumnezeu, grăbeşte-te ! 

Ţinutul i se părea groaznic, populat de fantome şi plin de 
poliţiştit care-l urmăreau. Gîndul de a petrece noaptea în locul 
unde zăcea cadavrul celei pe care o împinsese la moarte îl 
înnebunea. 

— Îţi dau douăzeci, cincizeci de franci, poftim ! Ce dracu, 
nu mai sînt nici doi kilometri ! Nu poţi face doi kilometri în şapte 
minute ? Hai, biciuieşte gloaba, şi dă-i drumul mai repede ! 

Ca şi cum n-ar fi aşteptat decit această ofertă, ţăranul 
începu a biciui cu atita energie calul, încît acesta o luă la goană, 
ca şi cum ar fi căpiat. 


— Ai grijă să nu cădem în şanţ ! strigă Marescal. 

Dar ţăranul nu se sinchisi cîtuşi de puţin de o astfel de 
perspectivă. Marescal era din ce în ce mai îngrijorat. 

— Opreşte dracului ! O să ne răsturnăm ! 

Dar nici nu isprăvi bine de rostit aceste cuvinte, că tot 
echipajul se prăvâli în şanţ. Cei doi bărbaţi căzură pe burtă, 
şareta într-o parte, iar calul, pe spate, cu picioarele în sus. 
Marescal, furios dădu să se ridice, dar, brusc, ţăranul îl zdrobi 
sub greutatea lui. Incercă să scape de el, dar nu putu. Atunci 
auzi o voce soptindu-i la ureche : 

— N-ai un foc, Rodolphe ? 

Marescal simţi cum îngheaţă din cap pînă în picioare. 
Probabil că numai moartea îţi dă o astfel de senzaţie, cînd simţi 
că începi să te răceşti. Biigui: 

— Omul din tren ! 

— Da. Omul din tren ! şopti ţăranul. 

— Omul de pe terasă ! gifii Marescal. , 

— Da, Rodolphe, omul din tren, omul de pe terasă, omul 
de pe bulevardul Haussmann şi din Monte Carlo, complicele 
domnişoarei Aurelie, omul din barcă şi ţăranul cu şareta ! Acum 
te-ai liniştit ? 

Gloaba isprăvise cu nechezatul şi izbutise să se ridice în 
picioare. Raoul îşi trase pelerina de pe umeri şi izbuti să-l 
înfăşoare în ea pe Marescal, imobilizindu-i braţele. Apoi tăie 
hamurile şi chingile calului şi-l legă burduf pe Marescal pe care-l 
scoase afară din şanţ şi-l tîrî pe taluz, în frunziş, de data asta 
legîndu-l de un mesteacăn. 

— Ai mare nevoie de mine, amice Rodolphe. lată-te pentru 
a doua oară semănînd cu mumia unui faraon. A, să nu uit: drept 
căluş îţi pun fularul frumoasei Aurelie. Să nu poţi striga şi să nu 
fii văzut, asta-i regula unei captivităţi sigure. De privit poţi să 
priveşti cît vrei şi de auzit la fel. Uite, de pildă, auzi trenul ? Puf, 
puf, puf ! S-a dus şi odată cu el şi dulcea Aurelie, împreună cu 
taică-său. Căci trebuie să te informez că Aurelie e tot atit de 
sănătoasă, ca şi mine. Poate putin obosită. Dar după o noapte 
de odihnă, îşi va reveni. Raoul ridică şareta hodorogită, apoi se 
așeza alături de comisar. 

— Ciudată aventură şi naufragiul nostru, nu-i aşa? Dar să 
ştii că nu-i vorba de nici un miracol, cum ai putea crede. Pentru 
liniştea ta, află că nu cred în miracole şi nu mă bazez niciodată 


pe hazard, ci numai pe mine însumi. Sper că nu te plictisesc, 
poate că ai prefera să dormi. Nu? Atunci să-ţi povestesc ce s-a 
întîmplat. Tocmai o părăsisem pe Aurelie, lăsînd-o singură pe 
terasă cînd, brusc, am început să mă neliniştesc. ,„,Oare e 
prudent s-o las singură? Dacă vreun răufăcător dă tircole pe 
acolo? Dacă vreun  înfumurat pomădat  scotoceşte 
împrejurimile?" Acest gen de intuiţie face parte din sistemul 
meu de lucru. Aşa că mă întorc. Şi ce văd? Pe Rodolphe, 
răpitorul infam, polițistul necinstit care vrea să coboare în vale 
cu prada sa! Atunci cad peste el şi-l oblig să facă o baie în baltă. 
O iau la goană împreună cu Aurelie, dar el trage cu pistolul. O 
fac pe mortul în fundul bărcii şi-i explic fetei că o să cădem în 
clocotul torentului. Ei, nu, nu te speria, amice! Toţi oamenii din 
prin părţile astea ştiu că, odată ajuns jos, ceva mai încolo eo 
mică plajă cu nisip fin. Duminica, zeci de puştani îşi dau drumul 
cu schiful, de sus, fără să se aleagă nici măcar cu o zgirietură. 
Dealtfel, am asistat de departe la groaza ta şi te-am văzut 
plecînd, doborit de remuşcări. Am condus-o apoi pe Aurelie, prin 
grădină, înapoi la mînăstire. Tatăl ei vitreg venise s-o ia cu 
trăsura, ca s-o conducă la gară. Între timp, eu mi-am făcut 
repede valiza, am cumpărat droaga şi m-am îmbrăcat 
ţărăneşte şi am pornit-o la drum tropa-tropa, fără nici un motiv 
decit să acopăr retragerea lui Aurelie. 

Raoul îşi sprijini capul de umărul lui Marescal şi închise 
ochii. 

— E de prisos să-ţi spun că toate astea m-au cam obosit şi 
că aş trage un pui de somn. Veghează asupra mea, dragă 
Rodolphe şi nu te nelinişti. Fiecare îşi are locul pe care-l merită 
şi nişte nătărăi ca tine slujesc adesea de pernă unor bărbaţi ca 
mine. _ 

Spunând acestea, adormi. Între timp, se întuneca. Raoul 
se mai trezea din cînd în cînd, privea stele, apoi adormea din 
nou. După miezul nopţii îl apucă foamea. Scoţindu-i căluşul din 
gură, îi oferi şi lui Marescal. 

— Măniîncă, prietene ! îi zise el punîndu-i o bucată de 
brînză în gură. 

Dar Marescal, înfuriindu-se, scuipă cît colo bucata de 
brînză. 

— Imbecilule ! Cretinule ! Tu eşti nătărău ! Ştii ce-ai 
făcut ? 


— Am salvat-o pe Aurelie. Tatăl ei vitreg o va duce la 
Paris, iar eu o voi ajunge din urmă. 

— Tatăl ei vitreg ?! Tatăl ei vitreg ?! strigă Marescal. Chiar 
nu ştii nimic ? 

— Nu ! Ce să ştiu ? 

— Ticălosul o iubeşte ! 

leșindu-şi din fire, Raoul sări şi-l apucă pe comisar de git. 

— Prostule ! Neisprăvitule ! Nu puteai să-mi spui asta de 
la început ? O iubeşte ? Ticălosul ! Ce dracu, toată lumea o 
iubeşte pe puştoaica asta ? Te-ai uitat vreodată într-o oglinda? 
Ţi-ai văzut mutra caraghioasă? Ascultă, Marescal, o voi smulge 
pe fată din mîinile tatălui ei vitreg ! Dar te rog, lasă-ne în pace! 
Nu te mai ocupa de noi! 

— E cu neputinţă ! rosti încet comisarul. 

— De ce? 

— Aucis! 

— Şi ce ai de gînd ? 

— S-o dau pe mîna justiției, fiindcă o urăsc! 

Rosti aceste cuvinte pe un ton plin de ranchiună, care-l 
făcu pe Raoul să priceapă că de acum încolo în sufletul lui 
Marescal ura luase locul dragostei. 

— Cu atit mai rău pentru tine, Rodolphe. Aveam de gînd 
să te propun prefect de poliţie. Dar văd că preferi războiul. Mă 
rog! L-ai declarat într-o noapte înstelată. E bine pentru 
sănătatea ta. Cît despre mine, dau o goană cu calul pînă la gara 
din Lourdes. Nu sînt decît douăzeci de kilometri. Patru ceasuri la 
trap pentru gloaba asta. Şi diseară sînt la Paris unde vreau s-o 
ştiu pe Aurelie în siguranţă. Adio, Rodolphe ! 

Închise valiza, încalecă şi, fără şea şi fără scări, şuierând 
ca la vinătoare, dispăru în noapte. 

În aceeaşi seară, la Paris, o doamnă care se numea 
Victoire, şi care fusese dădaca lui Raoul, aştepta într-un 
automobil în faţa unui mic palat Particular din strada Courcelles, 
unde locuia Bregeac. La volan era Raoul. Aurelie nu veni. Dar 
începînd din zori, tînărul îşi reluă pînda. Pe stradă, văzu un 
vagabond care scotocea cu un băț în lăzile de gunoi. Lui Raoul 
nu-i fu deloc greu să recunoască, sub zdrenţele vagabondului, 
pe criminalul Jodot. „Ticălosul s-a şi apucat de treabă?" 

Pe o alta ușă, o cameristă ieşi repede din casă, şi dădu 
fuga pînă la farmacia de alături. Cu o bancnotă în mînă, Raoul o 


aborda şi află că Aurelie, imediat ce sosise, fusese culcată în 
pat, cu o febră atît de mare, încît delira. 
Spre prînz, Marescal începu să dea tircoale casei. 


CAPITOLUL VIII - Manevre şi dispoziţii de luptă 


Evenimentele i-au fost de mare ajutor lui Marescal. Statul 
în casă al Aureliei însemna un eşec total pentru Raoul, iar 
pentru fată neputinţa de a fugi era dublată de spaima de a nu fi 
denunţată. Marescal îşi luase de altfel nişte măsuri de prevedere 
: pusese de pază lingă locuinţa fetei un om care-i era credincios 
şi care-i dădea zilnic raportul despre starea bolnavei. In caz de 
vindecare rapidă, trebuia să acţioneze imediat. 

„Da, îşi spuse Raoul, dar dacă n-a acţionat, înseamnă că 
sînt motive care-l împiedică încă să o denunțe pe Aurelie şi 
aşteaptă să se facă bine. Pînă atunci, își spuse el, mai este timp 
să ne pregătim şi noi". Numai că, dacă voia să învingă, nu era 
suficient s-o păzească zi de zi pe Aurelie, ci trebuia să răs- 
colească trecutul şi să descopere care erau motivele ce-i 
determinau pe cei patru bărbaţi s-o urmărească astfel şi în ce 
scop fuseseră săvirșite crimele din tren. Dintre cei patru bărbaţi, 
doi — Marescal şi Bregeac — o persecutau, fiindcă o iubeau. 
Ceilalţi doi — Jodot şi Guillaume — o urmăreau, pentru a-i 
smulge un secret. Deci combinaţia dintre cele două elemente — 
dragostea şi lăcomia — dezlănţuise toată tragedia. Pe moment, 
Guillaume fusese scos din cauză. Bregeac şi Jodot nu-l 
nelinişteau prea tare pe Raoul. Singurul care trebuia 
supravegheat cu atenţie era Marescal. 

În faţa casei lui Bregeac exista o locuinţă goală. Raoul se 
instală imediat în ea. Şi pentru că Marescal îşi pusese un om de 
pază, şi-o apropie şi el pe camerista fetei care, în lipsa 
paznicului, îl dusese de trei ori lîngă patul lui Aurelie. 

Tînăra nu păru să-l recunoască. Era încă atit de slăbită de 
febră, încît nu rosti decit cîteva cuvinte fără şir, apoi închise 
ochii. Dar Raoul fu sigur că-i aude, aşa că vorbi cu acel glas cald 
şi convingător care o linişti pe loc! 

— Sînt eu, Aurelie, zise el. După cum vezi sînt credincios 
făgăduielii pe care ţi-am făcut-o aşa că poţi avea deplină 
încredere în mine. Îţi jur că te voi scăpa de duşmanii dumitale. 
Cum crezi că te voi lăsa singură aici, cînd eu nu mă gîndesc 


decit la dumneata ? Te voi ajuta să-ţi refaci viaţa şi ea îţi va fi 
simplă şi frumoasă. Ştiu că eşti nevinovată. Am ştiut tot timpul 
acest lucru, chiar atunci cand te acuzam. Dovezile, chiar cele de 
netăgăduit, sunt false. Domnişoara cu ochii verzi nu poate fi o 
criminală... 

Nu se temu să meargă chiar mai departe cu mărturisirile. 
li şopti cuvinte pline de tandrete şi îi dădu sfaturi: 

— Dumneata eşti toată viaţa mea, n-am mai întîlnit o 
persoană plină de atita farmec şi graţie ! Ai încredere în mine, 
Aurelie ! Nu-ţi cer decât să mă asculţi şi să ai încredere. Dacă 
cineva te întreabă ceva, nu răspunde. Dacă cineva îţi scrie, nu 
răspunde. Dacă vor să te ducă de aici, refuză să pleci. Chiar în 
cele mai dificile momente, te rog să ai încredere în mine. Eu voi 
fi tot timpul aici, pentru că nu trăiesc decit pentru dumneata şi 
prin dumneata. 

Chipul fetei se destinse brusc. Apoi adormi ca legănată de 
un vis frumos. Raoul se strecură în odaia lui Bregeac şi cercetă 
toate actele, toate hirtiile doar, doar va găsi ceva care să-l poată 
lămuri. Procedă la fel şi cu hirtiile lui Marescal, scotocindu-i 
minuţios apartamentul pe care-l avea acesta în strada Rivoli. 
Apoi făcu cercetări discrete la biroul unde lucrau Marescal şi 
Bregeac. Ura şi rivalitatea dintre ei era cunoscută de toţi. 
Susţinuţi şi unul şi altul de persoane suspuse, erau amindoi 
prost văzuţi de alte persoane şi mai puternice atît din ministerul 
de interne cat şi din prefectura de poliţie. Din pricina 
neînțelegerilor dintre ei suferea serviciul. Cei doi rivali se acuzau 
pe faţă de fapte grave. Se vorbea despre îndepărtarea unuia 
dintre ei. Cine urma să fie sacrificat? 

Într-o zi, ascuns după o draperie, Raoul îl văzu pe Bregeac 
la capul lui Aurelie. Era un bărbat înalt, şi galben la faţă care în 
orice caz avea mult mai multă eleganţă şi distincţie decit 
vulgarul Marescal. Trezinduse şi văzindu-l aplecat asupra ei, fata 
îi spuse pe un ton aspru: 

— Lasă-mă, lasă-mă !... 

— Vai, cum mă deteşti şi cu cată bucurie mă răneşti ! 

— Nu l-am rănit niciodată cu nimic pe omul cu care s-a 
măritat mama ! 

El o privi cu o suferinţă vizibilă. 

— Eşti deosebit de frumoasă, copila mea ! Dar, vai ! Tot 
timpul mă ţii la distanţă. Ştiu, poate că nu trebuia să mă port 


astfel ! Multă vreme nu m-am simţit atras de tine, decit din 
pricina acelui secret pe care nu ştiu de ce mi-l ascunzi. Dacă nu 
te-ai fi încăpăţinat să taci atita vreme, n-aș fi observat cît ești de 
frumoasă şi nu m-aș fi îndrăgostit de tine, chinuindu-mă astfel, 
pentru că ştiu că tu nu mă iubeşti şi probabil nu mă vei iubi 
niciodată... 

Fata nu vru să-l mai asculte şi întoarse capul. Totuşi, el 
continuă : 

— În timpul delirului ai vorbit adesea despre niște 
dezvăluiri pe care voiai să mi le faci. In legătură cu ce? In 
legătură cu fuga ta smintită cu neisprăvitul de Guillaume ? Unde 
te-a dus ticălosul ăla ? Ce ţi s-a întîmplat înainte de a te refugia 
la mînăstire ? 

Dar fata tăcu, fie din dispreţ, fie că era prea slăbită. 

După ce plecă Bregeac, plecă şi Raoul. Indepărtîndu-se, 
văzu că Aurelie plingea. 

În concluzie, după două săptămîni de investigaţii oricare 
altul, în afară de Raoul, s-ar fi descurajat. Dar iată că într-o 
dimineaţă, în timp ce stătea cu fruntea lipită de fereastră şi cu 
ochii aţintiţi la geamurile casei lui Bregeac, îl văzu pe Jodot răs- 
colind prin lăzile cu gunoi. După o vreme, făcîndu-i-se foarme, 
se aşeză direct pe trotuar, în faţa casei lui Bregeac şi începu să 
mănînce ceva, trăgind spre sine doar plicurile mototolite şi 
hârtiile rupte, risipite pe lingă lada de gunoi. Deci, pe Jodot îl 
interesa corespondenţa lui Bregeac. După un sfert de ceas, 
după ce virise câteva hirtii în buzunar, se ridică de jos şi plecă. 
Raoul îl urmări pînă în Montmartre unde Jodot intră într-o 
crişmă. După trei zile reveni şi reîncepu aceeaşi operaţie. Dar 
cum era într-o duminică, Raoul îl văzu pe Bregeac pîndindu-l şi 
el pe Jodot, de după perdea. Cînd Jodot plecă, Bregeac îl urmări 
la rîndul său, cu infinite precauţii. Raoul îi urmări pe amîndoi, de 
departe. Oare avea să cunoască în sfirşit ceea ce îi unea pe 
Bregeac şi Jodot ? 

Străbătură astfel, unul în spatele celuilalt, cartierul 
Monoeau, trecură de fortificaţii şi ajunseră la capătul 
bulevardului Ginau, pe malul Senei. Citeva vile modeste 
alternau cu nişte terenuri virane. Jodot îşi puse sacul lîngă zidul 
uneia dintre ele şi se aşeză să mănince. Rămase acolo vreo 
patru ore supravegheat de Bregeac, care mînca şi el, la vreo 
treizeci de metri mai încolo, sub umbrarul unui birt şi de Raoul 


care, întins pe malul unui şanţ, fuma liniştit. 

Cînd Jodot plecă, Bregeac o luă în direcţia opusă, ca și 
cum afacerea nu l-ar mai fi interesat. Raoul intră în birt, discută 
cu patronul şi află că vila de care se sprijinise Jodot aparţinea 
fraţilor Loubeaux, asasinați în rapidul de Marsilia, de trei indivizi. 
Poliţia pusese sigiliu la uşă şi încredinţase paza casei, unui 
vecin, care în fiecare duminică se ducea să se plimbe. 

Raoul tresări, auzind numele celor doi fraţi Loubeaux. 
Tertipurile lui Jodot aveau o deci anumită semnificaţie, îşi 
extinse cercetările şi află că în epoca porţii lor, fraţii Loubeaux 
stăteau foarte puţin în acea vilă pe care o foloseau ca depozit 
pentru şampania cu care făceau comerţ. Se despărţiseră de 
asociatul lor şi călătoreau pe cont propriu. 

— Asociatul lor ? întrebă Raoul. 

— Da, numele lui încă mai figurează pe plăcuţa de aramă 
fixată pe uşă : „Fraţii Loubeaux şi Jodot". 

— Jodot ? se miră Raoul. 

— Da, un bărbat burduhănos, roşu la faţă, care aduce cu 
uriaşul întâlnit prin iarmaroace. Nu l-a mai văzut nimeni pe aici 
de mai bine de un an. 

„O informaţie de o importanţă considerabilă ! îşi spuse 
Raoul, după ce rămase singur. Deci, Jodot a fost pe vremuri 
asociatul celor doi fraţi pe care mai tîrziu avea să-i ucidă. Nu e 
de mirare că justiţia nu l-a deranjat încă, pentru că habar n-are 
că Jodot e implicat în afacere. Marescal e convins că cel de-al 
treilea complice sînt eu. Dar atunci de ce Jodot mai vine în 
locurile unde au stat odinioară victimele sale? Şi de ce Bregeac 
supraveghează această expediţie?" 

Săptamina trecu fără incidente. Jodot nu mai apăru în faţa 
casei lui Bregeac. Dar sîmbătă, Raoul, fiind convins că duminică 
individul se va întoarce la vila fraţilor Loubeaux, sări gardul şi 
intră pe una din ferestre, în casă, urcînd la primul etaj. Văzu 
două camere încă mobilate. După răvăşeala din ele, îşi dădu 
seama că fuseseră scotocite. De către cine? Parchetul? 
Bregeac? Jodot? Şi de ce? 

Raoul nu mai căută şi el, convins că cei care i-o luaseră 
înainte sau nu găsiseră nimic sau ce căutaseră nu se mai afla 
acolo. Se instală deci într-un fotoliu pentru a petrece noaptea. 
Luă de pe masă o carte şi la lumina unei lanterne încercă să 
citească. Dar lectura îi făcu somn şi adormi. 


Adevărul nu se dezvăluie decit celor care-l silesc să iasă la 
lumină. Dimineaţa, Raoul, revăzînd cartea pe masă, fu izbit de 
coperţile ei îmbrăcate într-un fel de lustrui negru, ca cel pe care- 
| folosesc fotografii ca să-şi acopere aparatul, și începu să caute. 
Intr-o gaură făcută în lambriul din perete găsi trei bucăţi din 
acea stofă şi un vraf de hirtii. Cercetând bucăţile, văzu că din 
fiecare se tăiase cîte un cerc cam de mărimea unei farfurii. 

— Asta e ! murmură el tulburat. lată din ce erau făcute 
cele trei măşti ale bandiţilor din tren. Stofa asta e o dovadă de 
netăgăduit ! 

Adevărul i se părea acum atît de simplu şi de firesc, atit 
de conform cu intuiţia sa, încît începu să ridă în tăcerea 
profundă a camerei. 

La ora opt, vecinul care păzea vila îşi făcu rondul prin 
odăile de la parter şi încuie uşile. La ora nouă, Raoul cobori în 
sufragerie, trase storurile şi deschise fereastra aflată deasupra 
locului unde obișnuia să se aşeze Jodot. Tilharul fu prompt la 
întîlnire. Işi sprijini sacul de perete şi, după ce se așeză, îl 
desfăcu să măniînce. Incet, astfel încît Raoul nu auzi nimic. 
Masa, compusă din carnaţi şi brînză, fu completată cu o pipă al 
cărei fum ajunse pînă la Raoul. Mai trecu ce mai trecu şi Jodot 
ajunse la cea de a treia pipă, pierzind astfel vreo două ceasuri 
petrecute pe caldarim, cu spatele rezemat de peretele casei. 
Raoul nu-şi putu explica în nici un fel acea îndelungată şedere a 
vagabondului. Probabil că Bregeac se afla sub bolta de verdeață 
a birtului. În sfârşit, cu cîteva minute înainte de amiază, Jodot 
rosti aceste cuvinte : 

— Ei, cum ? Nici o noutate? N-ai să-mi spui nimic? 

Părea că vorbeşte cu cineva care s-ar fi aflat alături. 
Totuşi lîngă el nu se afla nimeni. 

— Ei, drăcia dracului, bombăni el, e totuşi acolo ! Am avut- 
o în mînă şi am văzut-o acolo cu ochii mei ! Ai făcut ce ţi-am 
zis ? Ai răscolit toată partea dreaptă a pivniţei, aşa cum ai 
căutat mai zilele trecute în partea stingă ? Păi ar fi trebuit totuşi 
să găseşti ceva... 

Tăcu o vreme, apoi reluă: 

— S-ar putea căuta şi în altă parte, pe terenul viran sau în 
spatele casei unde ăia ar fi putut arunca sticla. Bregeac a căutat 
prin casă, dar nu s-a gîndit că obiectul s-ar putea afla afară. Du- 
te şi caută. Te aştept aici ! 


Raoul nu mai ascultă, începuse a înţelege de îndată că 
Jodot vorbise cu cineva care se afla în pivniţă. Acea pivniţă se 
întindea probabil sub toată casa şi avea o răsuflătoare care 
dădea în stradă, pe peretele de care se sprijinea Jodot. Urcă 
repede la primul etaj unde ferestrele uneia dintre camere dă- 
deau spre terenul viran. Văzu, aşa cum presupuse, un copil de 
şapte sau opt ani, foarte plăpînd, de o slăbiciune neînchipuită, 
îmbrăcat cu un maiou cenușiu, strecurîndu-se printre gunoaiele 
de pe terenul viran pe care se afla o placardă mare pe care scria 
„De vinzare". Dacă Jodot nu se înşelase, operaţiunea trebuia să 
se termine repede. Şi se termină. După zece minute copilul 
descoperi sticla şi începu să alerge spre vilă. Coborând la locul 
de pîndă de la parter, Raoul îl auzi pe Jodot zicînd : 

— Ai găsit-o ? Bravo ! Amicul Bregeac poate să se 
spînzure ! Hai, intră repede în sac! 

Băiatul, fiind atit de slab, se strecură printre zăbrelele 
răsuflătorii şi intră în sac. Imediat Jodot se ridică de jos şi, 
punîndu-şi povara pe umeri, se îndepărtă. 

Fără să mai şovăie, Raoul sparse încuietorile şi ieşi din 
vilă. La trei sute de metri înaintea lui mergea Jodot, ducîndu-şi 
micul complice în spate. La o sută de metri în urma lui Jodot se 
strecura Bregeac, ascunzindu-se pe după copaci. Pe Sena, un 
pescar într-o barcă, mergea în aceeaşi direcţie: era Marescal. 
Deci Jodot era urmărit de Bregeac, Bregeac şi Jodot erau 
urmăriţi de Marescal, şi toţi trei urmăriţi de Raoul. Scopul 
urmăririi: o sticlă. 

Jodot se opri, iar odată cu el şi ceilalţi trei. Copilul ieşi din 
sac şi se aşeză pe o bancă alături de Jodot, care începu a 
cerceta sticla, agitînd-o şi privind-o în lumină. Bregeac îşi dădu 
seama că era momentul să intre în acţiune. Aşa că se apropie 
pe nesimţite de bancă. Tinea în faţă, ca pe un scut, o umbrelă 
menită să-i ascundă faţa. În barcă, Marescal își ţinea chipul sub 
o pălărie imensă de pai. Cînd Bregeac fu doar la trei paşi de 
bancă, fără ca să se sinchisească de lumea care trecea, înşfăcă 
sticla din mîna lui Jodot şi o luă la fugă pe o alee care-l scoase la 
fortificaţii. Totul a fost săvirșit cu o repeziciune care la început îl 
ului pe Jodot. Cînd îşi veni în fire, vagabondul începu să strige, 
să se agite, dar degeaba. Marescal, care prevăzuse agresiunea, 
sărise din barcă şi se năpustise după hoţ. Bregeac, bun 
alergător, fugea fără a întoarce capul. Marescal — care nu se 


gîndea decit la Bregeac — nu întoarse nici el capul, aşa că Raoul 
o porni în urma lor, fără a-şi mai lua vreo precauţie. 

În zece minute, primul dintre cei trei alergători ajunse la 
poarta Ternes. Încălzindu-se, Bregeac îşi scoase pardesiul. Chiar 
atunci un tramvai opri în staţie. O mulţime de călători, care 
aşteptau să se întoarcă la Paris, se îmbulziră în vagon. Bregeac 
se viri printre ei. Marescal făcu la fel. Înghesuiala era atit de 
mare, încît Marescal şterpeli cu uşurinţă sticla din buzunarul lui 
Bregeac fără ca acesta să simtă ceva. La prima staţie, Marescal 
cobori şi-şi luă picioarele la spinare. Nu după mult, Raoul îl văzu 
pe Bregeac făcînd eforturi disperate să iasă din înghesuială şi să 
se aviînte în urmărirea hoţului. 

Acesta alesese străzile paralele cu aleea Ternes, care sînt 
mai strîmte şi mai întortocheate. Marescal alerga ca un nebun. 
Cînd ajunse în aleea Wagram, se opri să-şi tragă răsuflarea. Era 
lac de sudoare, cu ochii injectaţi şi cu vinele gitului umflate. Nu 
mai putea fugi. Cumpără un ziar şi înfăşură sticla. Apoi aruncă o 
privire în jur. Punîndu-şi sticla la subţioară, porni clătinîndu-se ca 
unul care rezistă în picioare doar printr-o minune. Intr-adevăr, 
pomădatul Marescal nu reuşea să-şi revină. Gulerul îi era prea 
strîns. Din virful bărbii îi curgeau picături de sudoare. 

Cu puţin înainte de a ajunge în Place de l'Etoile, un domn 
cu nişte ochelari mari, negri, cu o ţigară în gură, venind din sens 
opus, îi bară drumul şi, fără să-i spună un cuvint, îi suflă fumul în 
ochi, zimbindu-i. Căscînd ochii mari, comisarul întrebă gifiind : 

— Cine eşti domnule ? Ce vrei ? 

Dar la ce bun să-l mai întrebe ? Doar ştia că era cel de-al 
treilea complice, iubitul lui Aurelie şi duşmanul său. Şi acest om 
care i se părea diavolul în persoana, întinse degetul spre sticlă şi 
zise pe un ton glumet : 

— Hai, dă-o-ncoace ! Fii băiat drăguţ ! Ce naiba, un 
comisar ca tine să se plimbe cu o sticlă subţioară ? Hai, dă-o- 
ncoace !... 

Marescal renunţă să mai lupte. Ce era să facă ? Să strige, 
să cheme lumea în ajutor, să-i asmuţă pe cei care se plimbau pe 
alee împotriva asasinului? îşi dădu seama că nu mai era în stare. 
Acea fiinţă infernală îi răpise toată energia şi, ca un hoţ căruia i 
se pare foarte firesc să restituie obiectul furat, îl lăsă pe Raoul 
să-i ia sticla de la subţioară. 

În acel moment ajunse şi Bregeac, cu răsuflarea tăiată, 


nemaiavînd puterea nici să se arunce asupra celui de-al treilea 
hoţ, nici măcar să-l ia la rost pe Marescal. Năuciţi, rămaşi 
amindoi la marginea trotuarului, îl priveau pe domnul cu 
ochelari negri care urcase într-un automobil elegant, salutîndu-i 
cu pălăria. 

Odată ajuns acasă, Raoul despachetă sticla din ziarul în 
care o împachetase Marescal. Nu era o sticlă de un litru, ca cele 
în care se vind apele minerale, fără dop, dintr-o sticlă opacă, 
aproape neagră. Pe eticheta murdară şi plină de praf, dar care 
totuşi fusese protejată împotriva intemperiilor, o inscripţie cu 
litere groase : APA TINEREŢII. Dedesubt, mai multe rînduri pe 
care le descifra cu greu şi care constituiau evident formula 
acelei Ape a tinereţii. Bicarbonat de sodiu : 1,349 grame. 
Bicarbonat de postasiu : 0,435 grame. Bicarbonat de calciu 
120,5 grame, etc, etc. Dar sticla nu era goală, în interior se afla 
ceva, ceva care foşnea. Probabil vreo hîrtie. Întoarse sticla, o 
scutură, dar nu căzu nimic din ea. Atunci vîrî înăuntru o sfoară 
cu un mic laţ şi, cu puţină răbdare, scoase la lumină o foaie de 
hîrtie, răsucită ca un tubuleţ şi legată cu un şnur roşu. 
Desfăcînd-o, Raoul văzu că de fapt nu era vorba decit de o ju- 
mătate de coală de hirtie obişnuită, care fusese ruptă în părţi 
inegale pe care cineva scrisese următoarele fraze: „Acuzația 
este adevărată şi mărturisirea mea este formală. Sint singurul 
răspunzător de crima comisă. Nu sint vinovaţi nici Jodot, nici 
Loubeaux. Bregeac'". Incă de la prima privire Raoul recunoscu 
scrisul lui Bregeac. Atiît hirtia îngălbenită, cît şi cerneala 
decolorată de vreme, dovedeau că biletul trebuie să fi fost scris 
cu cincisprezece sau douăzeci de ani în urmă. Care să fi fost 
acea crimă? Şi contra cui fusese săvirşită? 

Raoul reflectă îndelung. Apoi conchise cu glas tare: 

— Toată încilceala acestei afaceri se datoreaza faptului că 
aici s-au amestecat două fapte, două drame, dintre care prima a 
determinat-o pe a doua. Crima din trenul rapid are ca personaje 
pe cei doi Loubeaux, pe Guillaume, Jodot şi Aurelie. Există însă 
prima dramă, petrecută odinioară, care-i are ca actori pe 
Bregeac şi Jodot. Situaţia, din ce în ce mai complicată pentru cel 
care nu posedă cheia, e foarte clară pentru mine. Ora bătăliei 
decisive se apropie. Miza e Aurelie, sau mai curînd secretul pe 
care-l deţine domnişoara cu ochii verzi. Cel care va fi, timp de 
câteva momente — prin forţă, viclenie sau dragoste — stăpinul 


privirilor sau al gîndurilor sale, va deveni stăpînul acelui secret 
pentru care au murit atiţia. Şi în acest virtej de răzbunări, de ură 
şi de lăcomie, Marescal — cu patima, ambiția şi ranchiuna sa — 
vrea să mai amestece şi cumplita maşinărie a justiţiei. 

Raoul începu deci a se pregăti minuţios şi cu atât mai 
multă grijă, cu cit fiecare dintre adversarii săi îşi sporiseră 
precauţiile. 

Astfel Bregeac le făcu vint atit celui care-l informa pe 
Marescal despre starea sănătăţii fiicei sale vitrege, cît şi 
cameristei care-l informa pe Raoul. Storurile de la ferestrele din 
faţă fuseseră trase, iar ferestrele închise. Pe de altă parte, 
Marescal îşi pusese agenţii să supravegheze casa lui Bregeac. 
Numai Jodot nu-şi făcuse încă apariţia. Deposedat de 
documentul care cuprindea mărturisirea lui Bregeac, probabil că 
se retrăsese într-o ascunzătoare sigură. 

Acea etapă a durat vreo cincisprezece zile. Raoul s-a 
prezentat sub un nume de împrumut la soţia ministrului care-l 
proteja pe Marescal şi a reuşit să pătrundă în intimitatea acelei 
doamne — cam coaptă şi foarte geloasă — faţă de care soţul ei 
nu avea nici un secret. Atenţiile lui Raoul o flatară enorm. Fără 
să-şi dea seama de rolul pe care-l juca şi neştiind de pasiunea 
lui Marescal faţă de Aurelie, ea îl ţinu la curent pe Raoul cu toate 
manevrele comisarului, cît şi cu faptul că se străduia, cu ajutorul 
bărbatului ei, să-i răstoarne pe Bregeac şi pe toţi cei care-l 
susțineau. 

Raoul aproape că se sperie. Totul fusese atit de bine 
organizat, încît se întrebă dacă n-ar trebui să o ia înainte, s-o 
răpească pe Aurelie şi să năruie planul inamicului. „Şi după 
asta? gîndi el. Conflictul va rămîne acelaşi şi totul va fi luat de la 
capăt". Deci, rezistă tentaţiei. 

Intr-o după-amiază, întorcîndu-se acasă, găsi o scrisoare. 
Soţia ministrului îl anunţa că Marescal hotărise s-o aresteze pe 
Aurelie a doua zi, în 12 iulie, la ora trei după-masă. 

„Sărmana domnişoară cu ochi verzi ! îşi spuse Raoul. Oare 
va avea încredere în mine, aşa cum am rugat-o ? Vor urma alte 
spaime şi alt rînd de lacrimi?" 

Dormi totuşi liniştit, ca un căpitan în ajunul unei mari 
bătălii. La ora opt se sculă. Sosise ziua hotă-ritoare. 

Către prînz, în vreme ce femeia care făcea menajul, 
bătrîna lui dădacă, Victoria, intra pe uşa de serviciu cu plasa de 


cumpărături, șase oameni postați pe scară pătrunseră cu forţa 
în bucătărie. 

— Stăpînul tău e acasă? întrebă unul din ei Hai, nu te mai 
strădui să minţi. Sunt comisarul Marescal şi am mandat de 
arestare împotriva lui. 

Tremurînd, femeia murmură: 

— E în biroul lui. 

— Condu-ne într-acolo ! 

Şi-i trînti o mînă pe gură, pentru ca Victoire să nu-şi poată 
avertiza stăpînul. Merseră astfel de-a lungul unui coridor la 
capătul căruia se afla o cameră. 

Raoul nu avu cînd să se apere. Luat prin surprindere, fu 
legat fedeleş şi dus la poliţie. Marescal îi spuse doar atit: 

— Eşti şeful bandiţilor din trenul rapid şi te numeşti Raoul 
de Limezy. 

Apoi, adresîndu-se oamenilor săi, spuse: 

— La poliţie! lată mandatul de arestare! Şi discreţie! Tony, 
răspunzi de el! Şi tu la fel, Labonce! Duceţi-l ! Ne întâlnim la ora 
trei în faţa casei lui Bregeac. Acum va fi rîndul domnişoarei şi al 
lui Bregeac! 

Patru oameni plecară cu Raoul. Marescal îl opri lîngă sine 
pe Sauvinoux. Începu a cerceta biroul arestatului şi-şi însuşi 
cîteva hirtii. Dar nici el, nici Sauvinoux nu găsiră ceea ce căutau: 
sticla pe care, cu cincisprezece zile mai înainte, Marescal 
avusese vreme să citească : Apa tinereții. 

Se duseră să prinzească la restaurantul vecin. Apoi se 
întoarseră. Marescal se încăpăţina să găsească sticla. În sfîrşit, 
după două ore şi un sfert, Sauvinoux o descoperi sub marmora 
căminului. Avea dop şi era sigilată cu ceară roşie. 

Marescal o scutură şi o privi în lumină : conţinea un mic 
sul de hirtie. Uite hiîrtia? Ezita. Nu. "Nu încă. O va citi în fata lui 
Bregeac ! Bravo. Sauvinoux, vad ca eşti băiat deştept” 

Faţa lui Marescal strălucea de bucurie. „Ne apropiem de 
capăt! îşi spuse el. II am pe Bregeac la mînă. Va juca aşa cum îi 
voi cînta eu. Cît despre puştoaică, nu mai are cine s-o apere. 
lubitul ei e la răcoare. Acum, între noi doi, iubito !" 


CAPITOLUL IX - Soră Anne, soră Anne, nu vezi pe 
nimeni venind? 


În aceeaşi zi, către ora două, „puştoaica" se îmbrăca. Un 
servitor bătrîn, Valentin, la care se reducea acum tot personalul 
casei, îi adusese miîncarea în cameră şi o anunţase că Bregeac 
dorea să-i vorbească. 

Fata abia se ridicase de pe boală, încă foarte slăbită, 
palidă, se silea să stea dreaptă şi cu fruntea sus, ca să poată 
apărea în faţa omului pe care-l detesta, îşi dădu cu puţin ruj pe 
buze, îşi puse un pic de roşu în obraji şi cobori. 

Bregeac o aştepta la primul etaj, în cabinetul său de lucru, 
o cameră mare, cu storurile trase şi cu o lampă care o lumina. 

— la loc, zise el. 

— Nu! 

— Stai jos. Eşti încă slăbită. 

— Spune-mi ce ai de spus ca să mă duc mai repede în 
camera mea. 

Bregeac se plimbă citeva minute prin odaie. Era agitat şi 
preocupat. Se uita pe furiş la Aurelie cu multă patimă, dar şi cu 
ostilitate, ca un om care se izbeşte de o voinţă de neîmbliînzit. Şi 
totuşi îi era milă de fată. Se apropie de ea şi punîndu-i o mînă pe 
umăr o sili să se aşeze cu forţa. 

— Ai dreptate, zise el. Ceea ce am să-ţi comunic poate fi 
spus în cîteva cuvinte. N-ai decit să hotărăşti după aceea. 

Deşi stăteau unul lîngă altul, erau la fel de departe unul de 
celălalt, ca doi adversari. Bregeac, care îşi dădu seama de acest 
lucru, înţelese că toate cuvintele pe care le va rosti nu vor avea 
alt rezultat decit să adîncească şi mai mult prăpastia dintre ei. 
Crispîndu-şi pumnii, rosti totuşi : 

— Mă mir că încă nu pricepi că sîntem înconjurați de 
duşmani şi că situaţia nu mai poate dura. Ea întrebă: 

— Ce duşmani ? 

— Eh, nu-l ignora pe Marescal, care te detestă şi care vrea 
să se răzbune. 

Apoi îi explică grav : 

— Asculta, Aurelie, să ştii că de citva timp sîntem 
supravegheați. La minister mi s-a scotocit prin sertare. Superiori 
şi inferiori, toată lumea este împotriva mea. De ce? Pentru că 
sînt cu toţii, mai mult sau mai puţin, în solda lui Marescal pe 
care toţi îl ştiu protejat de ministru. Or, noi doi sîntem legaţi 
unul de altul, fie chiar şi numai datorită urii sale. Dar mai sîntem 
legaţi şi prin trecutul nostru care e acelaşi, fie că vrei sau nu. 


Te-am crescut şi îţi sînt tutore. Ruina mea e şi ruina ta. Şi chiar 
mă întreb dacă nu cumva asta urmăreşti. De fapt, după anumite 
semne, cred chiar că pe mine mă vor lăsa în pace; cea vizată 
eşti tu! 

Aurelie păru că se clatină. 

— Ce semne ? întrebă ea. 

— E chiar mai rău decit atât. Am primit o scrisoare 
anonimă, scrisă pe hârtia ministerului... o scrisoare absurdă, 
incoerentă, în care sînt avertizat că vei fi urmărită în justiţie. 

Fata mai avu energia să zică: 

— Urmărită ? ! Eşti nebun ! Te iei după o scrisoare 
anonimă ? 

— Da, fiindcă Marescal e în stare de orice josnicie. 

— Dacă ţi-e frică, pleacă. 

— Mi-e frică pentru tine, Aurelie. 

— Eu n-am a mă teme de nimic. 

— Omul ăsta a jurat să te piardă. 

— Atunci lasă-mă să plec. 

— Crezi că ai avea puterea necesară ? 

— Da, aş găsi puterea necesară ca să părăsesc această 
închisoare în care mă ţii închisă numai pentru ca să mă ai sub 
ochi. 

El schiţă un gest de descurajare. 

— Taci ! N-aș mai putea trăi fără tine. Am suferit enorm cit 
ai lipsit. Prefer orice numai să nu fiu despărţit de tine. Viaţa mea 
depinde de privirea, de viaţa ta... 

Ea se ridică plină de indignare. 

— Îţi interzic să-mi vorbeşti astfel ! Te-ai jurat că nu voi 
mai auzi niciodată vreun cuvint de acest gen! 

În vreme ce Aurelie, epuizată, se reaşeză, el se îndepărtă 
trîntindu-se într-un fotoliu, luîndu-şi capul în miini, ca un om 
înfrînt pentru care viaţa a devenit o povară. Apoi, după o lungă 
tăcere, reluă cu glas stins : 

— Mă urăşti şi mai mult decît înainte de a pleca de acasă. 
Te-ai întors complet schimbată. Cum ţi-ai petrecut timpul, nu cît 
ai stat la mînăstire, ci în zilele cît te-am căutat ca un nebun, 
înainte de a ajunge la călugăriţe? Ştiu că nu-l iubeşti pe ticălosul 
ăla de Guillaume. Totuşi, ai fugit cu el. De ce? Şi ce s-a întîmplat 
între voi ? Ce s-a întâmplat cu el ? Am impresia că s-au petrecut 
nişte lucruri foarte grave. Te simt neliniştită, în delirul tău vor- 


beai de o fugă, de sînge, de cadavre... 

Fata tremură. 

— Nu, nu, nu-i adevărat ! N-ai înţeles bine ! 

— Ba am înţeles foarte bine ! ripostă el. lată, chiar în acest 
moment ai privirea speriată. S-ar crede că acel coşmar continuă. 

Apoi îi reproşă cu glas blind : 

— Ai nevoie de odihnă, biata mea copilă! Asta ani venit 
să-ţi propun. Azi-dimineaţă mi-am luat concediu, aşa că vom 
pleca. Jur că nu-ţi voi mai spune un cuvînt care ar putea să te 
ofenseze. Bineînţeles că nu-ţi voi mai vorbi nici despre secretul 
pe care ar trebui totuşi să mi-l încredinţezi. Nu voi mai încerca 
să citesc în adîncul ochilor tăi unde anume se ascunde el. Te voi 
lăsa în pace, Aurelie, nu te voi mai privi în ochi. Jur ! Şi acum 
hai, biata mea copilă ! încă eşti bolnavă, mi se rupe inima când 
te văd astfel. Am impresia că aştepţi nu ştiu pe cine... 

Aurelie tăcu cu o încăpăţinare înverşunată, între ea şi tatăl 
ei vitreg nu mai exista posibilitatea unei înţelegeri. Odioasa 
patimă a lui Bregeac îi despărţea mai mult decit toate 
neînțelegerile din trecut, decit toate ciocnirile zilnice luate 
împreună. 

— Răspunde, mergi cu mine ? 

— Nu, nu vreau ! Nu mai pot suporta prezenţa dumitale. 
Nu mai pot trăi în aceeaşi casă cu dumneata. La prima ocazie, 
voi pleca... 

— Şi probabil că nu singură, ricana el. La fel ca şi prima 
oară, tot cu Guillaume, nu-i aşa ? 

— Pe Guillaume l-am izgonit... 

— Atunci cu un altul. Un altul pe care am convingerea că-l 
aştepţi. Ochii tăi îl caută fără încetare, urechile tale îi pîndesc 
pasul. Uite, chiar în acest moment... 

Uşa vestibulului se deschise şi se închise. 

— Vezi? Ce-ţi spuneam eu? strigă Bregeac, rîzînd 
răutăcios. S-ar crede că într-adevăr tragi nădejde să vină cineva. 
Nu, drăguţa mea, nu va veni nimeni ! Nici Guillaume, nici 
altcineva. A venit Valentin pe care l-am trimis la minister să-mi 
aducă scrisorile sosite acolo. Căci astăzi nu mă duc la slujbă. 

Servitorul urcă treptele primului etaj, bătu la uşă şi intră. 

— Ai venit, Valentin ? 

— Da, domnule. 

— Erau scrisori, hirtii de semnat ? 


— Nu, domnule. 

— Hm, mi se pare ciudat. Şi corespondenţa ? 

—  Corespondenţa dumneavoastră a luat-o domnul 
Marescal. 

— Dar cu ce drept a cutezat Marescal să facă acest lucru ? 
El era acolo ? 

— Nu, domnule. A venit şi a plecat imediat. 

— A plecat ? E ora două şi jumătate. Poate vreo treabă de 
serviciu... 

— Da, domnule. 

— N-ai încercat să afli despre ce e vorba ? 

— Ba da, dar nimeni din birou nu ştia nimic. 

— A plecat singur ? 

— Nu. Cu Labonce, Tony şi Sauvinoux. 

— Cu Labonce şi Tony ! strigă Bregeac. Atunci e vorba de 
o arestare ! Cum de n-am fost anunţat de treaba asta ? 

Valentin plecă. Bregeac începu să se plimbe gînditor prin 
cameră. 

— Auzi... zise el. Tony, sufletul blestemat al lui Marescal... 
Labonce, unul dintre favoriţii săi... Şi toate astea fără ştirea mea 
| 

Trecură cinci minute. Aurelie îl privea neliniştită. Apoi 
Bregeac se îndreptă spre una dintre ferestre, pe care o 
deschise. Scoase un strigăt şi se înapoie spunînd : 

— Sînt toţi trei la colţul străzii. Stau la pîndă. 

— Cum ? strigă fata. Marescal vine încoace ? cu doi agenţi 
după el ? 

— Ce ai ? Ce te-a apucat ? întrebă Bregeac, mirat de 
tulburarea ei. 

— Nimic. Dar ori de cite ori aud de Marescal, mă sperii. 

— N-ai nici un motiv să te sperii, zise el, stăpînindu-şi 
teama. N-ai într-adevăr nici un motiv. Dar mă rog, te sperii 
adesea din pricina unor fleacuri. Am să mă duc să-l întreb şi sînt 
sigur că totul se va lămuri. Cred că nu noi sîntem cei vizaţi, ci 
locatarul de peste drum. 

— Ce locatar ? întrebă Aurelie. 

— Un individ pe care l-au arestat azi-dimineaţă. Ah, dacă l- 
ai fi văzut pe Marescal cum arăta ! | se citea pe chip o bucurie 
fără margini, dar şi o ură feroce. 

Aurelie se ridică de pe scaun albă ca varul. 


— Ce tot spui, domnule ? Au arestat pe cineva din casa de 
peste drum ? 

— Da, pe un oarecare Limezy, care se dădea drept 
explorator, un baron de Limezy. L-au dus la poliţie. 

Aurelie nu cunoştea numele lui Raoul, dar era sigură că 
despre el era vorba, întrebă cu voce tremurătoare : 

— Dar ce a făcut ? Şi cine este acest de Limezy ? 

— Dacă e să te iei după Marescal, ar fi asasinul din tren, 
cel de al treilea complice pe care îl caută. 

Aurelie fu cît pe-aci să cadă grămadă. Avea un aer rătăcit 
şi pipăia în gol pentru a-şi găsi un punct de sprijin. 

— Ce ai, Aurelie ? Ce se întîmplă? Ce legătură ai tu cu 
treaba asta ? 

— Sîntem pierduţi ! gemu ea. 

— Ce vrei să spui ? 

— Nu poţi înţelege... 

— Explică-te ! îl cunoşti pe omul acesta ? 

— Da... M-a scăpat din mîinile lui Marescal şi ale lui 
Guillaume şi ale lui Jodot pe care dumneata îi primeai aici. Astăzi 
ne-ar fi salvat din nou... 

Bregeac se uită la ea uluit. 

— Deci pe el îl aşteptai ? 

— Da, pe el. Mi-a făgăduit că va fi aici. L-am văzut 
bătîndu-şi joc de Marescal... Acum, continuă ea pe un ton sfîrșit, 
cred că cel mai bun lucru ar fi să ne ascundem undeva. ŞI 
dumneata şi eu. Se pare că există nişte fapte pentru care ai 
putea fi învinuit, care s-au petrecut odinioară... 

— Eşti nebună ! zise Bregeac tulburat, în ce mă priveşte n- 
am a mă teme de nimic. 

In ciuda negării sale, Bregeac ieşi din odaie şi o trase şi pe 
Aurelie după sine, pe palier. Dar în ultimul moment fata se 
opuse. 

— La ce bun ? Eu ştiu că vom fi salvaţi ! Va veni ! Va 
evada ! 

— Nu se evadează din arestul poliţiei, drăguţa mea ! 

— Crezi ? Ah, Doamne, ce grozăvie ! 

Era complet derutată, îi era frică de Marescal şi apoi acea 
arestare a lui Raoul. Poliţia avea să dea năvală în casă şi să-i 
pună cătuşe... 

Spaima tatălui vitreg o făcu să se hotărască. Dădu fuga în 


camera ei şi apăru cu o valiză mică în mînă. Bregeac se 
pregătise şi el. Păreau doi criminali care se pregăteau s-o 
şteargă. Coborîră scara, străbătură vestibulul. Dar chiar în acea 
clipa cineva sună la sonerie. 

— Prea tîrziu, spuse Bregeac. 

— Nu, spuse ea, însufleţită de o nădejde, dacă este el? 

Se gîndea la prietenul ei de pe terasa mînăstirii. Se jurase 
că n-o va părăsi şi că o va salva întotdeauna în ultima clipă. Ce 
însemnau pentru el obstacolele? Nu era stăpîn pe oameni şi pe 
evenimente? 

Soneria ţirii din nou. Bătrînul Valentin ieşi din sufragerie. 

— Deschide! îi porunci Bregeac. Dincolo de uşă se auzeau 
şuşoteli şi tropăit de ghete. Cineva bătu. 

— Deschide ! zise din nou Bregeac. 

Servitorul deschise uşa. În prag, se ivi mutra lui Marescal 
însoţit de trei oameni. Îngrozită, Aurelie se trase în dosul 
balustradei scării gemînd atit de încet, încît n-o auzi decit 
Bregeac. 

— Ah, Doamne, nueel! 

În faţa subalternului său, Bregeac îşi recăpătă prezenţa de 
spirit. 

— Ce doreşti, domnule? Ti-am interzis să mai calci în casa 
asta ! 

Marescal răspunse surizînd : 

— O afacere de serviciu, domnule director. Ordin de la 
ministru. 

— Ordinul mă priveşte pe mine ? 

— Da, pe dumneavoastră şi pe domnişoara. 

— Şi care te obligă să vii aici cu trei oameni. Marescal 
începu să ridă. 

— Nu, dar ştiţi... se plimbau pe aici şi atunci i-am luat cu 
mine Dar daca va deranjează... 

Intrînd în casă, văzu cele două valize. 

— A, deci e vorba de o călătorie... Un minut de întirziere şi 
misiunea mea ar fi fost ratată. 

— Domnule Marescal, rosti calm Bregeac, dacă ai de 
îndeplinit vreo misiune, de făcut vreo comunicare, fă-le şi să 
terminăm cît mai repede ! 

Comisarul se aplecă spre el şi spuse cu duritate: 

— Fără scandal, Bregeac, şi fără prostii. Nimeni nu ştie 


încă nimic, nici măcar oamenii mei ! Să trecem în birou ! 

— Nimeni nu ştie nimic despre ce, domnule? 

— Despre ceea ce se petrece şi care e destul de grav. 
Dacă fiica vitregă nu ţi-a spus încă nimic, poate că va fi de acord 
că o explicaţie fără martori, e oricum de preferat. Ce părere ai, 
domnişoară? Albă la faţă ca varul, fără a-şi părăsi locul, Aurelie 
părea gata să se prăbuşească. Bregeac zise scurt: 

— Să urcăm, domnule. 

Fata urcă şi ea. Între timp Marescal îşi vîri oamenii în casă. 

— Să nu vă mişcaţi din vestibul, zise el. Nimeni nu iese, 
nimeni nu intră. Servitorii să ramînă în bucătărie. Dacă voi avea 
nevoie de voi, voi scoate fluierul şi voi sufla o dată în el. Atunci 
Sauvinoux va da fuga la mine. S-a înţeles ? 

— Înţeles ! răspunse Labonce. 

— Sper că nu veţi face nici o greşeală ! 

— Nu, şefule. Ştiţi bine că nu sîntem nişte începători şi că 
vă vom urma ca un singur om. 

— Chiar împotriva lui Bregeac ? Ah, Tony, dă-o-ncoace... 

Inşfăcă sticla, urcă treptele cîte două deodată şi intră în 
cabinetul de lucru al lui Bregeac de unde în urmă cu şase luni 
fusese izgonit într-un chip atît de ruşinos. Ce victorie pentru el! 
Plin de insolenţă, începu să se plimbe prin cameră, cu pas cît 
mai apăsat, călcînd cu toată talpa şi contemplind rînd pe rînd 
portretele agăţate pe pereţi şi care o reprezentau pe Aurelie : 
Aurelie copil, Aurelie fetiţă, Aurelie tînără. Bregeac încercă să 
protesteze. Dar Marescal îl puse imediat la punct. 

— Degeaba, Bregeac. Slăbiciunea dumitale constă în 
faptul că nu cunoşti armele pe care le am împotriva domnişoarei 
şi deci şi împotriva dumitale. Cînd ai să le cunoşti, ai să-ţi dai 
seama că nu mai ai ce face. 

In picioare, unul în faţa celuilalt, cei doi duşmani se 
fulgerau cu privirile. Ura lor se datora ambițiilor, instinctelor şi 
mai ales unei înverşunate rivalități amoroase! Lîngă ei, Aurelie, 
stind dreaptă pe un scaun, aştepta. Lucru curios şi care-l izbise 
pe Marescal: fata părea să-şi fi revenit. Deşi slăbită şi fără 
putere, ea nu mai avea totuşi acel aer de căprioară fugărită. 
Ochii ei mari, minunaţii ei ochi verzi, plini de lacrimi care-i 
curgeau de-a lungul obrajilor palizi, priveau fix într-un anumit 
punct. Oare la ce se gindea? Mai credea cumva că el, Marescal, 
ar fi în stare s-o ierte? Să-i fie milă de ea? Îşi făcuse cumva un 


plan de apărare care să-i îngăduie să scape de pedeapsă ? 
Furios, Marescal bătu cu pumnul în masă. „Vom trăi şi vom 
vedea!" îşi zise. Şi lăsînd-o deocamdată pe fată, se întoarse 
către Bregeac. 

— Voi fi cît se poate de scurt. E vorba de nişte fapte dintre 
care unele ţi se par nebunești Bregeac, Nu încerca să le negi! 
Am să ţi le relatez cît mai simplu. Deci, în 26 aprilie... 

Bregeac tresări. 

— 26 aprilie e ziua cînd ne-am întîlnit pe bulevardul 
Haussmann. 

— Da, în ziua în care domnişoara dumitale a sters-o de 
acasă. 

După care Marescal adăugă: 

— Şi ziua cînd au fost ucise cele trei persoane din tren. 

— Şi ce legătură are una cu alta? Comisarul îi făcu semn 
să aibă răbdare. 

— Toate lucrurile la vremea lor. Continuă: 

— Deci în 26 aprilie, vagonul numărul cinci din trenul rapid 
era ocupat astfel: în primul compartiment, o englezoaică, miss 
Bakefield, o hoaţă, şi baronul de Limezy, aşa zisul explorator. In 
compartimentul din coadă, se aflau doi bărbaţi, fraţii Loubeaux, 
din unele surse. In al patrulea compartiment, se aflau doi tineri 
— o fată şi un băiat — care stinseseră lumina şi trăseseră storu- 
rile, ca să dea impresia că dorm. Tînărul era Guillaume Ancivel, 
speculant la Bursă şi hoţ, musafir asiduu în această casă şi care 
a sters-o pe furiş cu domnişoara aici de faţă. 

— Minti ! Minţi ! strigă Bregeac plin de indignare. Aurelie e 
deasupra unor astfel de bănuieli ! 

Dar Marescal continuă cu răceală: 

— Pînă la Laroche nu s-a întîmplat nimic, încă o jumătate 
de ceas, tot nimic. Apoi a urmat drama, violentă, bruscă. Cei doi 
tineri au ieşit din umbră şi au trecut în al cincilea compartiment 
unde s-au deghizat. Şi-au pus nişte bluze lungi, cenuşii, şepci, şi 
măşti negre. Baronul de Limezy îi aştepta. Cei trei o omorîră şi o 
prădară pe englezoaică. Apoi baronul îi puse pe cei doi complici 
să-l lege. Cei doi tineri îi ucid apoi pe cei doi fraţi Loubeaux. 
Cînd se întorc, se întîlnesc cu controlorul. Se încaieră, îl doboară 
pe controlor şi izbutesc să fugă. Cînd îşi vine în fire, controlorul îl 
găseşte pe baron legat fedeleş. Deci primul act s-a încheiat. 
Actul al doilea continuă cu fuga şi cu urmărirea celor doi prin 


pădure. les din umbră, încep să mă agit şi să dau dispoziţiile 
necesare. Rezultatul? Cei doi fugari sînt încercuiți. Unul scapă. 
Celălalt e arestat şi închis provizoriu în gară. Mă duc să-l văd şi 
să vorbesc cu el, dar fugarul era o femeie. Bregeac se dădu 
înapoi clătinîndu-se ca un om beat. Sprijinindu-se de spatele 
unui fotoliu, izbuti să spună: 

— Eşti nebun ! Debitezi vorbe incoerente. Te-ai smintit, 
Marescal... 

Dar Marescal continuă inflexibil : 

— Termin imediat. Datorită pseudo-baronului, prizoniera 
se salvează şi-l ajunge din urmă pe Guillaume Ancivel. Îi 
regăsesc la Monte-Carlo. Apoi îi pierd din nou. Îi caut în zadar 
pînă în ziua în care îmi vine ideea să mă întorc la Paris. 
Urmărindu-te, Bregeac, descopăr ascunzătoarea domnişoarei. 
Ajung la miînăstirea Sfinta-Maria, urc pe ultima terasă şi-o 
regăsesc pe fugară. Numai că între timp dumneaei şi-a 
schimbat iubitul - în loc de Guillaumel Ancivel, dau peste 
baronul de Limezy. Cel de al treilea complice. 

Bregeac asculta cu spaimă acele monstruoasei acuzaţii. 
Totul i se părea atit de adevărat, totul explica atît de logic 
propriile sale intuiţii ce se potriveau atit de bine cu mărturisirile 
făcute doar pe jumătate de către Aurelie, încît nu mai îndrăzni 
să protesteze. Din cînd în cînd se uita la fata care rămăsese 
nemişcată şi încremenită pe scaunul ei. Vorbele lui Marescal nu 
păreau s-o atingă. Făcea impresia că asculta mai curînd nu ce 
spunea comisarul, ci zgomotele de afară. Să mai fi nădăjduit 
oare vreun ajutor imposibil ? 

— Şi atunci, continuă Marescal, domnişoara a reuşit din 
nou să fugă. În schimb, astăzi mi-am luat revanşa. Şi ce 
revanşă, Bregeac! lţi mai aduci aminte cum m-ai alungat din 
această casă acum şase luni ca pe un servitor? Chiar şi cu 
lovituri de picioare, ştii tu unde... lar azi, uite cum s-a întors 
roata ! Mu mă las pînă nu o dau pe domnişoara asta mofturoasă 
pe mîna justiţiei ! 

— Nu, Marescal, strigă Bregeac, n-ai să faci asta! Nu poţi 
face aşa ceva ! 

— Ba pot foarte bine. Sus, pe terasa minăstirii, i-am 
propus să facem pace, dar n-a acceptat. Cu atît mai rău pentru 
ea! Acum, chiar dacă s-ar răzgindi, e prea tîrziu! E prea tirziu 
atit pentru ea, cît şi pentru tine, Bregeac. Plătindu-şi crimele pe 


care le-a săvirsit, îşi plăteşte şi datoria faţă de mine, pentru răul 
pe care mi l-a făcut. Trebuia pedepsită, iar eu mă răzbun 
pedepsind-o. Cu atît mai pentru ea! Se înfuriase atit de tare, 
încît îşi întări spusele dînd din picior şi lovituri în masa. Uită-te la 
ea, Bregeac! Crezi că-i trece prin minte ca măcar să-şi ceară 
scuze? Şi ştii de ce e astfel? Pentru că încă mai speră, Bregeac, 
speră că cel care a salvat-o de atitea ori o va salva şi acum. 

Aurelie nu se clinti. Marescal înşfacă telefonul. 

— Dă-mi, te rog, legătura cu domnul Philippe. Întorcîndu- 
se către fată, îi puse cel de-al doilea receptor la ureche. Dialogul 
fu scurt. 

— Tu eşti, Philippe ? 

— Marescal ? 

— Da. Ascultă. Se află lingă mine o persoană pe care 
vreau s-o conving de un lucru. Aşa că răs- punde la întrebarea 
mea. 

— Vorbeşte ! 

— Unde ai fost toată dimineaţa pînă la prînz ? 

— La arestul poliţiei, aşa cum mi-ai spus. L-am luat în 
primire pe individul pe care l-au arestat Labonce şi Tony. 

— De unde l-au ridicat ? 

— Din strada Courcelles, casa de peste drum de locuinţa 
lui Bregeac. 

— Sub ce nume l-ai înscris ? 

— Baronul de Limezy. 

— Inculpat de ? 

— De a fi şeful bandiţilor în afacerea din tren. 

— L-ai mai văzut de atunci ? 

— Da. Acum o oră, la serviciul antropometric. E şi acum 
acolo. 

— Mulţumesc, Philippe. Asta e tot ce am vrut să ştiu. Cu 
bine! 

Inchizînd telefonul, strigă : 

— Ei, ai auzit, frumoasă domnişoară, unde ţi-e salvatorul ? 

Ea rosti simplu : 

— Ştiam. 

Şi izbucni în ris. 

Cum ? Ştia şi totuşi îl aştepta? Ce dracu, doar are toată 
poliţia în spate ! E un nimic, un fir de pai, un balon de săpun şi 
ea totuşi îl mai aşteaptă ? leşindu-şi din fire, o scutură cu 


brutalitate de umeri. Dar fata rămase impasibilă. 

— Nu mai e nimic de făcut, Aurelie ! Nici o nădejde. 
Salvatorul tău a clacat ! Şi în curînd va fi rîndul tău, scumpa 
mea. Vei fi tunsă, dusă la Saint-Lazare, la tribunal. Ah, ticăloaso, 
m-am frămîntat destul pentru ochii tăi verzi şi... 

Nu apucă să-şi isprăvească vorba. Sărind de pe scaun, 
Bregeac se repezi la el şi-l apucă de git. Cei doi bărbaţi se 
rostogoliră pe parchet. Lupta fu crîncenă. Şi unul şi celălalt erau 
plini de ură şi de înverşunare. Marescal era mai viguros, mai 
puternic, dar Bregeac, însufleţit de furie, parcă turbase. Aurelie 
îi privi îngrozită, dar nu se mişcă. Amîndoi îi erau duşmani, 
amindoi erau la fel de răi şi de josnici. 

Intre timp, Marescal, care izbutise să-şi elibereze gitul, îşi 
duse mîna la buzunar căutîndu-şi revolverul. Dar celălalt îi 
răsuci braţul şi, după mai multe încercări, izbuti cu greu să 
apuce fluierul care atîrna de lanţul de la ceas. Se auzi un şuierat 
ascuţit. Bregeac reuşi să-şi apuce din nou adversarul de git. Dar 
în aceeaşi clipă uşa se deschise şi cineva se năpusti asupra lui 
Bregeac, cu pistolul în mînă. 

— Bravo, Sauvinoux ! strigă Marescal. Era atit de furios, 
încît săvîrși josnicia de a-l scuipa în ochi pe Bregeac. 

— Ticălosule! Banditule! urlă el. Credeai că vei scăpa 
stringindu-mă de git? Să-ţi dai imediat demisia! Ţi-am scris-o eu 
la maşină! O am în buzunar! Poftim! Semnează! Demisia ta şi 
declaraţia domnişoarei. Am pregătit şi declaraţia. Citeşte : 

„Mărturisesc că am luat parte la crimele din trenul 
cutare, săvirșite în 26 aprilie, că am tras în fraţii Loubeaux, că 
am...” mă rog, toată povestea pe scurt. Nu te mai deranja să 
citeşti. Semnează ! Să nu mai pierdem vremea ! 

Fata luă tocul pe care i-l tot întindea Marescal şi, fără să 
scoată o vorbă, fără să citească hirtia, fără să-i tremure mîna, 
semnă. 

— În sfirsit! spuse Marescal oftînd uşurat. Nu credeam că 
voi izbuti atît de uşor. Bravo, Aurelie! Văd că tu ţi-ai dat seama 
de situaţie. Dar tu, Bregeac ? Ce ai de gînd ? 

Bregeac schiţă un gest de refuz. 

— Cum, domnul refuză? Domnul îşi închipuie că va mai 
rămîne în postul pe care-l are? Poate vrei să te şi avanseze? Să 
te avanseze, fiindcă eşti tatăl unei criminale? Ei, hai, că asta-i 
bună! Crezi că scandalul nu te va mătura şi pe tine? 


Bregeac luă tocul în mînă şi citi cu atenţie scrisoarea de 
demisie încă nervos iar Aurelie îi zise: 

— Semnează, domnule, odată! 

Bregeac semnă. 

— S-a făcut! spuse uşurat Marescal. Am declaraţia fetei şi 
cererea ta de demisie. Directorul meu, odată înlăturat, postul 
ramîne liber, aşa că-l voi lua eu, fiindcă mi-a fost promis. Dar 
asta nu e tot, Bregeac ! Eu n-am obiceiul să las treaba la 
jumătate! 

— Ce mai vrei, domnule? Nu-ţi ajunge cît rău mi-ai făcut? 

— Nu, căci în afară de crimele domnişoarei, se pare că 
mai sînt şi altele. Ale tale... 

— Ce vrei să spui? întrebă speriat Bregeac. 

— Ştii foarte bine ce vreau să spun. Faptul că ai semnat 
hîrtia de demisie, că admiţi să-ţi vorbesc pe acest ton, să-ţi spun 
pe nume... însăşi resemnarea ta e o mărturisire. Şi ştii de ce ai 
acceptat toate acestea? Pentru că ţi-e frică, Bregeac, ţi-e frică... 

— Nu mi-e frică de nimic, protestă celălalt. Sînt gata să 
accept urmările nefaste ale faptelor săvirşite de fata asta într-un 
moment de nebunie. 

— Şi urmările faptelor săviîrşite de tine, Bregeac. 

— N-am săvirşit nimic care să-mi poată fi pus în cîrcă. 

— Nu acum, ci în trecut, Bregeac. Crima din trecut ! şuieră 
cu ură Marescal. 

— Crima din trecut ! Ce crimă ? Marescal izbi din nou cu 
pumnul în masă, argument suprem la el, care-i sublinia mînia. 

— Vrei explicaţii? Eu trebuie să-ţi cer explicaţii. De ce te-ai 
dus cu puţin timp în urmă, pe malul Senei, într-o duminică 
dimineaţă? De ce l-ai urmărit pe vagabondul care căra un sac în 
spate? De ce te-ai oprit în faţa unei anumite vile? Să-ţi aduc 
aminte că vila era a fraţilor Loubeaux pe care fiica ta vitregă i-a 
trimis pe lumea alaltă? Că vagabondul, un oarecare Jodot, e 
căutat de poliţie? Că pe acelaşi Jodot l-am întîlnit mai de mult 
aici în casa asta? Vezi cum se înlănţuie toate? 

— Prostii, absurdităţi, nerozii! Simple ipoteze! zise 
Bregeac. 

— Da, ipoteze, impresii asupra cărora n-am gândit 
odinioară, cînd veneam pe aici. lpoteze care însă încet, încet s- 
au confirmat şi care iată că s-au transformat în certitudini. 
Ascultă, Bregeac, există o dovadă de netăgăduit pe care am pus 


mîna fără știrea ta... 

Luă pachetul care fusese lăsat pe şemineu, îl desfăcu şi 
scoase la iveală sticla de apă minerală, după care alergaseră 
amindoi. 

— lată, scumpule! Sper că o recunoşti, nu-i așa? E sticla 
pe care i-ai furat-o lui Jodot şi pe care mi-a luat-o apoi acel 
baron de Limezy. Uite, vezi eticheta? Apa tinereții! în ea se află 
o hirtie. Asta voiai să i-o iei lui Jodot, nu-i aşa ? Pun rămășag că 
e vorba de ceva compromiţător. 

Marescal jubila. Scoase tacticos ceara roşie, dopul, apoi 
trase afară hîrtia răsucită. Fără să-şi dea seama ce face, citi 
radios, cele scrise pe hirtie: Marescal este un nătărău. 


CAPITOLUL X - Vorbe care preţuiesc cît nişte acte 


A urmat o tăcere penibilă. Marescal rămase năucit, ca un 
boxeur care e gata să se prăbuşească în urma unei lovituri 
năprasnice. Bregeac, ţinut la respect de revolverul lui 
Sauvinoux, părea la fel de deconcertat. Şi iată că în acea 
atmosferă încremenită izbucni brusc un ris, un rîs nervos, dar 
totuşi plin de veselie. Era Aurelie care, văzînd mutra timpă a 
comisarului, nu-şi mai putuse reţine acel acces de ilaritate. Mai 
ales faptul că acea frază fusese rostită chiar de către acel căruia 
îi fusese adresată, o făcu să ridă cu hohote. „Marescal este un 
nătărău !" 

Marescal o privi fără să-şi ascundă neliniştea. Ce o 
apucase pe fată de putea să ridă astfel în situaţia îngrozitoare în 
care se afla? Se schimbase ceva? Ce anume? Făcu fără să vrea 
o comparaţie între ace ris neaşteptat şi atitudinea ciudat de 
calmă pe care o avusese fata mai înainte. Ce spera? Cum era cu 
putinţă ca în toiul unor evenimente care ar fi trebuit s-o 
îngenuncheze, ea îşi păstrase un punct de sprijin a cărui tărie i 
se părea de nezdruncinat? Dar dacă în acea casă exista vreo 
capcană? Dacă îl pîndea vreo primejdie? Dar ce putea să i se 
întîmple cînd îşi luase toate măsurile de siguranţă? „Dacă 
Bregeac face vreo prostie, îşi spuse Marescal, cu atit mai rău! 
Un glonte în frunte trimis de Sauvinoux şi s-a terminat cu el!” Se 
duse pînă la uşă şi o deschise. 

— Tony, e linişte jos? Nimic nou? 

— Nimic, şefule! 


Se aplecă peste balustrada scării. 

— Labonce, a intrat cineva în casă ? 

— Nu, şefule ! 

Din ce în ce mai descumpănit se întoarse în birou. 
Bregeac, Sauvinoux şi Aurelie nu se clintiseră din loc. Şi totuşi, 
totuşi se produsese un lucru neașteptat, de necrezut şi de 
neimaginat, fantastic, care-l făcu să i se taie picioarele şi să 
rămînă nemişcat în cadrul uşii. Sauvinoux ţinea în colţul gurii o 
ţigară neaprinsă şi se uita la el ca şi cum ar fi vrut să-i ceară un 
foc. Viziune de coşmar într-o atît de mare neconcordanţă cu 
realitatea, încît Marescal nu cuteză să-şi creadă ochilor. 
Sauvinoux, săvîrșind o abatere ireală, avea să fie pedepsit, avea 
de gind să fumeze în exerciţiul funcţiunii! Dar iată că încet, încet 
chipul lui Sauvinoux se lumină de un suris zeflemitor în care 
exista atîta maliţie şi impertinenţă, încît Marescal rămase uluit. 
Subalternul Sauvinoux nu mai părea a fi un agent de poliţie, ci 
dimpotrivă, cineva care trecuse în tabăra adversă. Sauvinoux 
era... Dumnezeule! Marescal nu vru să-i rostească numele şi să 
se supună crudei realităţi. De unde să ştie că Sauwvinoux, 
agentul recomandat cu opt zile mai înainte de însuşi ministrul, 
nu era altul decit personajul infernal pe care îl arestase 
dimineaţă şi care se afla în arestul poliţiei la serviciul antropo? 

— Tony! urlă comisarul, deschizind pentru a doua oară 
uşa. Tony! Labonce! Veniţi imediat încoace! 

Cei doi veniră într-o clipă. Marescal biigui: 

— Sauvinoux... Ştiţi cine-i Sauvinoux ? E tipul de azi- 
dimineaţă, tipul din casa de peste drum. S-a deghizat... 

Tony şi colegul său îl priviră năuciţi. Să fi înebunit 
patronul? Marescal îi dădu la o parte, apoi, scoţindu-şi pistolul 
din buzunar, strigă: 

— Miinile sus, banditule! Miinile sus! 

Fără să se sinchisească de amenințările lui Mariscal, Raoul 
scoase o oglindă din buzunar, o puse pe birou, apoi, calm, 
începu să se demachieze. Alături, pe masă, pusese pistolul cu 
care îl ameninţase înainte pe Bregeac. Marescal făcu un salt, 
apucă arma şi se trase cîțiva paşi înapoi. 

— Sus mîinile sau trag!  M-auzi, nemernicule? 
„Nemernicul" nu păru cîtuşi de puţin tulburat în faţa pistolului 
îndreptat spre el îşi smulse cîteva fire de păr care întruchipau 
nişte cotleţi pe obraj precum şi din sprîncenele pe care şi le mai 


îngroșase. 

— Trag! Auzi, canalie? Număr pînă la trei și trag! Unu, doi, 
trei... 

Pierzîndu-şi capul, Rodolphe săvirşi totuşi prostia de a 
trage. Trase la nimereală: lovi şemineul, cîteva tablouri, oglinda. 
Bregeac se încovoie sub rafală, Aurelie nici nu se clinti. Din 
moment ce salvatorul ei n-o proteja şi-l lăsa pe Marescal să-şi 
facă de cap înseamnă că nici ea nu avea de ce se teme. 
Încrederea ei era atît de mare, încît schiţă un zîmbet. Raoul îşi 
şterse cu batista roşul de pe faţă. 

Între timp, Marescal trăsese şase focuri. Peste tot cioburi 
de oglindă, bucățele de marmoră, tablouri devastate. Odaia 
arăta ca în urma unui mic război 

Rușinat de accesul lui de nebunie, Marescal le spuse celor 
doi agenţi ai săi: 

— Aşteptaţi pe palier; veniţi cînd vă chem. Trînti uşa după 
ei. 

Sauvinoux, isprăvindu-şi demachierea, aranjindu-şi vesta 
şi nodul cravatei, se ridică de pe scaun. Polițistul, uşor aplecat 
de spate şi demn de milă, se transformase într-un bărbat tînăr, 
plin de aplomb, elegant îmbrăcat, în care Marescal îşi recunoscu 
persecutorul. _ 

— Bună ziua, domnişoară! zise el. Imi dai voie să mă 
prezint: Baronul de Limezy, explorator şi, de puţină vreme, 
poliţist. M-ai recunoscut imediat, nu-i aşa? Faci bine că taci, 
domnişoară, dar rizi! Ah, cît a fost de plăcut rîsul dumitale de 
adineauri! Ce răsplată cerească pentru mine! Apoi îl salută pe 
Bregeac. 

— Sînt la dispoziţia dumitale, domnule ! 

Pe urmă, întorcîndu-se spre Marescal îi spuse vesel: 

— Bună ziua, amice! Vezi, tu nu m-ai recunoscut! Chiar şi 
acum te întrebi cum de am putut să-i iau locul lui Sauvinoux. 
Căci crezi în Sauvinoux, Dumnezeule atotputernic, există un om 
care crede în Sauvinoux şi acest om e marele comisar de poliţie 
Marescal ! Dar, dragul meu Rodolphe, Sauvinoux n-a existat 
niciodată! Sauvinoux e un mit! E un personaj ireal ale cărei 
calităţi au fost ridicate în slăvi de ministrul tău şi care ţi-a spus 
să colaborezi cu el la rugămintea soţiei sale. Aşa am intrat în 
slujba ta, ţi-am indicat locuinţa baronului de Limezy, am luat 
parte la arestarea lui şi „am descoperit" sticla în care ai găsit 


acel adevăr fundamental scris pe hirtie : „Marescal e un 
nătărău!" 

Toţi au crezut că Marescal se va repezi asupra lui Raoul şi- 
I va apuca de git. Dar comisarul se stapiîni. Raoul continuă pe 
aceiaşi ton glumeţ care o liniştea pe Aurelie : 

— Ce ai, Rodolphe? Te sufoci? Nu te simţi bine că mă aflu 
aici şi nu în celulă? Probabil că te întrebi cum pot fi în două 
locuri deodată: în închisoare, ca baron de Limezy şi aici cu tine, 
ca agent de poliţie, sub numele de Sauvinoux. Păi, amice Ro- 
dolphe, treaba e foarte simplă. Invazia din locuinţa mea, fiind 
pregătită de mine, am pus în locul baronului de Limezy pe un 
oarecare, bine plătit, care seamănă puţin cu mine şi care a 
acceptat să fie azi arestat, ştiind că i se va da în curînd drumul. 
Condus de bătrina mea dădacă, te-ai năpustit ca un taur asupra 
bietului om şi cu ajutorul meu l-ai dus la poliţie. Rezultatul? 
Scăpat de temutul de Limezy, ai venit încoace s-o arestezi pe 
domnişoara, ceea ce n-ai fi cutezat să faci dacă aş fi fost liber. 

Intre timp, Marescal îşi regăsise sîngele rece. Vrind să 
pară la fel de liniştit ca şi adversarul său, cu un gest neglijent 
luă telefonul. 

— Alo ! Daţi-mi prefectura poliţiei. Da! Prefectura? Dă-mi-l 
pe Philippe... Alo! Tu eşti, Philippe? A, da? V-aţi dat seama de 
greşală? Da, sînt la curent cu toată povestea, chiar mai mult 
decit crezi. Ascultă... la doi oameni şi vino încoace! Cum unde? 
Acasă la Bregeac! Vino cît poţi de repede, ai auzit? 

Inchizînd telefonul, se uită la Raoul. 

— Ţi-ai dat jos masca prea repede, drăguţule! zise el, 
vizibil satisfăcut de noua sa atitudine. Să vedem acum ce-ai să 
faci? Pe palier se află Labonce și Tony. Aici eu cu Bregeac, care 
în fond n-are nimic de cîştigat că trece de partea ta, dacă ai 
avea cumva fantezia s-o eliberezi pe Aurelie. Peste douăzeci de 
minute vin trei agenţi de la prefectură. Şapte oamenii îţi ajung ? 

— Mda! făcu Raoul. Şapte contra unu! întinse mîna spre 
telefon. 

— Îmi dai voie? Alo! Domnişoară, daţi-mi vă rog legătura 
cu Palatul Elysee... Da, 22.23... Alo ! Preşedintele Republicii? 
Domnule Preşedinte, trimiteţi-i lui Marescal un batalion de 
vînători şi... Marescal îi smulse furios telefonul. 

— Destul cu prostiile! Presupun că n-ai venit aici ca să te 
ţii de glume! Ce urmăreşti? Ce vrei? Vorbeşte! 


Aurelie îl rugă şi ea. 

— Te rog, domnule... 

— Văd, domnişoară, zise el rîzind, că ţi-e frică de 
căpcăunii de la poliţie. Bine. Am să vorbesc. In primul rînd mă 
voi strădui să te conving de un lucru, Marescal... 

— De ce anume ? 

— De nevinovăția domnişoarei, spuse răspicat Raoul. 

— Ei, asta-i! Vrei să spui că n-a ucis? 

— Nu, n-a ucis. 

— Poate că nici tu ? 

— Nu, nici eu ! 

— Atunci cine ? 

— Alţii, nu noi! 

— Minciuni ! Nu cred o iotă! strigă Marescal. 

— Acesta e adevărul, Marescal, spuse calm Raoul. Te-ai 
înşelat, amice! Îţi repet ceea ce ţi-am spus la Monte Carlo: abia 
dacă o cunosc pe domnişoara. Cînd am salvat-o, în gara din 
Beaucourt, n-o văzusem decit o dată, în patiseria de pe 
bulevardul Haussmann. Abia la mînăstirea Sfinta-Maria ne-am 
cunoscut ceva mai bine, deşi ori de cite ori ne-am văzut ea a 
evitat să facă vreo aluzie la crimele din tren, iar eu n-am 
întrebat-o niciodată nimic. Am stabilit adevărul fără concursul ei, 
datorită cercetărilor mele şi mai ales convingerii că o persoană 
cu un asemenea chip nu poate fi o criminală. 

Marescal înălţă din umeri, dar nu protestă. Era din cale- 
afară de curios să ştie ce anume aflase acest straniu personaj. 
Se uită la ceas şi surise. Philippe şi „căpcăunii" săi aveau să 
apară în curînd. Bregeac asculta fără să priceapă nimic. Aurelie 
începu a se mişca neliniştită pe scaun. Raoul începu, folosind 
aceeaşi termeni de care se slujise şi Marescal: 

— Deci în 26 aprilie, vagonul cinci al trenului rapid de 
Marsilia era ocupat de patru persoane : o englezoaică, miss 
Bakefield... 

Se întrerupse brusc şi, după ce se gîndi cîteva secunde, 
reluă pe un ton hotărît : 

— Nu, nu aşa trebuie procedat. Lucrurile trebuie luate cu 
mult mai înainte. Sigur că nu cunosc chiar toate amănuntele. 
Dar ceea ce ştiu eu e certitudine, e foarte clar şi logic. Deci, 
acum optsprezece ani, repet cifra, Marescal, acum optsprezece 
ani, la Cherbourg, patru tineri se întîlneau cu regularitate. 


Aceștia erau: un oarecare Bregeac, secretar la comisariatul 
maritim, un anume Jacques Ancivel, un anume Subeaux şi 
domnul Jodot. Relaţii superficiale, care n-au durat, întrucît ultimii 
trei fiind cam certaţi cu justiţia nu-i mai îngăduiau primului să se 
mai întîlnească cu ei. Dealtfel, Bregeac se însură în curînd şi se 
mută la Paris. Se căsătorise cu o văduvă, mama unei fetiţe nu- 
mită Aurelie d'Asteux. Tatăl soţiei sale, Etienne d'Asteux, era un 
bătrîn provincial original, inventator, şi care de mai multe ori a 
fost pe cale să facă nişte descoperiri senzaţionale. Or, cu puţin 
timp înainte de căsătoria fiicei sale cu Bregeac, se pare că 
descoperise unul din acele secrete miraculoase. Cel puţin aşa 
pretindea în scrisorile scrise fiicei sale şi, pentru a-i dovedi că 
reuşise, o chemă într-o zi împreună cu Aurelie, la el. Călătorie 
clandestină despre care, din nefericire, Bregeac a aflat totuşi. 
Atunci şi-a interogat soţia. Dar ea a refuzat să-i dezvăluie unde 
se afla locul cu pricina spunîndu-i — ca să scape de insistenţele 
lui — că era vorba de o comoară pe care taică-său o îngropase 
nu se ştie unde. Unde? Şi de ce nu se puteau bucura de ea 
imediat? Căsătoria a început să  scîrţiie. Nerăbdătorul Bregeac 
a întrebat fetiţa care fireşte că nu i-a spus nimic, a început să-şi 
persecute soţia, s-o amenințe, obligind-o să trăiască într-o stare 
de agitaţie continuă. Cînd iată că două lovituri cumplite au um- 
plut paharul deznădejdei sale. Soţia sa face o pleurezie şi 
moare, iar socrul său, atins de o boală gravă, este condamnat. 
Ce se va întîmpla cu secretul, dacă socrul său nu va vorbi ? Ce 
se va întîmpla cu acea comoară fabuloasă, dacă socrul său o va 
lăsa prin testament nepoatei sale? Cum adică, el, Bregeac, nu 
va avea parte de ea? Era dispus să facă orice tîrg, prin orice 
mijloace, să afle despre ce anume e vorba. Şi iată că a găsit 
mijlocul. În toiul unor afaceri în care urmărea nişte hoţi, a dat 
peste vechii lui prieteni din Cherbourg: Jodot, Loubeaux şi 
Ancivel. Ispita fiind mare, Bregeac le-a vorbit celor trei despre 
comoară. Au făcut tîrgul imediat. Cei trei şnapani au fost puşi în 
libertate. Trebuiau să se ducă la bătrînul d'Asteux, aflat pe 
moarte şi să-i smulgă cu orice preţ secretul. Bătrînul, asaltat de 
cei trei în plină noapte, maltratat, brutalizat, moare fără să 
scoată un cuvint. Cei trei ucigaşi fug. Bregeac are pe conştiinţă 
o crimă, care nu i-a adus nici un folos... 

Raoul de Limezy făcu o pauză şi se uită la Bregeac. Acesta 
tăcea. Va protesta împotriva acuzațiilor? Va mărturisi adevărul? 


Ai fi spus că totul îi era indiferent și că evocarea trecutului, oricît 
de cumplită ar fi fost, nu putea să-i mai sporească mîhnirea 
prezentă. Aurelie ascultase, ţinîindu-şi faţa în miini, fără să 
scoată o vorbă. Marescal, regăsindu-şi încet, încet, aplombul, 
era peste măsură de mirat că acel de Limezy dezvăluia în faţa 
lui nişte fapte atît de grave şi i-l oferea pe Bregeac pe tavă, 
legat de miini şi de picioare. Se uită încă o dată la ceas. Raoul 
continuă: 

— Deci o crimă inutilă, dar ale cărei consecinţe aveau să 
fie cumplite, deşi justiţia n-a ştiut nimic. Mai întîi, Jacques 
Ancivel, unul dintre complici s-a îmbarcat pentru America dar 
înainte de a pleca, i-a mărturisit totul soţiei sale. Aceasta s-a 
dus la Bregeac şi l-a obligat - ameninţindu-l că îl denunţă - să 
semneze o hirtie prin care asuma răspunderea crimei săvirşită 
împotriva lui d'Asteux, recunoscînd trei nevinovați. Bregeac, 
luat repede, se sperie şi semnează. Remis lui Jodot, documentul 
este închis într-o sticlă pe care au găsit-o la căpătiiul lui Etienne 
d'Asteux şi pe care au păstrat-o cu grijă. De atunci criminalii l-au 
avut pe Bregeac la mînă, făcîndu-l să cînte aşa cum voiau ei. 
Numai că cei trei sînt băieţi deştepţi. Nu-şi pierd vremea cu 
şantajuri mărunte şi-l lasă pe Bregeac să avanseze în grad. De 
fapt pe ei nu-i interesează decît comoara despre care le-a 
vorbit Bregeac. Or, Bregeac nu ştie încă nimic. Nimeni nu ştie 
nimic în afară de acea fetiţă, care a văzut peisajul, dar care 
păstrează consemnul tăcerii. Deci trebuie să aştepte şi să 
vegheze. Cînd va ieşi din mînăstirea unde a dat-o Bregeac, vor 
acţiona. Fata iese din mănăstire şi chiar a doua zi — asta s-a 
întîmplat acum doi ani — Bregeac primeşte un bilet în care Jodot 
şi Loubeaux îl anunţă că-i stau la dispoziţie şi că sînt gata să-l 
ajute să-şi caute comoara. Că o vor face ei pe fată să vorbească. 
Pentru Bregeac lovitura e cumplită. După doisprezece ani 
socotea afacerea înmormîntată definitiv. În fond, el nu se mai 
interesase de ea, cu atit mai mult cu cît îi amintea de o crimă de 
care îi era groază şi de o epocă la care se gindea uneori cu 
spaimă. Şi iată că acum toate acele infamii ieşeau din întuneric. 
Prietenii de odinioară încep să-l hărţuiască. Ce-i de făcut? Fie 
că vrea, fie că nu, trebuie să se supună, adică să-şi determine 
fiica vitregă să vorbeasca. Se hotărăşte să facă acest lucru 
împins el însuşi de nevoia de a şti şi dorinţa bruscă de a se 
îmbogăţi. De atunci nu trece o zi fără certuri şi întrebări. La acea 


uşă închisă în dosul căreia un copil şi-a lăsat cîteva amintiri şi 
impresii destul de palide dealtfel, se bate din ce în ce mai 
insistent. Fata vrea să trăiască, dar nu i se îngăduie. Vrea să se 
distreze, frecventează cîteva prietene, cîntă, joacă teatru. Dar 
cînd se întoarce acasă, încep tracasările, care se transformă 
într-un adevărat martiriu, fiindcă la toate acele veşnice siciieli se 
mai adaugă şi dragostea odioasă a lui Bregeac. Dar să nu mai 
vorbim despre asta, pentru că tu, Rodolphe, cunoşti mai bine 
problema decît mine, avind în vedere ura crincenă care există 
între tine şi Bregeac. Aşa se explică faptul că încet, încet fuga i 
s-a părut victimei ultima scăpare. Fata e încurajată în planul ei 
de un personaj pe care Bregeac îl suportă totuşi în casa lui : 
Guillaume, fiul fostului său amic din Cherbourg, Jacques Ancivel. 
Văduva Ancivel îl ţinea în rezervă. Călăuzit de mama sa şi ştiind 
că în ziua în care Aurelie d'Asteux va iubi, va avea dreptul să-şi 
încredinţeze secretul ei logodnicului, Guillaume visează să se 
facă iubit. Se oferă s-o ajute şi-i propune s-o ducă undeva, în 
sudul Franţei, unde, spune el, are nişte treburi. Şi iată că vine şi 
ziua de 26 aprilie, ia bine aminte, Marescal, şi reţine faptele pe 
care ţi le prezint. Mai întîi fuga domnişoarei Aurelie, care se 
întilneşte la gară cu Guillaume Ancivel. De fapt, Guillaume 
urmăreşte doi iepuri deodată: s-o seducă pe Aurelie și să 
execute şi spargerea de la vila B. sub directa supraveghere a 
domnişoarei Bakefield din banda căreia face parte. Şi astfel 
nefericita franţuzoaică s-a virit într-o dramă unde va juca un rol. 
Îi mai avem pe Jodot şi pe fraţii Loubeaux. Cei trei acţionează cu 
atita şiretenie, încît Guillaume şi mama sa habar n-au că au 
reapărut şi că au intrat în competiţie cu ei. Deci, cei trei banditi, 
care urmăresc toate manevrele lui Guillaume, se pregătesc s-o 
răpească pe Aurelie şi s-o facă totuşi să vorbească. Sper că e 
clar, nu-i aşa? Şi acum iată cum au fost distribuite locurile în 
vagonul cu pricina: în compartimentul din coada vagonului, miss 
Bakefield şi baronul de Limezy. În cel din fruntea vagonului, 
Aurelie şi Guillaume Ancivel şi nu cei doi fraţi Loubeaux, cum s-a 
crezut pînă acum. Deci cei doi fraţi şi Jodot sînt în com- 
partimentul patru, înţelegi, Marescal? 

— Da, spuse Marescal încet. 

— Trenul o ia din loc. Trec două ceasuri. Urmează gara 
Laroche. Cînd trenul iese din gară, cei trei bărbaţi din 
compatimentul patru, adică cei doi Loubeaux şi Jodot, ies din 


A 


compartimentul cufundat în întuneric unde stătuseră ascunşi 
pînă atunci. Sînt mascaţi şi îmbrăcaţi în nişte bluze lungi, 
cenuşii. Pe cap, toţi au şepci. Cei trei intră în compartimentul 
cinci. Imediat, în stînga, două persoane care dorm: un domn şi o 
doamnă cu părul blond. Jodot şi cel mare dintre fraţii Loubeaux 
se năpustesc în compartiment, Loubeaux cel mic stă de pază. 
Baronul este pocnit în cap şi legat fedeleş. Englezoaica se 
apără. Jodot o apucă de git şi abia atunci îşi dă seama de 
greşeala săvirşită: nu e Aurelie, ci o altă tînără cu părul blond. In 
acel moment Loubeaux cel tînăr îşi ia complici şi-i duce în 
compartimentul unde se aflau Guillame și Aurelie. Dar, brusc 
totul se schimbă. Guillaume nu aşteptă să fie atacat: scoate 
revolverul, trage de două ori şi cei doi fraţi cad fulgeraţi. Sîntem 
de acord pînă aici, Marescal? Greşeala ta, greşeala mea, la în- 
ceput, greşeala magistraturii, a constat în faptul că lucrurile s-au 
judecat după aparenţe: cînd se săvirșeşte o crimă, de obicei 
morţii sînt victimele, şi fugarii criminali. Nimeni nu s-a gîndit că 
s-ar fi putut să fie şi invers, că agresorii au fost ucişi şi că cei 
agresaţi, teferi şi sănătoşi, au luat-o la goană. Şi cum să nu fi 
fugit Guillaume? Statul pe loc însemna pentru el prăbuşirea. 
Guillaume isteţul nu vrea ca justiţia să-şi vîre nasul în afacerile 
sale. La cea mai mică anchetă, dedesubturile existenţei sale 
echivoce ar ieşi imediat la iveală. Aşa că nu mai stă pe gînduri. 
li explică fetei ce scandal ar isca fuga ei cu el, atît pentru ea, cit 
şi pentru Bregeac. Inertă, cu mintea răvăşită, speriată de ceea 
ce a văzut şi cu două cadavre la picioare, fata îl lasă pe 
Guillaume să-i pună bluza, şapca şi masca unuia dintre cei doi 
fraţi ucişi. Guillaume şi le pune pe ale celuilalt, îşi iau valiza, ca 
să nu lase nici o urmă, o iau la goană de-a lungul coridorului, se 
lovesc de controlor şi sar din tren. O oră mai tirziu, după o 
groaznică urmărire prin pădure, Aurelie este arestată de 
implacabilul ei duşman, Marescal. Dar, lovitură de teatru: acum 
intru eu în scenă... 

Nici gravitatea împrejurărilor, nici miîhnirea tinerei care 
plingea aducîndu-și aminte de acea noapte blestemată nu l-au 
putut determina pe Raoul să renunţe la gestul teatral de a se 
duce pînă la uşă, deschizînd-o şi închizind-o, pentru ca apoi să 
revină şi să se aşeze pe un scaun, la locul lui, spunînd: 

— Deci acum intru eu în scenă. Era şi timpul. Sînt sigur că 
şi tu, Marescal, te-ai fi bucurat să vezi în mijlocul acelei 


adunături de ticăloşi şi de imbecili o fiinţă onestă pe care s-o 
aperi înainte de a şti altceva despre ea decit că are cei mai 
frumoşi ochi verzi din lume. 

Apoi, ridicîndu-se şi aplecîndu-se asupra tinerei, o întrebă: 

— De ce plingi, Aurelie? Ai văzut bine că te-am scăpat de 
Marescal în gară, te-am scăpat de Jodot la Nisa, te-am scăpat 
din nou de Marescal la Monte-Carlo, la mînăstirea Sfînta-Maria şi 
acum. Nu sînt aici lîngă dumneata? Atunci de ce te temi? Totul 
s-a terminat. Vom pleca liniştiţi înainte ca cei trei căpcăuni de la 
poliţie să ajungă aici! Nu-i așa, Rodolphe? Nu-i aşa că 
domnişoara e liberă? Nu-i aşa că eşti încîntat de acest 
deznodămiînt fericit, care-ţi satisface spiritul de dreptate şi 
curtoazia? Hai, vino, Aurelie... 

Ea veni, timidă, simțind că lupta încă nu se terminase. Dar 
în pragul uşii, Marescal se ridică implacabil. Bregeac i se alătură 
imediat. Cei doi duşmani făceau acum cauză comună împotriva 
rivalului care triumfase... 


CAPITOLUL XI - Tocmeală la sînge 


Fără să-i dea vreo atenţie lui Bregeac, Raoul îi spuse un 
ton liniştit comisarului: 

— Viaţa, dragul meu Rodolphe, e uneori mult mai 
încurcată decit într-un roman foileton. Unele fapte ies la iveală 
cînd nici nu te aştepţi şi explodează ca nişte petarde. Ţi-am 
explicat totul în amănunt simplu şi logic şi ai văzut că nici 
Aurelie, nici eu nu sîntem vinovaţi. Aşa că lasă-ne să plecăm... 

— Nu ! răspunse, categoric, Marescal. 

— Nu te încăpăţina, omule ! Cred că observi că acum nu 
mai glumesc, îţi cer doar să-ţi recunoşti greşeala. 

— Greşeala mea? Haida deh! Să fim serioşi! 

— Ştii bine că fata n-a ucis şi n-a fost complice, ci victimă. 

Comisarul ricană: 

— Dacă n-a ucis, de ce a fugit? Admit că Guillaume avea 
motive să fugă. Dar ea? Ce avea de cîştigat fugind? Şi de ce 
după aceea n-a scos un cuvint? In afară de lacrimi la început şi 
de faptul că le-a spus jandarmilor că nu vrea să vorbească decit 
cu judecătorul, n-a mai scos un cuvint. 

— Şi pe mine m-a deconcertat tăcerea ei, Marescal. 
mărturisi Raoul. O tăcere încăpăţinată la care n-a vrut să 


renunţe pentru nimic în lume, nici chiar faţă de mine, care am 
ajutat-o să fugă. Abia aici, în casa asta, am dezlegat enigma. Să 
mă ierte, dacă i-am răscolit prin sertare cît timp a fost bolnavă. 
Dar trebuia să fac acest lucru. Uite, Marescal, citeşte fraza asta 
într-una din scrisorile pe care i le-a lăsat mama sa: „Aurelie, 
orice s-ar întîmpla şi oricare va fi comportarea tatălui tău, să nu- 
I acuzi niciodată. Apără-l, chiar dacă va trebui să suferi din 
pricina lui, chiar dacă va fi vinovat, fiindcă port numele lui." 
Marescal protestă: 

— Dar ea nu ştia nimic despre crima lui Bregeac ! Şi chiar 
dacă ar fi ştiut, crima aceea nu avea nici o legătură cu crimele 
din tren unde Bregeac n-a fost amestecat ! 

— Ba da. 

— Prin cine ? 

— Prin Jodot. 

— Cum poţi dovedi acest lucru ? 

— Prin mărturisirile pe care mi le-a făcut mama lui 
Guillaume, văduva Ancivel, pe care am în-tilnit-o la Paris, unde 
locuieşte, şi căreia i-am plătit foarte scump o declaraţie scrisă 
de mîna ei în care arată tot ce ştie despre trecut şi despre 
prezent. Or, fiul ei a spus că în compartimentul unde se afla el, 
Aurelie şi cei doi fraţi Loubeaux, morţi, Jodot ar fi spus cu 
pumnul ridicat: ..Dacă scoţi o vorbă, Aurelie, dacă sufli ceva 
despre mine, dacă sînt arestat, spun şi eu totul despre crima de 
odinioară. Căci Bregeac l-a ucis pe bunicul tău!" Această 
ameninţare, repetată apoi la Nisa, a speriat-o atit de tare pe 
Aurelie, încît n-a mai cutezat să scoată o vorbă. E adevărat, 
domnisoară? 

— E adevărat ! murmură ea. 

— Deci vezi, Marescal, obiecţia ta cade. Tăcerea victimei 
e, dimpotrivă, o circumstanţă în favoarea ei. Pentru a doua oară 
te rog să ne laşi să plecăm. 

— Nu! strigă Marescal, bătînd din picior. 

— De ce? Miînia lui Marescal se dezlănţui subit. 

— Pentru că vreau să mă răzbun! Pentru că vreau 
scandal! Vreau ca lumea să afle tot: fuga domnişoarei cu 
Guiliaume, arestarea ei, crima lui Bregeac. Domnişoarei i se 
cuvin dezonorarea şi ruşinea, pentru că m-a respins ca bărbat. 
Să plătească! Să plătească şi Bregeac! Ai fost destul de prost ca 
să-mi dai nişte amănunte care-mi lipseau. Acum îi am pe 


amindoi în mînă şi-i voi ţine bine. Ca şi pe Jodot, ca şi pe 
Ancivel! Mă rog, toată banda! N-o să-mi scape unul, iar 
domnişoara Aurelie se va număra printre ei ! 

Aproape că delira de ură, de bucurie, de isterie. Raoul luă 
de pe masă bucata de hirtie pe care scria: „Marescal e un 
nătărău", o desfăcu şi i-o întinse comisarului. 

— la-o, amice, înrămeaz-o şi pune-o deasupra patului, ca 
s-o ai mereu în faţa ochilor. 

— Rizi tu, rizi, da acuşica o să te înhaţ şi pe tine. Crezi că 
am uitat povestea cu ţigara? „N-aveţi un foc?" Ei bine, am să-ţi 
dau un foc de n-ai să-l poţi duce! Evident, la ocnă, unde ţi-e 
locul. Dacă îţi închipui că nu ştiu cine eşti, te înşeli amarnic. 
Uită-te bine la el, Aurelie! Privește-ţi iubitul pe care ţi l-ai ales... 
E gentleman, într-adevăr, dar ce gentleman și-ar face de lucru 
cu un nume fals... Jos sună cineva la ușă. Probabil venise 
Philippe cu cei doi poliţişti. Marescal îşi frecă mîinile. 

— Ei, ce mai spui acum, domnule baron? rînji fericit 
comisarul. 

Raoul se uită la Aurelie. „Sărmană domnişoară cu ochii 
verzi, încrederea dumitale în mine încă nu e deplină, din 
moment ce numitul Philippe poate să te tulbure astfel!" 

După ce-şi viri toţi oamenii în casă, Marescal zise: 

— Sper că n-ai de gind să te împotriveşti, baroane? Fără 
luptă. 

— Fără, Rodolphe. N-am de gînd să vă închid pe toţi şapte, 
cum a făcut Barbă-Albastră cu nevestele sale... 

— Înţeleg deci că mă vei urma de bună voie. 

— Pînă la capătul lumii. 

— Şi sper că fără condiţii... 

— Ba nu, cu o condiţie! Oferă-mi o gustare. 

— De acord. Piîine uscată şi apă, glumi Marescal. 

— Nu-mi place, spuse Raoul. 

— Atunci ce-ai dori? 

— Păi, meniul tău, Rodolphe: mereng Chantilly, prăjitură 
cu rom şi stafide şi vin de Alicante. 

— Ce spui? întrebă Marescal, neliniştit. 

— Ce vrei să spui se răstii brusc? 

— Nimic. Mă inviţi să iau ceaiul împreună cu tine, iar eu 
accept fără nici o ceremonie. N-ai întîlnire azi la ora cinci? 

— Întîlnire? întrebă Marescal, din ce în ce mai jenat. 


— Da. Ce, ai uitat? Ce-i cu tine? În curînd în garsoniera ta 
secretă din strada Duplan Ori nu acolo ai tu întîlnire în fiece 
după-amiază, la ora cinci cu soţia... 

— Ssst! făcu Marescal, pălind. Tot aplombul lui se duse pe 
apa sîmbetei. Nu-i mai ardea de glume. 

— De ce ţii tu neapărat să tac? întrebă candid Raoul. Ce, 
nu mă mai inviţi? Nu vrei să mă prezinţi doam... 

— Taci dracului din gură! strigă Marescal. Adunîndu-şi 
oamenii, îl luă pe Philippe deoparte. 

— O clipă, Philippe, zise el. Mai am cîteva amănunte de 
pus la punct înainte de a isprăvi. la-ţi oamenii şi du-te dincolo, 
ca să nu audă ce discutăm. 

li dădu pe poliţişti afară din birou, închise uşa după ei şi, 
întorcîndu-se la Raoul, îl întrebă pri-vindu-l în ochi, cu voce 
estompată, ca să nu audă Bregeac şi Aurelie : 

— Ce înseamnă asta? Unde vrei să ajungi? De ce această 
aluzie? Ce ştii? 

— Adresa garsonierei tale şi numele prietenei cu care te 
întîlnesti? Păi, dragul meu, a fost de-ajuns să fac şi în legătură 
cu tine ceea ce am făcut pentru Bregeac, Jodot şi Guillaume. 
Adică o anchetă. O anchetă discretă privind viaţa ta intimă, care 
m-a condus la garsoniera amenajată cu multă gingăşie unde-ţi 
primeşti damele. Semi-întuneric, parfum, flori, vinuri dulci, 
divane moi şi adinci ca nişte morminte... 

— Şi ce? N-am dreptul? Ce legătură este între povestea 
asta şi arestarea ta? 

— Păi n-ar fi existat dacă n-ai fi comis prostia de a alege 
acel mic templu al lui Cupidon cu o ascunzatoare de scrisori 
amoroase. 

— Minti ! Minţi ! 

— Dacă aş fi mințit, nu te-ai fi făcut verde la față. După 
una din scîndurile lambriului, se află un sipet. In sipet e o cutie, 
iar în cutie nişte scrisorele de la diverse persoane de gen 
feminin, scrisorele legate cu o panglică roz. Pot compromite cu 
ele cel puţin o duzină de femei din lumea bună şi cîteva actriţe a 
căror pasiune pentru pomădatul Marescal este exprimată fără 
nici o reţinere. Vrei să-ţi citez nume? Soţia procurorului B., 
domnişoara X, de la Comedia Franceză şi, mai ales, mai ales 
demna soţie, puţin cam coaptă, dar încă destul de prezentabilă 
a... 


— Taci, ticălosule! 

— Ticălos este cel care se slujeşte de fizicul său pentru a 
obţine protecţie şi avansare, zise liniştit Raoul. 

Cu o mutră posomorită, cu capul plecat, Marescal făcu de 
două, trei ori înconjurul camerei, apoi, oprindu-se în faţa lui 
Raoul, întrebă: 

— Cit? 

— Cit ce ? 

— Cit vrei pe scrisori ? 

— Treizeci de arginţi, ca luda, răspunse Raoul. 

— Fără prostii ! Zi cit vrei ? 

— Treizeci de milioane. 

Marescal tremura de furie şi de nerăbdare. Raoul îi zise 
rizînd : 

— Nu-ţi mai fă sînge rău, Rodolphe. Sînt băiat de treabă şi- 
mi eşti simpatic. Nu-ţi cer un franc. Să depui armele. Linişte 
deplină pentru Aurelie şi pentru Bregeac, ba chiar şi pentru 
Jodot şi Ancivel, de care voi avea eu grijă. Cum toată povestea 
din tren n-are nici un indiciu serios, nici o dovadă concretă, 
renunţă la ea. Va fi clasată şi gata. 

— Şi-mi dai în schimb scrisorile? 

— Nu. Ele rămîn în gaj la mine. Le păstrez. Dacă iar o iei 
razna, voi publica unele dintre ele. Cu atît mai rău pentru tine şi 
cu atît mai rău pentru colecţia ta de dame. 

Fruntea comisarului se acoperi de stropi mari de sudoare. 
Rosti : 

— Am fost trădat ! 

— Tot ce se poate, amice dragă. 

— Da, trădat de ea! Simţeam eu că de cităva vreme mă 
spionează. De altfel nu prin ea te-a recomandat soţul ei, mie? 

— Ce vrei? zise Raoul vesel. Dacă tu foloseşti în luptă 
arme murdare, de ce n-aș folosi şi eu, mai ales cînd e vorba s-o 
apăr pe Aurelie de ura ta? Şi apoi, ai fost prea credul, Rodolphe! 
Chiar îţi închipuiai că un tip ca mine stă degeaba o lună de zile, 
rămînind la discreţia ta? M-ai văzut totuşi acţionind la 
Beaucourt, la Monte-Carlo, la mînăstirea Sfinta-Maria, m-ai văzut 
cum am furat sticla. Atunci cum de nu ţi-ai luat şi tu nişte 
precauţii? 

Marescal ridică din umeri. 

— Recumoaşte că ai pierdut pariul. Dar ai totuşi în 


buzunar demisia lui Bregeac, eşti în relaţii bune cu ministrul, 
poţi oricînd face un pas mare înainte. Te aşteaptă zile frumoase. 
Cu o singură condiţie: să nu mai ai încredere în femei. Nu te mai 
sluji de ele, ca să reuseşti în profesia ta şi nu te mai sluji de 
profesia ta, ca să reuşeşti pe lîngă ele. Îndrăgostește-te dacă 
aşa ai chef, dar fă-ţi meseria în mod cinstit. În încheiere, un sfat: 
dacă-l întilnești vreodată pe Arsene Lupin pe stradă, treci pe 
partea cealaltă. Pentru un poliţist ca tine e lucrul cel mai 
înţelept. Hai, dă ordin oamenilor tăi să ne lase să plecăm. ŞI 
rămii cu bine! 

Marescal se învirtea ca un leu în cuşcă. Ce va face? Va 

ceda? Se va arunca asupra adversarului chemîndu-şi oamenii? 
„Ce uragan e în mintea lui! îşi zise Raoul. Bietul Rodolphe, de ce 
s-o fi zbătînd atît?" 
Numai că Rodolphe nu se mai zbătu. Era destul de deştept ca să 
priceapă că orice rezistenţă era de prisos. Îl cheamă deci pe 
Philippe, discută cîteva minute cu el, apoi Philippe plecă 
împreună cu oamenii pe care-i adusese, luîndu-i cu el şi pe 
Labonce şi Tony. Uşa vestibulului se deschise, apoi se închise. 
Marescal pierduse bătălia. Raoul se apropie de Aurelie. 

— S-a rezolvat, domnişoară. Putem pleca. Valiza 
dumitale e jos, nu-i aşa? 

— E cu putinţă? Am scăpat de închisoare? Cum ai reuşit? 

— Ei, făcu el vesel, cînd îl iei cu binişorul pe Marescal, obţii 
ce vrei de la el. Nu e băiat rău, crede-mă. Hai, întinde-i mîna, 
domnişoară! 

Dar Aurelie nu-i întinse mîna, ci trecu băţos pe lingă 
comisar. Cînd ajunse lîngă Bregeac, şovăi. Dar el părea atit de 
indiferent şi avea un aer atit de straniu, încît Raoul intră la 
bănuieli. 

— Încă un cuvînt, zise Raoul, oprindu-se în prag. Mă 
angajez, faţă de Marescal şi de Bregeac, s-o duc pe domnişoara 
într-un loc liniştit unde vreme de o lună nu mă va vedea venind. 
Peste o lună, mă voi duce s-o întreb cum are de gînd să-şi 
refacă viaţa. Eşti de acord, domnişoară? 

— Da! răspunse ea. 

— Atunci să plecăm. Plecară. 

— Automobilul meu e la doi paşi de aici. Crezi că vei putea 
călători toată noaptea? 

— Da! afirmă ea. Doamne, dacă ai şti cît sînt de 


bucuroasă că sînt liberă! 

În clipa în care ieşeau, Raoul tresări. La etaj se auzi o 
împuşcătură. Îi spuse fetei, care nu auzise mimic: 

— Automobilul se află în dreapta. Uite-l, se vede de aici. 
Înăuntru e o doamnă. Cea despre care ţi-am vorbit. Du-te la ea. 
Mai am puţină treabă sus şi vin imediat. 

Raoul urcă repede, în vreme ce fata se îndrepta spre 
maşină. În birou, Bregeac, cu pistolul în mînă, întins pe o 
canapea, trăgea să moară vegheat de un servitor bătrîn. Un val 
de sînge îi ţişni din gură. O ultimă convulsie, apoi nu se mai 
mişcă. 

„Ar fi trebuit să-mi dau seama! îşi spuse Raoul. 
Despărțirea lui de Aurelie, indiferența... Bietul de el! Bregeaca 
plătit datoria!" Apoi ii spuse lui Marescal: 

— Telefonează să ţi se trimită un medic legist, nu-i aşa, 
dar să nu pomeneşti de sinucidere! Cu nici un preţ. 
Deocamdată, Aurelie nu va şti nimic. Să spui că e bolnavă şi că 
a plecat în provincie, la o prietenă. 

Marescal îl apucă de mînă. 

— Spune, cine eşti? Arsene Lupin, nu-i aşa? 

— Cu bine! zise Raoul. Prea multă curiozitate strică. 

Cobori repede, ieşi în stradă şi se apropie de maşină. 
Înainte de a se urca la volan, aruncă o privire de jur-împrejur. 

— N-ai văzut pe nimeni dînd tîrcoale pe aici? o întrebă el 
pe dădaca lui, Victoire, care stătea lîngă Aurelie. 

— Pe nimeni, spuse femeia. 

— Eşti sigură? Un bărbat burtos, însoţit de un altul mai 
tânar, cu o mînă în ghips. 

— A, da! S-au tot plimbat pe trotuar, dar mai în josul 
străzii. 

A doua zi la prînz, Aurelie s-a trezit într-o cameră 
luminoasă de unde vedea, pe deasupra pomilor din livadă, 
turlele sobre şi majestoase ale bisericii din Clermont-Ferrand. Un 
vechi pension transformat în casă de odihnă şi situat pe o colină 
îi oferea cel mai discret şi mai propice loc unde să-şi refacă de- 
finitiv sănătatea. Petrecu în acel loc cîteva săptămîni liniştite, 
vorbind doar cu bătrîna dădacă a lui Raoul ceasuri întregi despre 
Raoul, plimbîndu-se prin parc, visînd, privind spre oraş sau spre 
munţii din Puy-deD şi spre [...] Din loialitate, Raoul n-a venit 
deloc să o vadă în acest interval de timp pe Aurelie, trimițindu-i 


doar flori şi fructe, cărţi şi reviste aduse în odaia ei, de bătrina 
Victoire. 

În cea de-a douăzecea zi primi un mesaj prin care urma să 
se întilnească cu Raoul, întrucît avea importante treburi de 
discutat despre viitorul fetei. Fără a şovăi, Aurelie fu de acord. În 
dimineaţa hotărită, fata o luă pe nişte poteci care coborau prin 
pădure la locul de întîlnire. Cînd ajunse la automobil ceasul 
arăta ora opt şi jumătate dimineaţa. Era în ziua de sîmbătă, în 
data de 5 august. Munţii îşi colorau virfurile pe un cer de cristal. 
Mergeau cu automobilul de aproape un ceas pe drumul principal 
apoi o apucară pe un drum lateral destul de îngust ce se 
îndrepta spre sud, cu urcuşuri şi coborişuri printre văile verzi 
sau printre dealurile întunecoase. Apoi drumul se îngustă şi mai 
mult. Ajunse în mijlocul unei regiuni pustii şi uscate și deveni 
abrupt. Era acoperit cu plăci uriaşe de lavă, inegale şi cu goluri 
între ele. 

— O străveche şosea romană, spuse Raoul. Nu e loc din 
Franţa unde să nu găseşti asemenea cărari.. Aurelie se opri 
brusc, încurcată şi neliniştită, ca o femeie care se întreabă, într- 
un moment de răscruce, către ce se îndreaptă şi ce-i mai oferă 
împrejurările. 

Dar Raoul se apropie de ea, făcîndu-i semn sa tacă. Era de 
datoria lui să spună ce avea de spus. 

— Am fost sigur că ai să vii. Ştiai că trebuie să ne vedem, 
pentru că lucrurile încă nu s-au lamurit, unele din ele au rămas 
în suspensie? Sînt gata să pun rămăşag că nu te interesează. 
Mi-ai dat mînă liberă să rezolv eu totul, aşa că te rog să te laşi 
călăuzită de mine şi orice s-ar întîmpla să nu te sperii. S-a 
terminat cu frica şi cu imaginile acelea de infern! 

li întinse mîna, iar ea i-o strânse în mîinile ei. Ar fi vrut să-i 
vorbească, să-i mulţumească pentru tot, să-i spună că avea 
încredere în el. Dar neavînd curajul necesar, tăcu. Plecară. 
Străbătură staţiunea termală şi străvechiul sat din Royat. 
Orologiul bisericii bătu. 

— ÎI auzi? o întrebă. 

Fata nu răspunse, dar brusc deveni distrată şi visătoare. 
Acum, vechea șosea romană se transformase într-o potecă ce 
nu putea fi urcată decit de capre. Părăsind automobilul, Raoul şi 
Aurelie începură să urce acea potecă. Urcuşul a fost foarte 
dificil. Au ajuns apoi pe un mic platou unde se afla un sătuc 


aproape părăsit unde, la intrare, pe o placă scria mare: Juvains. 
Pe urmă, străbătură o pădurice de un verde intens, apoi o 
cîmpie de un verde proaspăt. Apoi o nouă porţiune de şosea 
romană ce urca dreaptă între două maluri înverzite. Aurelie 
părea ce în ce mai uimită. Raoul o privea pe furiş. Urcînd dalele 
dispuse în trepte, ajunseră pe un teren circular, care îţi încînta 
privirile prin prospeţimea ierburilor sale, teren înconjurat de 
bucăţi mari de zid. Dincolo de zid, drumul continua să urce. Cînd 
ajunseră pe culme, văzură în faţa lor un lac încremenit, parcă ar 
fi fost de gheaţă, înconjurat de o cunună de stînci. Atunci Aurelie 
cuteză să deschidă gura, zicînd: 

— Pot să te întreb de ce m-ai adus aici şi nu în altă parte? 
Ai avut un motiv anume sau ai ajuns în acest loc din întîmplare? 

— Priveliştea e într-adevar cam mohorită, zise Raoul fără 
să răspundă direct la întrebare. Dar are totuşi o anumită 
melancolie. Mi s-a spus că turiştii nu vin niciodată prin aceste 
locuri. Totuşi, cîte unul se mai plimbă cu barca, după cum vezi... 

Spunînd acestea, o conduse spre o barcă veche, legată cu 
o frînghie de o bornă. Ea se aşeză pe bancă, iar el luă vislele şi 
începu a visli. Apa, de culoarea ardeziei, nu reflecta albastrul 
cerului, ci mai curînd tenta sumbră a unor nori întunecaţi şi 
nevăzuţi. La capătul vislelor, picăturile păreau grele ca de 
mercur, încît te şi mirai cum de putea înainta barca prin acel lac 
ce părea metalic. Aurelie îşi vîri mîna în apă, dar şi-o scoase 
imediat căci era rece ca gheaţa. 

— Oh! făcu ea, oftînd adînc. 

— Ce ai? o întrebă Raoul. 

— Nimic ! Sau, mai bine-zis, nu ştiu... 

— Văd că eşti neliniştită, emoţionată... 

—  Emoţionată, da. Simt ceva care mă miră, mă 
deconcertează. Mi se pare că... 

— Ţi se pare că... 

— N-aș şti să-ţi spun. Mi se pare că sînt altă fiinţă, că nu 
cu dumneata mă aflu eu aici... 
Lacul continuă cu un fel de iaz îngust, înconjurat de stînci înalte, 
mai negre şi mai triste ca cele pe care le văzuseră pînă atunci. 
Aurelie contemplă uluită siluetele stranii: lei ghemuiiţi, statui 
nemăsurate, himere uriaşe. Cînd ajunseră în mijlocul acelui 
coridor fantastic, fură întîmpinaţi de un fel de răbufnire de 
sunete îndepărtate, care veneau din locurile pe care le 


părăsiseră cu un ceas şi ceva mai înaite. Erau nişte clopote de 
biserici, unele subţiri, vesele, altele grave şi profunde. Aurelie 
simţi că leşina, dar în aceeaşi clipă îşi dădu brusc seama de ce 
era atit de tulburată: vocile trecutului, ale acelui trecut pe care 
se străduise din răsputeri să nu-l uite răsunau acum în ea şi în 
jurul ei. Pierdută, năucită de acea minune de neconceput în 
mintea ei, se îndoi, ca o creangă izbită de un vînt puternic. 
Murmură doar atit: 

— Doamne, Dumnezeule! Cine eşti, domnule, cine eşti de- 

ai putut descoperi acest lucru? 

Nu dezvăluise niciodată nimănui secretul care-i fusese 
încredinţat în copilărie, comoara amintirilor pe care memoria sa 
le păstrase cu pioşenie şi pe care nu avea voie s-o încredinţeze 
decit celui pe care-l va iubi. Se simţi dintr-o dată ca despuiată în 
faţa acelui om deconcertant, care-i citea pînă în cele mai adinci 
cute ale sufletului. 

— Să mă fi înşelat cumva? Nu aici e locul cu pricina? 
întrebă Raoul zîmbind, profund mişcat de expresia tinerei. 

— Aici e! şopti Aurelie, încă de cînd veneam încoace am 
început să-mi aduc aminte de unele lucruri pe care le văzusem: 
calea romană care urcă între cele două maluri înverzite, lacul cu 
aspect metalic, culoarea şi răceala apei şi mai ales sunetele 
clopotelor. Oh ! Sînt la fel ca şi odinioară ! Au venit să ne 
întîmpine chiar în acelaşi loc unde ne-au întîmpinat pe mama, 
pe mine şi pe bunicul, în urmă cu paisprezece ani. Ca şi atunci, 
am ieşit din umbră şi am intrat în această parte însorită a 
lacului. 

Îşi înălţă capul şi privi. În faţa lor se întindea un alt lac, 
mai mic, dar mult mai frumos, cu multe faleze însorite, dar 
multe stînci singuratice care par mai agresive. 

Una cite una amintirile începură a ieşi la iveală din 
străfundul unde le adăpostise Aurelie. | le spunea lui Raoul 
încet, aproape în şoaptă, ca pe nişte confidente pe care le faci 
unui prieten foarte apropiat. O evocă în faţa lui pe fetiţa de şase 
ani, fericită, nepăsătoare şi amuzată de spectacolul formelor şi 
al culorilor pe care-l contempla azi cu ochii în lacrimi. 

— Mama se afla chiar acolo unde stai dumneata acum, iar 
bunicul stătea în faţa ei. Uite, copacul ăsta singuratic era şi 
atunci, la fel ca şi petele mari de soare de pe stinca de colo! 
Aici e capătul acestui lac alungit, care are forma unui corn. Ceva 


mai încolo, trebuie să fie o mică plajă. Da, iat-o, are o cascadă în 
stînga, ce ţișnește din stînca aflată pe faleză ! Mai există o a 
doua cascadă, în dreapta. Vino să vezi nisipul, străluceşte ca 
foiţele de mică... Apoi imediat urmează grota, ştiu precis ! Şi la 
intrarea în grotă... 

— La intrarea în grotă ? întrebă Raoul. 

— Ne aştepta un bărbat, un bărbat ciudat cu o barbă 
lungă şi căruntă, cu o bluză maron de lină. Se vedea de aici 
stind în picioare. Un bărbat foarte înalt. Nu cumva îl vom 
revedea? 

— Ba eu cred că-l vom revedea! răspunse Raoul. Şi chiar 
mă mir că n-a apărut pînă acum. Fiindcă e aproape 
douăsprezece, şi noi hotărisem să ne vedem la această oră... 


CAPITOLUL XII - Apa care urcă 


Debarcară pe o mică plajă unde nisipul strălucea în soare 
ca nişte mici pietre preţioase. Faleza din dreapta şi faleza din 
stinga, unindu-se, alcătuiau un unghi ascuţit, care se adincea în 
partea inferioară, alcătuind un fel de grotă, avînd în faţă un mic 
acoperiş de ardezie. Sub acel acoperiş, pe nisip, fusese aşezată 
o masă, acoperită cu o faţă de masă albă pe care se aflau cîteva 
farfurii, tacâmuri, diverse lactate, piine şi fructe. Pe una din 
farfurii fusese aşezată o carte de vizită pe care scria: 

„Marchizul de Talencay, prietenul cel mai bun al bunicului 
dumitale, domnul d'Asteux, te salută, Aurelie. Va sosi în curînd, 
dar pînă atunci se scuză că nu-ți poate prezenta omagiile sale, 
decit în cursul zilei” 

— Se aştepta la sosirea mea ? întrebă Aurelie. 

— Da, răspunse Raoul. Acum patru zile am vorbit mult 
împreună şi trebuia să te aduc aici azi la prînz. 

Fata privi în jur. Un şevalet se sprijinea de perete alături 
de o planşetă mare plină de desene, de mulaje, cutii de culori 
precum şi de cîteva veșminte vechi. In grotă se legăna un 
hamac, în fund, două pietre mari alcătuiau un fel de cămin unde 
probabil se aprindea focul căci pietrele erau înnegrite şi un 
burlan ducea într-o crăpătură a stincii. 

— Oare marchizul locuieşte aici ? întrebă Aurelie. 

— Adesea, mai ales în acest sezon. In restul timpului stă în 
satul Tuvains unde l-am şi găsit. Dar chiar şi atunci vine zilnic 


aici. Ca şi răposatul dumitale bunic este un bătrîn original, 
foarte cultivat, artist, cu toate că pictează prost. Trăieşte singur 
ca un pustnic, vinează, taie cite un copac uscat, îi 
supraveghează pe paznicii turmelor sale şi-i hrăneşte pe toţi 
sărmanii din acest ţinut care-i aparţine pe o întindere de două 
leghe de jur împrejur. Şi uite aşa au trecut paisprezece ani de 
cînd te aşteaptă. 

— Sau cel puţin de cînd aşteaptă să devin majoră. 

— Da, în urma înţelegerii cu bunicul dumitale. A trebuit să- 
i povestesc toată viaţa dumitale, tot ce s-a întîmplat în ultimele 
luni şi, după ce i-am făgăduit că i te voi aduce mi-a dat cheia 
domeniului. Bucuria sa de a te revedea a fost imensă. 

— Atunci de ce n-a venit încă ? 

Absența marchizului de Talengay îl surprindea pe Raoul 
din ce în ce mai tare, deşi nu avea nici un motiv să se 
îngrijoreze. La ora două şi trei sferturi muzica clopotelor 
reîncepu şi clopotul cel mare de la catedrală răsună pînă 
departe. 

— Fenomenul e logic, explică Raoul. Cînd vintul bate 
dinspre nord-est, adică dinspre Clermont-Ferrand, aşezarea 
acustică a locurilor face ca un puternic curent de aer să aducă 
cu sine toate aceste sunete ce şerpuiesc printre pereţii aceştia 
stîncoşi şi se opresc pe suprafaţa lacului. Lucrul acesta se 
întîmplă în mod matematic. Clopotele bisericilor din Clermont- 
Ferrand şi clopotul cel mare al catedralei bat toate la oră fixă şi 
ecoul, datorită curenților de aer, le face să se audă, ca şi cum ar 
bate la doi paşi de noi... 

— Nu, zise fata, explicaţia dumitale nu mă mulţumeşte. 

— Ai alta ? 

— Da, cea adevărată. 

— Care ? 

— Cred că dumneata ai adus aici sunetul acestor clopote 
pentru a-mi reîmprospăta toate amintirile mele de copil. 

— Chiar crezi că eu pot face orice ? 

— Da, zise ea, sînt convinsă că poţi face totul. 

Raoul se uită impacientat la ceas : trei şi un sfert, şi 
marchizul de Talencay încă nu sosise. „Ei, la urma urmei poate 
că treaba asta nu are nici o importanţă." Ba da, avea importanţă 
şi el ştia acest lucru. Există situaţii în care orice are importanţă. 
Reintrînd în grotă, Raoul văzu că fata, obosită, se culcase în 


hamac şi adormise. Il cuprinse brusc o nelinişte crescîndă. leşi 
pe mica faleză şi constată că barca, pe care o lăsase pe nisip, 
acum se afla la doi sau trei metri de mal. O trase spre el cu aju- 
torul unei prăjini şi abia atunci constată că barca — în perfectă 
stare cînd sosise împreună cu Aurelie la grotă — acum era plină 
cu apă. Cineva scosese o scîndură bună din fund şi o înlocuise 
cu una putredă şi găurită, care abia se ţinea în patru cuie bătute 
de mântuială. Cine să fi făcut acest lucru? Marchizul de 
Talencay? Dar în ce scop? Ce motiv ar fi avut să provoace o 
catastrofă din moment ce dorise din tot sufletul s-o vadă pe 
Aurelie ? Se punea totuşi o întrebare: pe unde venea marchizul, 
cînd nu avea barcă la dispoziţie? Deci trebuia să fi existat un 
drum, o cărare, o potecă. Raoul începu sa caute în stînga, dar 
nu exista nici un drum. Dar în dreapta, chiar în faţa falezei, se 
înălţau vreo douăzeci de trepte inegale, tăiate grosolan în 
stincă, ce duceau sus, pe creasta zidului împrejmuitor. Poteca 
era atit de îngustă şi atît de greu de urcat, încît mai mult trebuia 
să te caţeri pe ea, ajutîndu-te şi de miini şi de picioare.. 

Raoul o urcă aşa cum putu, deşi nu i-ar fi stricat să fi avut 
la îndemiînă nişte crampoane de fier cu care să se agaţe ca să 
nu alunece în gol. Cînd în sfîrşit ajunse pe platoul de sus, văzu 
că poteca înconjura lacul şi se îndrepta spre defileu. De jur- 
împrejur se întindea un peisaj înverzit, acoperit ici, colo, de 
stîinci bolovănoase. Doi ciobani se îndepărtau mînîndu-şi oile 
către înălțimile ce înconjurau vastul domeniu. Numai silueta 
înaltă a marchizului de Talencay nu apărea de nicăieri. După 
aproape o oră de explorare, Raoul se întoarse. Or, în timpul 
acelei ore băgă de seamă că pe mica faleză apa începuse să 
crească, acoperind primele trepte. „Ciudat !" îşi spuse el cu un 
aer îngrijorat. Auzindu-l, Aurelie alergă înaintea lui şi se opri 
uluită. 

— Vai, spuse ea, ia uită-te cît a crescut apa ! 

— Intr-adevăr... 

— Cum îţi explici acest lucru ? 

— E un fenomen natural, ca şi sunetul clopotelor. Lacul se 
supune legii mareelor care, după cum ştii, face să crească şi să 
descrească apa, spuse el glumind. Fluxul şi  refluxul, 
domnişoară. 

— Şi cînd va înceta ? 

— Ştiu eu? Poate peste un ceas sau două... 


— Adica după ce apa va umple jumătate din grotă ? 

— Ba s-ar putea s-o umple chiar pînă sus, dacă e să mă 
iau după urma asta neagră care atinge tavanul. 

Raoul se opri. Cum adică? în unele momente apa ajunge 
doar pînă la jumătate, unde era primul semn, iar în altele 
atingea tavanul unde se vedea clar al doilea semn? In urma 
cărui fenomen excepţional, în urma cărui „cataclism", căci alt 
cuvînt nu-i veni în minte, se întîmpla acest lucru ? 

Lipsa marchizului i se păru inexplicabilă. Se gîndi la 
legătura dintre această lipsă şi ameninţarea unei primejdii pe 
care o presimţea, dar de care încă nu-şi dădea seama. Se gîndi 
de asemenea la barca desfundată. 

— Ce ai ? îl întrebă Aurelie. Pe unde-ţi umblă gîndurile ? 

— Mă gindeam, răspunse el, că ne pierdem vremea 
degeaba aici. Din moment ce prietenul bunicului dumitale n-a 
venit, hai să-i ieşim noi înainte, întrevederea poate avea loc 
foarte bine şi în casa lui din Juvains. 

— Dar cum să plecăm ? Barca nu mai e bună de nimic. 

— Există un drum în dreapta, foarte greu pentru o femeie, 
dar totuşi practicabil. Atita doar că va trebui să te ajut, dacă nu 
cumva chiar să te port în braţe. 

Fata protestă. 

— De ce să te uzi ? zise Raoul. Nu-i de ajuns că m-am udat 
eu ? 

După o pauză, fata, care se afla la marginea lacului, 
vîrîndu-şi mîna în apă, şi-o retrase zicînd 

— Ai dreptate ! N-as putea suporta apa asta rece ca 
gheaţa. 

Aurelie reintră în grotă. Mai trecu un sfert de ceas, care lui 
Raoul i se păru nesfirşit. 

— Te rog, îi spuse el, hai să plecăm ! Situaţia devine 
primejdioasă. , 

Ea îl ascultă şi amîndoi părăsiră grota. Dar chiar în clipa în 
care ea se agăţase de gitul lui, ceva trecu şuierind pe lîngă ei şi 
o piatră se făcu ţăndări. De undeva răsună o împuşcătură. Raoul 
o aplecă mult pe Aurelie. Un al doilea glonţ şuieră înfingîndu-se 
în piatră. Speriat, o împinse pe fată în grotă şi se năpusti afară, 
vrînd să vadă ce se întîmpla. 

— Raoul, Raoul, te rog ! strigă fata. Or să te omoare ! 

Şi agăţindu-se de el îl trase în grotă. 


— Te rog să stai aici ! 

— Nici pomeneală ! răspunse Raoul. Nu e bine ce faci ! Nu 
putem sta cu mîinile în sîn ! Trebuie să acţionăm ! 

— Nu vreau, nu vreau ! Mi-e frică ! 

— Nu te teme de nimic ! îi spuse el cu blîndeţe. 

— Nu mă tem, îi spuse ea încet, dar trebuie să rămînem 
împreună. Ne ameninţă aceleaşi pericole. Să nu ne părăsim ! 

— Bine, nu te voi părăsi, consimţi Raoul. 

Îşi înălţă doar capul ca să vadă dacă zăreşte ceva. Un al 
treilea glonte găuri o ţiglă de pe micul acoperiş. Inţeleseră că 
erau asediați, imobilizaţi. Doi trăgători înarmaţi cu puşti cu 
bătaie lungă le inter-zicea să iasă din grotă. După micii norişori 
de fum de la gura puştilor, Raoul putu să-şi dea seama unde se 
aflau cei doi : pe malul drept, chiar deasupra treptelor, la vreo 
20 de metri distanţă de ei. De acolo puteau supraveghea nestin- 
gheriţi lacul, mica plajă de la marginea lui şi aproape că puteau 
trage cu puşca pînă şi în grotă. Doar un singur colţ, situat în 
dreapta, era ferit, unde se ghemuiseră cei doi, prinşi în cursă. 
Era locul unde se ridica acea sobă primitivă făcută din două 
pietre afumate.. 

— lată-ne blocaţi! zise Raoul. La cea mai mică mişcare, un 
glonte. Singurul mai apărat e acest colţişor. Cine dracu o fi pus 
la cale toată ticăloşia asta ? Nici într-un caz bătrînul marchiz. 

— Oare ce-o fi cu el ? întrebă speriată fata. 

— Probabil că a fost închis pe undeva. Cred că a căzut şi el 
în aceeaşi capcană ca şi noi. 

— Adică ? 

— Adică aceeaşi capcană pe care ne-au întins-o Jodot şi 
Guillaume Ancivel, din partea cărora nu ne putem aştepta la nici 
un fel de milă. 

Spusese asta ca să mai diminueze gîndul adevăratului 
pericol care-i ameninţa. Căci nici glumele lui Jodot şi Guillaume, 
nici împuşcăturile, nu se puteau compara cu adevăratul pericol 
care-i ameninţa: acea apă vicleană care continua să crească şi 
din care bandiții îşi făcuseră o aliată redutabilă. 

— De ce ne-au întins capcana asta ? întrebă Aurelie. 

— Din pricina comorii, zise Raoul. L-am anihilat pe 
Marescal, dar nu m-am gîndit că într-o zi sau alta voi avea de 
luptat cu Jodot şi Guillaume. Mi-au luat-o înainte. La curent cu 
proiectele mele, nu ştiu încă prin ce mijloc, l-au înlăturat pe 


bătrînul marchiz, prietenul bunicului dumitale. L-au înecat, i-au 
furat documentele şi hirtiile pe care dorea să ţi le înmîneze şi 
începînd chiar de azi-dimineaţă duşmanii noştri au trecut la 
treabă. Ne-au ademenit încoace, cît timp ecluzele erau închise. 
Apoi nivelul lacului a început să crească, lucru pe care nu l-am 
observat decît după vreo patru ore. Ne-au desfundat barca şi 
acum ne ţin sub tirul puştilor. Şi iată-l pe Raoul de Limezy 
păcălit de doi criminali. 

Raoul îşi aprinse o ţigară, dar răsunară alte două 
împuşcături. Apoi aproape imediat se auzi o a treia, apoi o a 
patra. În vremea asta apa se înălța cu repeziciune, începînd să 
se strecoare şi în grotă. 

— Vom fi în siguranţă pe cele două pietre ale căminului. 

Raoul o culcă pe Aurelie în hamac. Apoi, furişindu-se pînă 
la masă, strînse într-un şervet tot ce mai rămăsese de mîncare. 
Alte două gloanţe şuierară. „Prea tirziu, zise Raoul în sinea lui, 
încă puţină răbdare şi vom ieşi din gaura asta de şoareci." 

— De îndată ce se va întuneca, zise el cu glas tare, intrînd 
în grotă, am să te duc în braţe pînă la poteca ce urcă pe faleză. 
Adversarii noştri mai au putere cîtă vreme e lumină afară, 
întunericul înseamnă salvarea noastră. 

— Da, dar în vremea asta, apa urcă, zise Aurelie, şi mai e 
cel puţin un ceas pînă se întunecă. 

— Ei şi ? în loc să stăm numai cu picioarele în apă, în cel 
mai rău caz, ne vom uda pînă la mijloc. 

Era simplu, într-adevăr. Numai că Raoul ştia el ce ştia. Mai 
întîi, că soarele abia dispăruse după virful muntelui, ceea ce 
însemna cel puţin încă un ceas, un ceas şi jumătate de lumină. 
Apoi, cei doi se vor apropia încet de potecă, vor pune stapinire 
pe ea şi atunci adio ieşire din vizuina plină cu apă. Pe de altă 
parte fata era cu ochii numai la apa care urca. g 

— Am totuşi presimţirea că vom scăpa, zise ea. Imi aduc 
aminte că mi-ai zis într-o zi, citindu-mi în palmă, că va trebui să 
mă feresc de apă. Şi iată că prezicerea dumitale s-a împlinit. Şi 
totuşi nu mă tem de nimic, pentru că ştiu că dumneata poţi face 
lucruri extraordinare, dacă e nevoie, chiar şi minuni. 

— Minuni? Nu, dragă domnişoară cu ochi verzi, minuni nu pot 
face! Tot ce pot face e să-mi pun mintea la contribuţie şi să 
acţionez conform împrejurărilor. Pentru că nu te-am întrebat 
niciodată nimic despre amintirile dumitale din copilărie şi pentru 


că te-am adus totuşi aici, în locurile unde ţi-ai petrecut primii ani 
ai vieţii, mă consideri un fel de vrăjitor. Eroare. Toată treaba 
asta a ţinut de raţionament şi de gîndire, n-am avut nici o 
informaţie precisă. Jodot şi complicii săi descoperiseră sticla cu 
elixirul vieţii şi citiseră ca şi mine, formula scrisă sub titlul : „Apa 
tinereții“. La ce concluzie au ajuns ? La nici una. Eu am cercetat 
cu atenţie formula şi am văzut că reproducea exact, aproape 
punct cu punct, afară de un singur element, compoziţia apelor 
din Royat, una dintre principalele staţiuni termale din Auvergne. 
Am cercetat hărţile din Auvergne şi am descoperit satul şi lacul 
Juvains — Jouvains, contracție evidentă a cuvîntului /uventia, 
care înseamnă Tinerețe. Eram lămurit, într-o oră de plimbare şi 
de sporovăială prin Juvains mi-am dat seama că bătrinul domn 
de Talengay, marchizul de Carabas [Numele eroului principal din 
basmul Motanul încălțat de Charles Perrault] al acestui ţinut, 
știa multe lucruri despre aceste locuri, aşa că m-am prezentat la 
el în numele dumitale. De îndată ce mi-a dezvăluit faptul că ai 
venit odinioară două zile aici, în 4 şi 5 august, am şi pregătit 
excursia noastră pentru ziua de 5, cînd vintul suflă din nord, aşa 
cum sufla şi odinioară. De unde şi sunetul acela straniu al 
clopotelor. 

Dar cuvintele nu erau suficiente pentru a distrage atenţia 
tinerei Aurelie, care şopti speriată : 

— Apa urcă. Apa urcă mereu. A acoperit cele două pietre 
pe care stai şi ţi-a udat pantofii! 

Raoul ridică una din pietre şi o puse peste cealaltă. Astfel 
înălţat, se sprijini cu coatele de frîn-ghiile hamacului. Pe un ton 
degajat, începu să vorbească, nevrind să tacă pentru anu o 
speria pe Aurelie. Numai că în timp ce vorbea, se gindea la tot 
soiul de soluţii. Ce anume se petrecea ? În urma unor manevre 
executate de Jodot şi Guillaume, nivelul apei începuse să 
crească. Nu era de presupus că cei care făcuseră să crească 
nivelul apei puteau foarte bine să-l facă să şi scadă? Închiderea 
ecluzelor avea probabil un mecanism ascuns care îngăduia apei 
să se scurgă şi lacului să se golească. Dar unde să caute acel 
mecanism a cărui funcţionare era corelată cu închiderea 
ecluzelor? 

Raoul nu făcea parte dintre oamenii care stau şi aşteaptă 
moartea cu miinile încrucişate. Se gindea să se năpustească 
asupra bandiţilor, cu orice risc, sau să înoate pînă la ecluze. Dar 


dacă îl nimerea un glonţ, dacă apa îngheţată a lacului îi 
producea o paralizie, ce se va intampla cu Aurelie? 

Cît de atent ar fi fost să-i ascundă fetei neliniștea, tinara 
îşi dădu seama de starea lui sufletească, după anumite 
inflexiuni ale glasului, după unele pauze... Aşa că-i spuse pe 
neaşteptate: 

— Te rog, te implor, spune-mi adevărul ! Nu mă cruța ! Nu 
mai e nici o speranţă, nu-i aşa ? 

— Cum ? De ce vorbeşti astfel ? Nu vezi că se înserează ? 

— Destul de încet. lar cînd va fi noapte, nu vom mai putea 
pleca. 

— De ce? 

— Nu ştiu. Dar am presimţirea că totul s-a terminat şi că 
dumneata ştii prea bine acest lucru. El răspunse pe un ton 
ferm : 

— Nu, nu ! Pericolul e mare, dar încă mai avem vreme să 
facem ceva, să acţionăm. Dacă nu ne pierdem calmul, vom 
scăpa. De îndată ce-mi voi lămuri unele lucruri, voi trece la 
treabă. Numai că... 

— Numai că... 

— Trebuie să mă ajuţi. Pentru a-mi da seama de nişte 
treburi, încearcă să-ţi aduci aminte unele lucruri. Da, ştiu, i-ai 
promis mamei dumitale că nu le vei dezvălui decît omului pe 
care-l vei iubi. Dar moartea e totuşi un motiv mai puternic decit 
dragostea şi chiar dacă dumneata nu mă iubeşti, eu te iubesc, 
aşa cum ar fi dorit mama dumitale să fii iubită. lartă-mă că ţi-o 
spun, în ciuda jurămîntului pe care l-am făcut. Dar există 
momente în care nu mai are rost să taci. Te iubesc, Aurelie, te 
iubesc şi vreau să te salvez. Tăcerea dumitale acum, în acest 
moment, ar însemna moartea amîndurora. Răspunde-mi, cîteva 
cuvinte îmi vor fi de-ajuns ca să mă lămurească: 

— Întreabă-mă... El zise imediat: 

— Ce s-a întîmplat odinioară, după ce ai ajuns aici cu 
mama dumitale ? Ce fel de peisaj ai văzut ? Unde te-a dus 
bunicul dumitale? 

— Nicăieri, răspunse fata. Sînt absolut sigură că am dormit 
aici într-un hamac, exact ca acum. Bu- nicul şi marchizul au 
discutat, apoi au fumat. Uite ce ciudat, acum îmi aduc perfect 
de bine aminte de aroma tutunului şi de zgomotul unor pahare 
ciocnite. Apoi am mîncat împreună cu ei. Afară era soare... 


— Soare ? 

— Da. Trebuie să fi fost dimineaţă. 

— Dimineaţă ? Eşti sigură ? Totul stă în acest amănunt. 

— Da. Sînt absolut sigură. M-am trezit aici a doua zi 
dimineaţă şi afară era soare. Acum totul s-a schimbat. Mă văd 
aici şi totuşi, în jurul meu, totul e altfel. Văd stâncile, dar nu mai 
sînt în acelaşi loc. 

— Cum adică, nu mai sînt în acelaşi loc ? 

— Da, apa nu le mai scaldă. 

— Apa nu le mai scaldă şi totuşi ai ieşit din grotă ? 

— Da. Am ieşit din grotă. Mama mă ţinea de mînă. Bunicul 
mergea înaintea noastră. Sub picioare pamintul era alunecos. In 
jurul nostru existau case, parcă un fel de ruine... Şi apoi iar am 
auzit clopotele, aceleaşi clopote ca şi azi. 

— Deci asta era, spuse Raoul printre dinţi, cum am 
presupus şi eu. 

O tăcere adincă se lăsă între ei. Apa clipocea cu un 
zgomot sinistru. Masa, şevaletul, cărţile şi lemnele pluteau. 
Raoul se aşeză la capătul hamacului, ghemuindu-se sub tavanul 
de granit al grotei. Afară începuseră a se aşterne umbrele. „Dar 
la ce-mi va servi întunericul, oricît de des ar fi el ? îşi zise Raoul. 
Ce să fac, încotro să mă îndrept ? 

Se concentra, străduindu-se să găsească o soluţie. Aurelie 
se ridicase pe jumătate privindu-l cu minunaţii ei ochi verzi. Fata 
îi luă o mînă, şi-o puse pe obraz, apoi i-o sărută. 

— Dumnezeule, ce faci? zise el, necrezîndu-şi ochilor. 

Ea murmură : 

— Te iubesc, Raoul ! 

Ochii verzi străluceau în semiobscuritate. Auzind cum îi 
bate inima, Raoul simţi o bucurie năvalnică. Ea continuă 
înconjurîndu-i gîtul cu braţele: 

— Da, te iubesc. Vezi, Raoul, ăsta-i marele şi singurul meu 
secret. Altul nu mă mai interesează. Secretul ăsta e toată viaţa 
mea! Tot sufletul meu! Te-am întîlnit fără să te cunosc, chiar 
înainte de a te vedea. Te-am iubit în întuneric şi poate că de 
asta te-am detestat... Mi-a fost ruşine. Cînd m-ai sărutat atunci, 
în noaptea aceea, am simţit atîta plăcere şi atita bucurie după 
toate nenorocirile care mi se întîmplaseră, încît aproape că m- 
am speriat. Atîta bucurie dăruită de un necunoscut ! În clipa 
aceea, am avut impresia că-ţi aparţineam. Dacă după aceea am 


fugit mereu de tine, Raoul, a fost din pricină că te iubeam, că 
mi-era ruşine. Nu voiam să te mai văd cu nici un preţ şi totuşi nu 
mă gîndeam decît cum aș putea să te revăd. Dacă am putut 
suporta grozăvia acelei nopţi şi toate chinurile care au urmat, 
am îndurat totul pentru că m-ai ajutat. Apăreai întotdeauna 
exact în momentul în care aveam nevoie de tine. O, Raoul, 
stringe-mă în braţe! Te iubesc atît de mult... 

El o strînse cu patimă, în fond, nu se îndoise niciodată de 
această dragoste din moment ce ea îi răspunsese la sărut în 
noaptea aceea de groază. Acum aproape că îi era frică de 
fericirea pe care o simţea. Cuvintele pătimaşe ale fetei, 
răsuflarea ei caldă îl ameţeau. Neîmblânzita lui voinţă de a lupta 
aproape că-l părăsise. Diîndu-şi seama de starea lui, Aurelie îi 
trase şi mai aproape de ea. 

— Să ne resemnăm, Raoul. Să acceptăm ceea ce e 
inevitabil. Alături de tine nu mă tem de moarte. Vreau însă ca 
ea să mă surprindă în braţele tale, sărutîndu-mă. Niciodată nu 
vom mai fi atit de fericiţi ca acum... 

Braţele ei îl înlănţuiră ca un colier pe care nu şi-l mai 
putea desprinde. Încet, încet obrazul ei se apropie de al lui. 
Raoul încă mai rezista. Să sărute acea gură care i se oferea 
însemna să accepte că e înfrînt şi, aşa cum spunea ea, să se 
resemneze în faţa inevitabilului. Or el nu voia asta. Toată fiinţa 
lui se răzvrăti împotriva unei astfel de laşităţi. 

— Te iubesc ! murmură Aurelie. Nu refuza ceea ce ţi se 
oferă... 

Buzele lor se uniră. Raoul gustă beţia unui sărut în care 
pusese toată ardoarea vieţii, precum şi în-fricoșătoarea 
voluptate a morţii. Noaptea îi învălui în beznele sale. În timp ce 
ei se lăsară toropiţi de dezmierdările fierbinţi ale iubirii, în jur 
apa creştea. 

Slăbiciune trecătoare, din care Raoul se smulse cu gindul 
că acea făptură încîntătoare, pe care o salvase de atitea ori, 
avea să cunoască înspăimîntătorul martiriu al apei care s-o 
acopere, să-i taie răsuflarea, s-o ucidă, îl umplu de groază. 

— Nu, strigă el, acest lucru nu se va întâmpla. Nu vei 
muri, iubito, mă voi strădui din toate puterile mele să te salvez ! 

Ea vru să-l reţină. 

— Te rog, Raoul. Ce vrei să faci ? 

— Să te salvez, Aurelie şi să mă salvez şi pe mine! 


— Acum e prea tirziu... 

— Prea tirziu ? Dar abia s-a întunecat. Cum, să nu mai văd 
ochii tăi fmmoşi ? Buzele tale încîntă-toare ? Să stau cu braţele 
încmcişate ? Să nu fac nimic ? 

— Crezi că mai e ceva de făcut ? 

— Da, cred. Trebuie să existe undeva nişte robinete care 
permit scurgerea apei. Trebuie să le găsesc. 

— Oh, te rog ! Mă laşi singură în întunericul ăsta? Mi-e 
frică, Raoul! Mi-e frică! 

— Nu, din moment ce nu ţi-a fost frică să mori, nu poate 
să-ţi fie frică să trăieşti. Apa nu poate ajunge pînă la tine înainte 
de două ceasuri. Şi pînă atunci eu voi fi înapoi. Iţi jur, iubita mea 
! Şi atunci sau vei fi salvată sau vom muri împreună ! 

Încet, încet se desprinse din îmbrăţişarea ei. Apoi se 
aplecă spre ea şi-i spuse: 

— Ai încredere în mine, iubita mea. De îndată ce voi reuşi, 
te voi anunţa printr-un semnal. Voi fluiera de două ori. Sau vei 
auzi două Împuşcături. 

Chiar cînd vei simţi că apa a ajuns pînă la tine, să nu-ţi 
pierzi încrederea în mine. Aurelie recăzu în hamac. 

— Du-te, îi zise ea, din moment ce vrei acest lucru. 

— Nu-ţi va fi frică ? 

— Nu, pentru că nici ţie nu-ţi va fi. 

Raoul îşi scoase vesta, pantofii, îşi puse ceasul cu cadran 
fosforescent la git şi sări în apă. Era întuneric beznă şi nu avea 
la el nici o armă. 

Era ora opt. 


CAPITOLUL XIII - În întuneric 


Prima impresie a lui Raoul a fost groaznică. O noapte fără 
stele, grea, implacabilă, o noapte de smoală acoperise lacul 
acum invizibil şi falezele ce nu mai puteau fi distinse. | se părea 
că orbise, fiindcă nu mai vedea nimic, că surzise, fiindcă nu mai 
auzea nimic. Nici măcar zgomotul cascadelor, care fusese 
absorbit de apa lacului. Şi în acea prăpastie insondabilă, trebuia 
să vadă, să audă, să-şi atingă scopul. Vanele căutate? Nici o 
secundă nu se gindise cu adevărat la ele. Ar fi fost o nebunie să 
se joace cu moartea şi să le caute. Nu, scopul lui era să ajungă 
la cei doi bandiți. Numai că ei se ascunseseră. Temîndu-se să-şi 


atace direct adversarul, stăteau prudenţi, în întuneric, înarmaţi 
cu puşti şi cu toate simţurile la pîndă. Unde să-i găsească ? 

Cînd ajunse pe marginea de sus a plajei, apa îngheţată îi 
acoperi pieptul, pricinuindu-i o asemenea suferinţă, încît se gîndi 
cu groază că nu va putea înainta pînă la ecluză. Dealtfel cum ar 
fi putut manevra acea ecluză, dacă nu ştia unde era amplasat 
mecanismul ? 

O luă de-a lungul falezei pînă ajunse la treptele inundate, 
şi nimeri lîngă poteca ce urca de-a lungul peretelui. Ascensiunea 
era extrem de dificilă. În timp ce urca, se opri brusc. Departe, 
prin ceața deasă, zări o luminiţă. Unde ? Era imposibil de 
precizat. Să fi fost pe lac ? Pe faleza de sus ? In orice caz era 
undeva în faţa lui, adică prin jurul defileului, deci cam în locul de 
unde trăseseră bandiții şi unde probabil îşi aşezaseră tabăra de 
noapte. Lumina nu putea fi văzută din grotă, fapt ce dovedea 
precauţiile pe care şi le luaseră. Raoul şovăi. Dacă mergea pe 
potecă şi ocolea toate piscurile şi văile, căţărindu-se pe stînci, 
putea pierde din vedere preţioasa lumină. Gîndindu-se la Aurelie 
întemniţată în fundul acelui îngrozitor mormiînt de granit, se 
hotărî brusc. Cobori poteca alergind şi se aruncă în apă. Avu 
impresia că se va sufoca. Răceala apei i se păru de neîndurat. 
Cu toate că nu avea de înotat decît cel mult două sute de metri, 
fu pe punctul de a renunţa, temîndu-se să nu clacheze. Dar 
gîndul la Aurelie îi dădu curaj. O văzu sub bolta de piatră cu 
acea apă nemiloasă ce continua să urce şi pe care nimic n-o 
putea opri. Îşi dublă eforturile călăuzit de acea lumină, ca de o 
stea binefăcătoare. Ochii lui o priveau cu înflăcărare, ca şi cum 
s-ar fi temut să nu se stingă brusc sub forţa malefică a acelei 
nopţi de smoală. Apropiindu-se de mal, se simţi ceva mai bine 
datorită activităţii muşchilor suprasolicitaţi. Luminiţa crescu, 
dublată de reflectarea ei în apele lacului. Deasupra capului său, 
dar ceva mai spre stinga, auzi murmurul unor voci. Oare ce 
distanţă îl despărţea de Jodot şi Guillaume? Ce obstacol mai 
avea de trecut? larăşi stînci de urcat sau o pantă mai accesibilă? 
Nici un indiciu. Trebuia totuşi să iasă din apă la nimereală. 
Odată afară, începu să-şi frece cu putere pulpele, picioarele şi 
pieptul cu nisipul uscat de jos. Apoi îşi stoarse veşmintele ude 
pe care şi le puse din nou pe el. Pe urmă, îşi încercă norocul. In 
faţa lui nu se afla nici zid de urcat, nici pantă accesibilă, ci nişte 
straturi de roci suprapuse, ca temelia unei construcţii ciclopice. 


Te puteai căţăra pe ele, dar cu ce eforturi, cu ce gimnastică 
primejdioasă! Pietrele de care se prindea cu degetele ieşeau din 
alveolele lor, plantele se rupeau cu rădăcini cu tot, iar sus 
glasurile se auzeau tot mai clar. În plină zi, Raoul n-ar fi cutezat 
să întreprindă acea temerară ascensiune. Dar tic-tac-ul 
neîntrerupt al ceasului îl mîna cu o forţă de nebănuit. Fiecare 
secundă care bătea însemna o secundă din viaţa fetei. Trebuia 
să reuşească! Şi reuşi fiindcă la un moment dat nu mai avu în 
faţă nici un obstacol. Un ultim etaj de gazon înconjura edificiul. 
O lumină vagă se răspindi în întuneric, ca un nor albicios. 

In faţa lui se adincea o mică vale, un fel de lighean în mijlocul 
căruia se afla o coloană pe jumătate dărimată. Pe un trunchi de 
copac fumega un felinar. In partea cealaltă, doi oameni întinşi 
pe burtă, cu puştile lîngă ei, cercetau cu atenţie suprafaţa 
lacului. Alături se afla o lampă electrică a cărei lumină puternică 
o zărise Raoul. 

Uitîndu-se la ceas baronul de Limezy tresări. Expediția sa 
durase cincizeci de minute. Deci mai mult decit îşi închipuise.! 

Mai am cel mult o jumătate de oră ca să opresc inundația, 
îşi zise el. Dacă într-o jumătate de oră nu i-am smuls lui Jodot 
secretul vanelor, nu îmi rămîne decit să mă întorc lîngă Aurelie 
şi să mor împreună cu ea! 

incepu să se tirască în direcţia cabanei, ascuns de 
ierburile înalte. La vreo zece metri mai încolo, Jodot şi Guillaume 
discutau în deplină siguranţă, destul de tare pentru a le 
recunoaşte vocea, dar nu şi suficient pentru a auzi şi ce anume 
spuneau. Ce urma să facă ? 

Raoul venise fără un plan precis, hotărit să acţioneze după 
împrejurări. Neavînd armă, socotea periculos să se angajeze 
într-o luptă ce se putea termina prost pentru el. Pe de altă, 
parte, se întreba dacă în caz de reuşită, constringerea şi 
amenințările ar determina un adversar ca Jodot să vorbească, 
adică să se declare învins şi să divulge secretul pe care urmărea 
să-l afle. 

Continuă să se tirască încet, cu infinite precauţii, în 
nădejdea că va surprinde totuşi un cuvînt din care va putea 
trage unele concluzii. Mai făcu doi, apoi trei metri, în sfirsit, putu 
auzi ce vorbeau cei doi : 

— Ei, nu te necăji, spuse Jodot. Cînd vom închide ecluza, 
nivelul apei va atinge cota cinci, adică apa va ajunge la tavanul 


grotei şi cum n-au putut ieşi pîna acum de acolo, înseamnă că s- 
a zis cu ei. Sint tot atît de sigur, cum sînt sigur că doi şi cu doi 
fac patru ! 

— Totuşi, zise Guillaume, ar fi trebuit să ne aşezăm mult 
mai aproape de grotă şi să-i spionăm. 

— De ce nu i-ai spionat tu, nătăfleţule ! 

— Eu, cu braţul meu încă ţeapăn ? Cum puteam trage ? 

— Zi mai bine că-ţi era frică de ăla... 

— Ca şi ţie, Jodot, ca şi ţie. 

— Eu nu spun că nu mă tem de el. De aceea, am şi 
preferat să trag cu arma şi să inundez grota. Noroc că am găsit 
însemnările lui Taleneay. 

— Oh, Jodot, nu mai rosti numele ăsta ! Jodot ricana : 

— Curcă plouată ce eşti ! 

— Mai bine ţi-ai aduce aminte de ce ţi-a spus maică-mea, 
cînd ai venit să mă vezi la spital : „Mă rog, fie! Ai aflat unde a 
ascuns-o diavolul ăla de Limezy pe Aurelie. Pretinzi că-i vei 
urmări pînă ce veţi descoperi comoara. Fie şi asta. Vrei ca fiul 
meu să-ţi dea o mînă de ajutor. Să-ţi dea, dar fără crime şi fără 
vărsare de sînge". 

— Dar nu se va vărsa nici o picătură de sînge, zise Jodot 
pe un ton glumeţ. 

— Ştii prea bine ce vreau să spun! Cînd laşi în urmă un 
mort, ai înfăptuit o crimă. Vrei să spui că moartea lui Limezy şi a 
fetei nu-s crime ? 

— Atunci să fi lăsat baltă toată istoria asta ? Crezi cumva 
că un tip ca Limezy ti-ar fi îngăduit, pentru ochii tăi frumoşi, să 
înşfaci comoara ? Doar ai văzut ce ţi-a făcut! Ţi-a rupt braţul ! 
Cred că pînă la urmă ti-ar fi rupt şi gitul ! Trebuia să alegem 
intre el şi noi ! Şi Aurelie ? 

— Aştia doi fac o pereche potrivită. Dacă-l loveşti pe unul 
îl doare pe celălalt! 

— Săraca de ea! 

— Ascultă ! Vrei sau nu comoara ? Ce te tot văicăreşti 
atita ? 

— Totuşi... 

— N-ai văzut testamentul marchizului ? Aurelie era 
moştenitoarea întregului domeniu din Juvains Atunci ce-ai mai fi 
făcut ? Poate voiai să te însori cu ea ? Numai că pentru asta 
trebuia să fie şi ea de acord, băiete... 


— Atunci ? 

— Atunci, drăguţule, iată ce se va întîmpla. Miine, lacul din 
Juvains va redeveni ca înainte, nici mai mare, nici mai mic. 
Poimiine, nu mai curînd, ciobanii vor porni să-l caute pe marchiz, 
îl vor găsi ţeapăn în urma căderii în ravină, fără ca cineva să 
bănuiască cum că o mină „caritabilă" i-a ars una, făcîndu-l să-şi 
piardă echilibrul şi să cadă în prăpastie. Deci, se va deschide 
succesiunea. Testament nu există, pentru că l-am înhăţat eu. 
Moştenitor nu există, pentru că omul nu avea pe nimeni. Prin ur- 
mare, domeniul revine Statului. În sase luni Statul îl vinde, iar 
noi îl cumpărăm. 

— Cu ce bani ? 

— În şase luni îi vom găsi, zise Jodot. Dealtfel, cît 
valorează domeniul ăsta pentru unul care nu ştie despre ce e 
vorba ? 

— Şi dacă vom fi urmăriţi ? 

— De ce să fim urmăriţi ? 

— Păi din pricina celor doi : Aurelie şi Limezy 

— Aurelie şi Linezi înecaţi, dispăruţi, de negăsit 

— De negasit, pe dracu! li vor găsi în grotă ! 

— Nu, pentru că miine dimineaţă noi le vom atîrna nişte 
pietroaie mari de picioare şi vor rămîne pe fundul lacului. 

— Şi automobilul lui Limezy ? 

— După-amiază, o ştergem noi cu el, aşa că nimeni nu va 
şti nimic. Se va crede că domnişoara a fost răpită de iubitul ei şi 
că cei doi se plimbă cine ştie pe unde. Ei, ce zici de planul meu ? 

— Minunat, canalie bătrână ! rosti o voce de lingă ei. 
Numai că există o piedică. 

Cei doi se întoarseră, tresărind de spaimă. La doi paşi de 
ei, stătea ghemuit un bărbat, un bărbat care repetă: 

— Da, există o mare piedică: ce te faci dacă doamna şi 
domnul din grotă au spălat putina? 

Miîinile celor doi căutară puştile, dar nu le mai găsiră. 

— Căutaţi armele? Ce să faceţi cu el? întrebă nou-sositul. 
Ce, eu am arme? N-am decit un pantalon ud şi o cămaşă udă. 
Arme, între nişte oameni de treabă ca noi?! 

Jodot şi Guillaume încremeniseră. Pentru Jodot, acesta era 
omul din Nisa, care reapăruse ; pentru Guillaume, omul din 
Toulouse, duşmanul de temut despre care credea că se înecase. 

— Pe legea mea că sînt viu ! zise Raoul, făcînd pe 


nepăsătorul. Cota numărul cinci nu urcă pînă la tavanul grotei. 
Trăiesc, amice Jodot ! Şi eu şi Aurelie. Fata e la adăpost, departe 
de grotă şi n-a udat-o un strop de apă. Aşa că putem sta de 
vorbă. Dar scurt, doar cateva minute. 

jJodot părea speriat. Raoul îşi privi ceasul, liniştit, 
nepăsător; şi ca şi cum nimic nu i s-ar fi intimplat, nici o spaimă, 
continuă: 

— Deci, după cum vezi, planul tău nu ţine. Din moment ce 
Aurelie n-a murit, va moşteni acest domeniu pe care te asigur 
că nu-l va vinde. Dacă o vei ucide şi domeniul va fi de vinzare, îl 
voi cumpăra eu. Dacă ţii cu tot dinadinsul să-l ai, va trebui să 
mă ucizi şi pe mine. Dar te avertizez că va fi cu neputinţă. Nu 
există decit o singură cale... 

Raoul făcu o pauză. Jodot întinse gitul ca să audă mai bine 
care era acea cale. 

— Da, există o cale, rosti Raoul, una singură : să te 
înţelegi cu mine. Eşti de acord ? 

Jodot nu răspunse. Se ghemuise pe vine, la doi paşi de 
Raoul şi-l privea cu nişte ochi arzători. 

— Nu-mi răspunzi, dar ochii îţi ard ca la fiarele care se 
pregătesc să atace. Crezi că dacă ţi-am propus acest lucru, am 
nevoie de tine? N-am! N-am avut niciodată nevoie de nimeni. 
Urmăreşti o treabă încă de cînd erai tînăr şi ai hotărît să-ţi aperi 
drepturile indiferent prin ce mijloace, fie chiar şi prin crimă. 
Vreau să-ţi cumpăr aceste drepturi, căci doresc să fiu liniştit atit 
eu, cit şi Aurelie. Intr-o zi sau alta vei găsi probabil mijlocul să 
ne dai o lovitură de copită şi nu vreau, pricepi ? Cit ceri ? 

Jodot păru să se destindă. Mormăi : 

— Propune o sumă. 

— După cum ştii, zise Raoul, nu e vorba de nici o comoară, 
ci de o afacere care trebuie pusă pe picioare, de o exploatare 
ale cărei beneficii... 

— Vor fi considerabile, zise Jodot. 

— Sînt de acord cu tine. Aşa că oferta mea va fi pe 

măsură. Să zicem cinci mii de franci pe luna. Banditul 

tresări, surprins de acea cifră. Pentru amindoi ? 

— Nu, doar pentru tine. Pentru Guillaume, două mii... 

Guillaume strigă imediat : 

— Primesc ! 

— Şi tu, Jodot ? 


— S-ar putea să fiu şi eu de acord. Dar vreau un avans... 

— Dacă-ţi plătesc înainte pe un trimestru, eşti mulţumit ? 
Miine la ora trei ne întîlnim la Cler-mont-Ferrand în piaţa Jaude 
şi-ţi dau un cec. 

— Da, zise Jodot doar cu jumătate de gură. Dar cine mă 
asigură că miine baronul de Limezy nu mă va aresta ? 

— Nu, pentru că m-ar aresta şi pe mine odată cu tine. 

— Pe dumneata ? 

— Da, şi captura ar fi mult mai interesantă decit crezi. 

— Dar cine eşti, omule ? 

— Arsene Lupin. 

Numele avu efectul unui trăznet asupra lui Jodot. Raoul 
repetă : 

— Arsene Lupin, căutat de toate poliţiile din lume şi certat 
cu mai toţi marii comisari ! Vezi că sîntem făcuţi să ne 
înţelegem? Adineauri aş fi putut să-ţi zbor creierii. Dar vezi că 
prefer tranzacţia. Şi apoi, la nevoie, te-aş putea folosi. Ai cusu- 
ruri, dar şi multe calităţi. Uite, de pildă, încă nu mi-am dat 
seama cum m-ai urmărit pînă la Clermont-Ferrand. lţi dau 
cuvîntui meu de onoare şi cuvântul meu e...aur! 

Jodot se consultă cu Guillame în şoaptă, apoi spuse: 

— Da, sîntem de acord. Ce vrei în schimb ? 

— Eu ?! Nimic, amice ! zise Raoul pe un ton nepăsător. 
Sînt un om care vrea linişte şi care plăteşte oricît ca s-o obţină. 
Vom deveni asociaţi. Nu-i de-ajuns ? Dacă doreşti să vii şi tu cu 
ceva în asociaţia asta, cu atit mai bine. Ai nişte documente ? 

— Deosebit de importante. Instrucţiunile marchizului, 
rapoartele privind lacul... 

— Da, din moment ce ai putut închide ecluza. Măcar sînt 
nişte instrucţiuni amănunțite ? 

— Da, trei caiete scrise mărunt. 

— Le ai latine ? 

— Da. Am şi testamentul. E în favoarea domnişoarei 
Aurelie. 

— Dă-le-ncoace. 

— Miine, cînd îmi dai cecul, zise Jodot. 

— Bun ! Miine contra cecurilor. Să ne stringem mîna. 
Gestul va pecetlui încheierea pactului. 

Îşi strînseră mîna, apoi Raoul rosti un „Adio!", scurt. 
întrevederea se sfârşise şi totuşi adevărata bătălie abia acum 


începea. Toate cuvintele rostite pînă atunci, toate făgăduielile 
nu avuseseră alt scop decit să-l deruteze pe Jodot. Esenţialul îi 
constituia amplasarea vanelor. Oare Jodot va vorbi? Va ghici 
adevărata situaţie, îşi va da seama de viclenia lui Raoul? Mai 
neliniştit ca niciodată, acesta spuse neglijent 

— Ştii, ce-ar fi să arăţi puţină încredere în faţa mea? 

Jodot obiectă : 

— După caietele marchizului mi-ar fi plăcut dacă ai putea 
să deschizi vanele de la ecluză 

— Şi mie să văd lacul înapoi, am citit caietele marchizului 
şi ar trebui ore ca să se scurgă toată apa. 

— Foarte bine, deschide-le. Miine dimineaţă tu, Aurelie şi 
eu vom vedea aşa zisa „comoară". Sper că vanele sînt aproape, 
nu-i aşa ? Sub noi, presupun. Lîngă ecluză. 

— Da. 

— Există un drum direct ? 

— Da. 

— Ştii să mînuiești robinetul ? 

— Da. E uşor. E scris în caiete. 

— Să coborim, zise Raoul. Vreau să-ţi dau o mină de 
ajutor. 

Jodot se ridică şi luă lampa electrică. Nu sesizase capcana. 
Guillaume îi urmări. Zărind puştile pe care Raoul le sustrăsese, 
Jodot luă una dintre ele, iar Guillaume pe cealaltă. 

„În sfîrşit, am cîştigat bătălia!" îşi spuse bucuros Raoul. 
Coboriîră la marginea lacului. jJodot se îndreptă spre un dig de 
pietre aflat pe faleză, ocoli o stîincă ce ascundea o adîncitură 
unde se afla o barcă, îngenunchie, mută din loc cîteva pietre şi 
descoperi patru mînere mari de fier. 

— Aici e. Alături de mânerul ecluzei. Şi Jodot trase de unul 
din miînere. După citeva minute în lac se auzi un fel de 
bolboroseală. Apa începea să se retragă. Ceasul arăta ora 
douăzeci şi unu şi douăzeci şi cinci de minute. Aurelie era 
salvată. 

— Dă-mi puşca ta, zise Raoul. Sau nu, trage tu doua 
împuşcături în aer. 

— De ce? întrebă Jodot. 

— E un semnal. 

— Un semnal ? 

— Da. Am lăsat-o pe Aurelie în grota plină pe jumătate cu 


apă şi cred că-ţi dai seama cit trebuie să fie de speriată. Cînd 
am plecat, am făgăduit s-o avertizez în vreun fel, ca să nu mai 
aibă de ce să-i fie teamă. 

jJodot rămase stupefiat, îndrăzneala lui Raoul facu să 

crească prestigiul acestuia în ochii bătrânului. — la auzi! 

Jodot nu se gîndi nici o secundă să profite de situaţie. 
Ecoul celor două Împuşcături răsună până departe. 

— Ai într-adevăr stofă de şef, domnule ! spuse Jodot, plin 
de respect. Te vom asculta fără şovăială. Poftim caietele şi iată 
şi testamentul marchizului. 

— O notă bună pentru voi, spuse Raoul virind totul în 
buzunare. Voi face cineva din tine, Jodot ! Nu un om cinstit, asta 
n-o voi putea face niciodată, ci un pungaş cît de cit acceptabil. 
N-ai nevoie de barca asta ? 

— Nu, domnule. 

— Îmi va fi mai comod să ajung cu ea la Aurelie. Şi încă 
ceva: nu vă mai arătaţi pe aici. Dacă aş fi în locul vostru, în 
noaptea asta aş şterge-o la Clermont-Ferrand. Pe miine, aşa 
cum ne-am înţeles! Jodot desfăcu odgonul şi Raoul plecă. In 
cîteva minute ajunse la grotă în care intră direct cu barca şi cu 
lanterna la prova. 

— Am izbutit, Aurelie! Ai auzit împuşcăturile? strigă el. 

Dar Aurelie dormea liniştită în hamacul la care încă nu 

ajunsese apa. Încrezătoare în făgăduiala iubitului ei, convinsă că 
va reuşi, scăpată de groaza unei morţi înfricoşătoare, răpusă de 
oboseală, adormise. 
Cînd se trezi a doua zi dimineaţă, văzu în grotă nişte lucruri care 
o surprinseră. Lumina zilei se amestecase cu lumina unei 
lanterne. Apa dispăruse. Într-o barcă, lîngă perete, Raoul, 
îmbrăcat cu o mantie largă ciobănească şi cu o pereche de 
pantalon de pinză pe care le găsise probabil printre lucrurile 
bătrânului marchiz, pe undeva prin grotă, dormea atit de 
profund, cum dormise şi ea mai înainte. Fata îl contemplă 
minute în şir. Cine era acest om deosebit, care cuteza să 
înfrunte soarta? „Cine eşti tu, cel pe care-l iubesc mai mult decit 
însăşi viaţa mea? se întrebă Aurelie. Cine eşti tu, cel care m-ai 
salvat tot timpul cînd eram în primejdie, ca şi cum asta ti-ar fi 
fost menirea? Cine eşti?" 

— Pasărea albastră ! 

Raoul se trezise şi cum întrebarea mută din ochii fetei era 


mai mult decit grăitoare, răspunse fără ezitare: 

— Pasărea albastră, menită să aducă fericirea fetelor 
cuminţi şi încrezătoare, să le apere de căpcăuni şi de zina cea 
rea şi să le conducă în regatul lor! 

— Cum, am şi un regat, iubitule ? 

— Da. La virsta de şase ani te-ai plimbat prin el. Astăzi, 
conform testamentului unui bătrin marchiz, acest regat îţi 
aparţine. 

— Sînt sigură că vreau să-l văd ! Sau mai... 

— Mai întîi să miîncăm, zise el. Sînt mort de foame! De 

altfel, vizita nici nu va fi prea lungă şi nu trebuie să fie. Ceea ce 
a fost ascuns vreme de secole nu trebuie să apară la lumina 
soarelui decît atunci când vei fi stăpîna acestui regat. 
Ca de obicei, fata nu puse nici o întrebare. Oare ce se 
întâmplase cu Jodot şi Guillaume ? Mai ştia ea despre marchizul 
de Talencay? Dar preferă să afle nimic şi să se lase călăuzită de 
el. Peste câteva minute ieşiră împreună din grotă şi Aurelie, 
răscolită de amintiri, îşi sprijini capul pe umărul lui Raoul, 
murmurînd: 

— O, Raoul, cît mă bucur să revăd aceste locuri pe care le- 
am văzut cîndva, demult, împreună cu mama !... 


CAPITOLUL XIV - Fîntîna tinereţii 


Ce spectacol straniu! Intr-o arenă adîncă din care apa se 
retrăsese, pe tot acel spaţiu înconjurat de stânci se înălţau 
ruinele unor monumente şi temple încă în picioare, dar cu 
treptele sparte, coloanele retezate, peristilurile pe jumătate 
distruse, fără acoperişuri, fără frontoane, fără cornişe. O pădure 
decapitată de trăsnet, dar ai cărei arbori lipsiţi de viaţă îşi 
păstrează toată noblețea şi frumuseţea de odinioară. Printre 
acele palate distruse de vreme şerpuia alea romană, calea 
triumfală, mărginită de statui sparte, de temple de marmură 
albă, de picioarele unor arcuri de triumf, toate întinzîndu-se pîna 
la grota unde se aduceau pe vremuri sacrificii zeilor. Totul era 
umed, strălucitor, îmbrăcat în vegetaţia acvatică sau îngreunat 
de pietrificări. Pe jos, bucăţi de marmură sau fărâme de aur care 
străluceau în lumina soarelui, în dreapta şi în stînga şiroiau cele 
două panglici argintii ale cascadelor. 

— Forumul ! rosti Raoul, care era puţin palid şi a cărui 


voce tremura de emoție. Forumul! Hirtiile bătrînului marchiz 
conţin un plan şi nişte explicaţii pe care le-am citit în cursul 
nopţii. Oraşul Juvains se afla pe vremuri aici, unde e acum lacul. 
In el se aflau termele şi templele consacrate zeilor sănătăţii şi 
puterii, construite în jurul Templului tinereţii, cel cu coloanele 
circulare... 

Ţinînd-o pe Aurelie de talie, porniră pe calea romană. 
Dalele mari de piatră alunecau sub picioarele lor. Printre pietrele 
mici, rotunjite de ape şi printre plantele acvatice, văzură diverse 
monede. Raoul se aplecă şi luă două din ele : purtau efigia 
împăratului Constantin şi erau de aur. Ajunseră în faţa micului 
edificiu consacrat tinereţii. Ceea ce mai rămăsese din el era 
suficient ca să se poată reconstrui o rotondă superbă, înălţată 
pe cîteva trepte, unde să se ridice acel bazin susţinut de patru 
copii dolofani, bazin unde urma să cadă apa minerală dătătoare 
de sănătate şi care trebuia să fie dominat de statuia Tinereţii. 
Dealtfel şi existau două astfel de statui de marmură, admirabile 
ca formă şi graţie. Niște tuburi mari de plumb, odinioară, 
desigur, ascunse, ce păreau să vină de undeva, de pe faleză, 
duceau acea faimoasă apă ce picura încet în bazinul susţinut de 
cei patru copii. La capătul unuia dintre jgheaburi fusese montat 
de curînd, probabil de marchiz, un robinet. 

— Apa tinereţii, zise Raoul, acea apă ce se afla în sticla 
găsită la căpătiiul bunicului tău şi pe a cărei etichetă erau 
trecute cîteva din elementele pe care le conţinea. 

Timp de două ceasuri tinerii se plimbară prin fabuloasa 
cetate. La ora zece clopotele din Clermont-Ferrand începură să 
sune, chemîndu-i pe credincioşi la slujbă. In partea cealaltă a 
defileului, Raoul şi Aurelie văzură cele două cascade curgind în 
patru vane uriaşe. Vizita se terminase. Raoul închise vanele de 
scurgere şi răsuci încet miînerul ecluzei pentru ca apa să intre 
treptat în lac. Urcînd pe poteca pe unde Raoul coborâse cu o 
noapte în urmă împreună cu cei doi bandiți, tinerii văzură apele 
acoperind fundul lacului, învăluind treptat templele și acea 
faimoasă fintînă magică. , 

— Da, magică! zise Raoul. Asta e cuvîntul folosit de 
bătrînul marchiz ! Căci pe lîngă elementele apelor din Royat, 
apa de aici conține nişte elemente ce stimulează energia, 
datorate, se pare, radioactivităţii uluitoare pe care le emană. 
Romanii din secolele trei şi patru veneau să bea apă din această 


fîntînă. Ultimul proconsul al Galiei, după moartea lui Teodosie şi 
căderea imperiului roman, a vrut să ascundă de ochii 
năvălitorilor barbari această fîntînă. Dovada, inscripţia 
descoperită de marchiz şi care sună astfel: „Din voința lui 
Fabius Aralla, proconsul, apele lacului au acoperit zeii pe care-i 
iubeam şi templele pe care le veneram, ca să le feresc de sciți". 
De atunci au trecut cincisprezece secole, 15 secole în timpul 
cărora capodoperele de piatră şi de marmură s-au deteriorat. 
Cincisprezece secole, care ar fi putut fi urmate de altele o sută, 
dacă bunicul tău n-ar fi descoperit, din întâmplare, mecanismul 
ecluzei. Împreună cu bunul său prieten, marchizul de Talencay, 
a reparat mecanismele stricate şi a pus în funcţiune ecluza, 
ridicând nivelul lacului în aşa fel, încât să acopere tot ce se află 
pe fundul lui. lată, Aurelie, toată povestea acestor locuri şi iată 
tot ceea ce ai văzut tu cînd aveai doar şase ani. După ce a murit 
bunicul tău, marchizul nu şi-a mai părăsit domeniul şi s-a 
consacrat cu trup şi suflet acestor ruine romane. Cu ajutorul a 
doi ciobani cinstiţi a săpat, a netezit, a consolidat acest dar pe 
care ţi l-a lăsat moştenire. Un dar minunat, care nu-ţi va aduce 
numai o mare avere prin exploatarea izvorului de apă minerală, 
mult mai eficace decît cel din Royat şi Vichy, ci îţi oferă şi un 
ansamblu de opere şi de monumente cum nu mai există altele. 

Aurelie tăcea. Mirat că nu împărtăşea entuziasmul lui, 
Raoul o întrebă ce are. In sfîrşit, după o vreme, fata întrebă: 

— Nu ştii ce s-a întîmplat cu marchizul de Talencay de n-a 
mai apărut? 

— Nu! răspunse Raoul, nevrînd s-o întristeze. Sînt convins 
că s-a întors în sat la el. Poate că nu se simţea bine, poate că a 
uitat că trebuia să se întâlnească cu noi... 

Scuză cusută cu aţă albă. Aurelie nu crezu nimic din 
spusele lui. 

— Să mergem ! zise ea. 

Urcară pînă la cabana pe jumătate dărimată unde 
înnoptaseră Jodot şi Guillaume. De acolo, Raoul vru să iasă la 
poteca pe unde plecau ciobanii de pe domeniul marchizului. Dar 
iată că pe marginea falezei văzură un sac destul de voluminos, 
un sac în care mişca ceva. Rugand-o pe Aurelie să-l aştepte, 
Raoul dădu fuga pînă acolo, străfulgerat de un gînd. Desfăcînd 
sacul şi vîrîndu-şi mîna în el, îl scoase afară pe micul complice al 
lui jJodot. Copilul era pe jumătate adormit. Dîndu-şi seama cum 


descoperise Jodot ascunzătoarea lui din Clermont-Ferrand, 
Raoul, furios, îl zgilţii: 

— Obraznicule! Tu ne-ai urmărit cînd am plecat din strada 
Courcelles, nu-i aşa ? Jodot te-a virit în portbagajul maşinii mele 
şi ai mers cu noi pînă la Clermont-Ferrand de unde i-ai trimis 
apoi o carte poştală. Vorbeşte, dacă nu vrei să te chelfănesc, 
neisprăvitule ! 

Copilul nu înţelegea prea bine ce i se întîmpla şi figura lui 
palidă de puşti viciat căpătă o expresie speriată. Murmură : 

— Da. Aşa a vrut Tonton. 

— Tonton ? 

— Da, unchiul meu. 

— Şi unde e acum unchiul tău ? 

— Am plecat noaptea trecută toţi trei, dar pe urmă ne-am 
întors. 

— Şi după aceea ? 

— Dimineaţă, ei doi au coborit în lac, după ce a plecat apa 
şi au răscolit peste tot, adunînd bani de aur. 

— Înaintea mea? 

— Da, înaintea dumneavoastră şi a domnişoarei. Cînd aţi 
ieşit din grotă, s-au ascuns, în dosul unui zid, acolo jos de unde 
a plecat apa. Îi vedeam de aici unde mi-a zis Tonton să-i aştept. 

— Şi acum unde sînt ? întrebă Raoul. 

— Nu ştiu. S-a făcut cald şi eu am adormit. Cînd m-am 
trezit după puţin, ei se băteau... 

— Se băteau ? 

— Da, pentru ceva pe care-l găsiseră... ceva mare care 
strălucea de-ţi lua ochii... cred că era ceva de aur... l-am văzut 
alunecînd şi căzînd... apoi Tonton a scos cuțitul şi apoi... apoi nu 
mai ştiu, cred că am adormit. Am mai văzut doar cum s-a 
prăbuşit zidul şi i-a strivit pe amindoi... 

— Cum ? Ce tot spui ? strigă Raoul îngrozit. Răspunde, 
neisprăvitule ! Unde s-a petrecut treaba asta şi cînd ? 

— Cînd sunau clopotele... Copilul se aplecă deasupra 
lacului. 

— Oh, strigă el, s-a întors apa ! Şi ei au rămas pe fundul 
lacului. N-au mai putut pleca... Tonton... Tonton... 

Raoul îi acoperi gura cu mina. 

— Taci ! şopti el. 

Dar Aurelie se afla în faţa lor, cu chipul palid şi speriat. 


Auzise totul. Jodot şi Guillaume răniţi, leşinaţi, incapabili să se 
mişte sau să strige, fuseseră acoperiţi de apă, sufocaţi, înecaţi. 
Un zid căzut peste ei, le pironise cadavrele pe fundul lacului. 

— E îngrozitor! şopti ea. Ce supliciu pentru ei. 

Copilul începu să plingă din ce în ce mai tare. Raoul ii 
dădu nişte bani Ţine, iată o sută de franci. Vei lua trenul spre 
Paris şi te vei prezenta la această adresă. Cei de acolo vor avea 
grijă de tine... 

Întoarcerea a fost tăcută. Ajungând în pragul casei din 
Clermont-Perrand, cei doi iubiţi şi-au luat un rece rămas bun. 
Ultima întâmplare le pecetluise destinul. 

— Să ne despărţim pentru câteva zile, zise Aurelie, îţi voi 
scrie. 

— Să ne despărţim ? protestă Raoul. Cei care se iubesc nu 
se despart. 

— Cei care se iubesc nu se tem de o scurtă despărţire ! 
zise Aurelie. 

Raoul cedă, nu fără amărăciune. Se simţea descumpănit. 
Peste o săptămînă primi o scurtă scrisoare: 

„Prietene, 

Mă simt răvăşită. Am aflat din întimplare despre moartea 
tatălui meu vitreg, Bregeac. Sinucidere, nu-i aşa? Ştiu de 
asemenea că a fost găsit marchizul de Talengay în ravina unde 
a căzut, se zice din neatentie. Crimă, nu-i aşa? Asasinat. Apoi 
moartea îngrozitoare a lui Jodot şi Guillaume. Atiţia morți. 
Doamne! Miss Bakefield şi cei doi fraţi Loubeaux şi mai demult 
bunicul-meu d'Asteux... 

Plec, Raoul. Nu încerca să afli unde sint. Nici eu nu ştiu 
încă unde mă voi duce. Simt nevoia să reflectez, să-mi cercetez 
viața, să iau unele hotăriri. 

Te iubesc, dragul meu. Aşteaptă-mă şi iartă-mă?. 

Raoul nu aşteptă. Şi el era la fel de mâhnit şi de 
descumpănit, ca şi Aurelie. Îşi zise că fata se retrăsese la 
miînăstirea  Sfinta-Maria. Dar n-o găsi acolo. O căută 
pretutindeni, îşi mobiliză toţi prietenii. Eforturi inutile. Disperat, 
temîndu-se ca vreun rival să nu-i sucească minţile, petrecu două 
luni îngrozitoare. Apoi, într-o zi, primi o telegramă. Aurelie îl 
ruga să vină a doua zi la Bruxelles, dîndu-i întîlnire în pădurea 
Cambre. 

Bucuria lui Raoul nu mai cunoscu margini cînd o văzu 


venind, surizătoare, hotărită, plină de dragoste şi cu un chip 
luminos eliberat de povara amintirilor. 

Fata îi întinse mîna. 

— M-ai iertat, Raoul ? zise ea surizind. Merseră o vreme 
unul lîngă altul, ca şi cum nu s-ar fi despărţit niciodată. Apoi 
Aurelie zise: 

— Mi-ai spus odată că sînt urmărită de două destine care 
se luptă între ele. Unul care tinde spre destindere şi veselie, 
vrind să se bucure de viaţă şi celălalt care mă tirăşte spre 
violenţă, moarte, doliu, catastrofe şi care mă persecută încă de 
cînd eram mică, încercînd să mă împingă în prăpastia în care aş 
fi căzut de mult, dacă tu nu m-ai fi salvat. După cele două zile 
petrecute la Juvains, în ciuda iubirii dintre noi, mă simţeam atît 
de obosită, încît viaţa mă îngrozea. Toată acea poveste, care ţie 
ţi s-a părut minunată şi feerică, în ochii mei se asemuia cu 
infernul. Gîndește-te la tot ce mi s-a întîmplat, Raoul! Şi mai ales 
la tot ce am văzut! „lată regatul tău!" mi-ai spus. Ei bine, nu-l 
mai vreau. Nu vreau să mai existe o legătură între mine şi 
trecut. 

Dacă am trăit câteva săptămâni departe, am făcut-o 
pentru că trebuia să mă detaşez de acea întâmplare din care n- 
am scăpat decit eu. După ani, după secole chiar, totul s-a 
încheiat cu mine. Socot deci că e de datoria mea să refuz acel 
domeniu. Dacă sînt moştenitoarea tuturor acelor bogății şi 
splendori, apoi sînt în egală măsură şi moştenitoarea tuturor 
acelor crime, a căror povară, crede-mă, n-o pot suporta. 

— Şi cu testamentul marchizului, ce faci? întrebă Raoul, 
scoţindu-l din buzunar. 

Aurelie apucă foaia şi o rupse în bucăţi, care fură risipite 
de vînt. 

— i-o repet, Raoul, cu povestea asta s-a terminat. Mi-a 
fost teribil de frică să nu mai dea naştere la alte crime. Eu nu 
sînt o eroină! 

— Dar ce eşti ? 

— O îndrăgostită, Raoul. Nimic altceva decit o 
îndrăgostită, care vrea să-şi refacă viaţa, care şi-a refăcut-o prin 
dragoste. 

— O, domnişoară cu ochii verzi, e foarte grav să-ţi iei un 
astfel de angajament! 

— Grav pentru mine, dar nu şi pentru tine, zise ea. Fii 


convins că, dacă-ţi ofer viaţa mea, nu vreau de la tine decit 
ceea ce poţi să-mi dai. Poţi să-ţi păstrezi taina. Nu vreau să ştiu 
nici cine eşti, nici ce faci. Te accept aşa cum eşti. Şi dintre toţi 
bărbaţii pe care i-am întîlnit, tu eşti cel mai nobil şi cel mai 
seducător. Nu-ţi cer decit un lucru : să mă iubeşti atit cît vei 
putea. 

— Toată viaţa, Aurelie. 

— Nu, Raoul, tu nu eşti un bărbat care să iubeşti o femeie 
toată viaţa. Oricît de puţin va dura această dragoste, voi simţi 
totuşi atîta bucurie, încît nu voi avea dreptul să mă pling. Vino 
diseară la Teatrul Royal. i-am rezervat o lojă. 

Apoi se despărţiră. 

Seara, Raoul se duse la teatru. Se juca Viață de boem, cu 
o nouă cântăreaţă angajată de curând: Lucie Gautier. 

Lucie Gautier era Aurelie. Raoul înţelese. Viaţa 
independentă a unei mari artiste îi îngăduia să treacă peste 
unele conveniente. lar Aurelie era liberă. 

Reprezentaţia odată terminată — Doamne, şi ce ropote de 
aplauze — Raoul se duse în loja artistei. Frumosul cap blond se 
aplecă şi cei doi tineri se sărutară cu patimă... 

Aici se termină strania şi cumplita aventură din Juvains, 
care, vreme de aproape cincisprezece ani, a fost cauza atâtor 
crime şi disperări. Raoul l-a dat pe nepotul lui Jodot în grija 
văduvei Ancivel. Dar mama lui Guillaume, aflând de moartea 
fiului ei, s-a pus pe băut. Copilul, corupt de mic, a început să 
bea şi el. Pînă la urmă, văduva a fugit cu puştiul în America. 

Cît despre Marescal, i-a luat locul lui Bregeac, continuindu- 
şi şi mai asiduu cuceririle lui amoroase. 

Raoul a cumpărat domeniul din Juvains. Dar din respect 
faţă de domnişoara cu ochii verzi n-a divulgat nimănui secretul. 
Lacul Juvains şi Fîntîna tinereţii se numără printre numeroasele 
avuţii pe care Franţa le va moşteni de la el. 


